98
1 ⴰⵥⴻⵀⵀⵉⴷ.
ⵖⴻⵏⵏⵊⴻⵎ ⵉ ⵙⵉⴷⵉ ⵉⵊⵊ ⵏ ⵢⴻⵥⵍⵉ ⵏ ⵊⴷⵉⴷ, ⵎⴰⵖⴰⵔ ⵏⴻⵜⵜⴰ ⵉⴳⴳⴰ ⵍⵎⵓⵄⵊⵉⵥⴰⵜ.
ⴰⴼⵓⵙ ⵏⵏⴻⵙ ⴰⴼⵓⵙⵉ ⴷ ⵓⵖⵉⵍ ⵏⵏⴻⵙ ⵉⵇⴻⴷⴷⵙⴻⵏ ⵙⵙⵏⴻⵊⵎⴻⵏ ⵜ.
2 ⵙⵉⴷⵉ ⵉⵙⵙⵛⴻⵏ ⴰⵙⴻⵏⵊⴻⵎ ⵏⵏⴻⵙ,
ⵉⵙⵙⴰⵔⴳⴻⴱ ⵜⴰⵙⴻⴳⴷⴰ ⵏⵏⴻⵙ ⵥⵥⴰⵜ ⵉ ⵜⵉⵟⵟⴰⵡⵉⵏ ⵏ ⵍⴻⴳⵏⵓⵙ.
3 ⵏⴻⵜⵜⴰ ⵉⵄⵇⴻⵍ ⵅ ⵜⵎⴻⵅⵙⵉⵡⵜ ⵏⵏⴻⵙ ⵉⵛⴻⵡⵡⴰⵔⴻⵏ,
ⵅ ⵍⴰⵎⴰⵏ ⵏⵏⴻⵙ ⵉ ⵜⴰⴷⴷⴰⵔⵜ ⵏ ⵉⵙⵔⴰⵉⵍ.
ⵎⴰⵔⵔⴰ ⵜⵉⵏⴻⴳⴳⵓⵔⴰ ⵏ ⵜⴻⵎⵎⵓⵔⵜ ⵥⵔⵉⵏⵜ ⴰⵙⴻⵏⵊⴻⵎ ⵙ ⵓⴼⵓⵙ ⵏ ⵏ ⴰⵔⴻⴱⴱⵉ ⵏⵏⴻⵖ.
4 ⵙⵍⵉⵡⴻⵍⵡⴻⵎ ⵥⵥⴰⵜ ⵉ ⵙⵉⴷⵉ, ⵎⴰⵔⵔⴰ ⵜⴰⵎⵎⵓⵔⵜ,
ⵙⵖⵓⵢⵢⴻⵎ, ⵙⵍⵉⵡⴻⵍⵡⴻⵎ, ⵥⴻⵀⵀⴷⴻⵎ.
5 ⵣⴻⵀⵀⴷⴻⵎ ⵉ ⵙⵉⴷⵉ ⵙ ⵍⴳⴰⵎⴱⵔⵉ,
ⵙ ⵍⴳⴰⵎⴱⵔⵉ ⵓ ⵙ ⵜⵎⵉⵊⵊⴰ ⵏ ⵢⴻⵥⵍⵉ,
6 ⵙ ⵍⵖⴰⵢⵟⴰⵜ ⴷ ⵍⵃⴻⵙⵙ ⵏ ⵓⵚⵓⴹⵉ ⴷⴻⴳ ⵓⵢⵉⵛⵛ ⵏ ⵉⵛⴰⵔⵔⵉ.
ⵙⵍⵉⵡⴻⵍⵡⴻⵎ ⵥⵥⴰⵜ ⵉ ⵡⵓⴷⴻⵎ ⵏ ⵓⵊⴻⴵⵉⴷ, ⵙⵉⴷⵉ.
7 ⴻⵊⵊ ⴰⴷ ⵉⵥⵀⴰⵔ ⵍⴻⴱⵃⴰⵔ ⴷ ⵎⴰⵔⵔⴰ ⴰⵄⴻⵎⵎⴰⵔ ⵏⵏⴻⵙ,
ⴷⴷⵓⵏⵉⵜ ⴷ ⵢⴻⵏⵏⵉ ⴷⴰⵢⴻⵙ ⵉⵥⴻⴷⴷⵖⴻⵏ.
8 ⴻⵊⵊ ⵉⵖⴻⵥⵔⴰⵏ ⴰⴷ ⵡⵜⴻⵏ ⵛⴰⵎⵅⴰ ⵙ ⵉⴼⴰⵙⵙⴻⵏ,
ⵉⴷⵓⵔⴰⵔ ⴰⴷ ⵙⵙⵍⵉⵡⵍⴻⵡⴻⵏ ⵊⵎⵉⵄ
9 ⵥⵥⴰⵜ ⵉ ⵡⵓⴷⴻⵎ ⵏ ⵙⵉⴷⵉ,
ⵎⴰⵖⴰⵔ ⵏⴻⵜⵜⴰ ⴰⴷ ⴷⴷ-ⵢⴰⵙ ⵃⵉⵎⴰ ⴰⴷ ⵉⵃⴽⴻⵎ ⵜⴰⵎⵎⵓⵔⵜ.
ⵏⴻⵜⵜⴰ ⴰⴷ ⵉⵃⴽⴻⵎ ⵜⴰⵎⵎⵓⵔⵜ ⵙ ⵜⵙⴻⴳⴷⴰ,
ⵍⴻⴳⵏⵓⵙ ⵙ ⵍⵃⴻⵇⵇ.