48
1 ⵉⵥⵍⵉ, ⴰⵥⴻⵀⵀⴻⴷ ⵥⴻⴳ ⴰⵢⵜ ⵇⵓⵔⴰⵃ.
2 ⵙⵉⴷⵉ ⴷ ⴰⵎⴻⵇⵇⵔⴰⵏ, ⵉⵜⵜⴻⵙⴷⵉⵀⴰⴵⴰ ⴰⴷ ⵉⵜⵜⵡⴰⵙⵙⴻⵎⵖⴰⵔ ⴰⵟⵟⴰⵙ,
ⴷⵉ ⵜⴻⵏⴷⵉⵏⵜ ⵏ ⴰⵔⴻⴱⴱⵉ ⵏⵏⴻⵖ, ⵅ ⵡⴻⴷⵔⴰⵔ ⵏⵏⴻⵙ ⵉⵇⴻⴷⴷⵙⴻⵏ.
3 ⵍⵓⵄⵍⴰ ⵏⵏⴻⵙ ⴷ ⵍⴻⵎⵍⴰⵃⴻⵜ, ⴰⵇⴰ ⴰⴷⵔⴰⵔ ⵏ ⵚⵉⵀⵢⵓⵏ ⴷ ⵍⴻⴼⵔⴰⵃⴻⵜ ⵉ ⵎⴰⵔⵔⴰ ⵜⴰⵎⵎⵓⵔⵜ,
ⵖⴰⵔ ⵓⵖⴻⵥⴷⵉⵙ ⵏ ⵛⵛⴰⵎⴰⵍ ⵏ ⵜⴻⵏⴷⵉⵏⵜ ⵏ ⵓⵊⴻⴵⵉⴷ ⴷ ⴰⵎⴻⵇⵇⵔⴰⵏ. ■
4 ⴰⵔⴻⴱⴱⵉ ⴰⵇⴰ-ⵜ ⴷⵉ ⵍⴻⵇⵚⵓⵔ ⵏⵏⴻⵙ,
ⵏⴻⵜⵜⴰ ⵉⵜⵜⵡⴰⵙⵙⴻⵏ ⴰⵎ ⵉⵊⵊ ⵏ ⵍⴱⵓⵔⵊ ⵢⵓⵄⵍⴰⵏ.
5 ⵎⴰⵖⴰⵔ ⵅⵥⴰⵔ, ⵉⵊⴻⴵⵉⴷⴻⵏ ⵎⵓⵏⴻⵏ,
ⴰⵇⴰ ⴼⴼⵖⴻⵏ ⵊⵎⵉⵄ.
6 ⵍⴰⵎⵉ ⵜ ⵥⵔⵉⵏ, ⵜⴱⴻⵀⵜⴻⵏ,
ⴰⵇⴰ ⵏⵏⵊⴻⵔⴼⴰⵏ ⵓⵛⴰ ⴰⵔⴻⵡⵍⴻⵏ ⴷⴻⵖⵢⴰ.
7 ⴷⵉⵏⵏⵉ ⵜᵉⵟⵟⴻⴼ ⵉ-ⵜⴻⵏ ⵜⴰⵔⵊⵉⵊⵉⵜ,
ⴰⵎ ⵍⴻⵃⵔⵉⵇ ⵏ ⵉⵛⵜ ⵏ ⵜⴻⵎⵖⴰⵔⵜ ⵜᵉⵜⵜⴰⵔⵓ.
8 ⵙ ⵓⵙⴻⵎⵎⵉⴹ ⵥⵉ ⵛⵛⴰⵔⵇ ⵜᵉⵜⵜⴰⵔⴻⵥⵥⵉⴷ ⵉⵖⴰⵔⵔⵓⴱⴰ ⵏ ⵜⴰⵔⵛⵉⵛ.
9 ⴰⵎ ⵎⴰⵎⵎⴻⵛ ⵜⵓⵖⴰ ⵜⵜ ⵏⴻⵙⵍⴰ,
ⴰⵎⵎⵓ ⵉ ⵜⵜ ⵏⴻⵜⵡⴰⵍⴰ ⴷⵉ ⵜⴻⵏⴷⵉⵏⵜ ⵏ ⵙⵉⴷⵉ ⵏ ⵍⵄⴻⵙⴽⴰⵔⴰⵜ,
ⴷⵉ ⵜⴻⵏⴷⵉⵏⵜ ⵏ ⴰⵔⴻⴱⴱⵉ ⵏⵏⴻⵖ.
ⴰⵔⴻⴱⴱⵉ ⴰⴷ ⵜⵜ ⵉⵙⵙⴻⵎⵜⴻⵏ ⵉ ⵍⴻⴱⴷⴰ. ⵙⵉⵍⴰⵀ.
10 ⴰ ⴰⵔⴻⴱⴱⵉ, ⵏⵉⴷⴰⵔ ⵜⴰⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ,
ⴷⵉ ⵍⵡⴻⵙⵜ ⵏ ⵣⵥⴰⵡⴻⵛⵜ ⵏⵏⴻⴽ ⵜⴰⵎⴻⵇⵇⵔⴰⵏⵜ.
11 ⴰⵎⴻⵛⵏⴰⵡ ⵉⵙⴻⵎ ⵏⵏⴻⴽ, ⴰ ⴰⵔⴻⴱⴱⵉ,
ⴰⵎⵎⵓ ⵉⵜⵜⴰⴽⴽⵡⴰⴹ ⵓⵍⴰ ⴷ ⵛⵛⴰⵏ ⵏⵏⴻⴽ ⵖⴰⵔⴻⵙ ⴰⵍ ⵜⵉⵏⴻⴳⴳⵓⵔⴰ ⵏ ⵜⴻⵎⵎⵓⵔⵜ.
ⴰⴼⵓⵙ ⵏⵏⴻⴽ ⴰⴼⵓⵙⵉ ⵉⵛⵛⵓⵔ ⵙ ⵜⵙⴻⴳⴷⴰ.
12 ⴻⵊⵊ ⴰⴷⵔⴰⵔ ⵏ ⵚⵉⵀⵢⵓⵏ ⴰⴷ ⵉⴼⴰⵔⵃ,
ⵊⵊⴻⵎ ⵢⴻⵙⵙⵉⵙ ⵏ ⵢⴰⵀⵓⴷⴰ ⴰⴷ ⴰⵔⴻⵛⵇⴻⵏⵜ ⵥⵉ ⵙⵙⵉⴱⴱⴻⵜ ⵏ ⵍⴻⵃⴽⴰⵎⴰⵜ ⵏⵏⴻⴽ.
13 ⴽⴽⴻⵎ ⵅ ⵚⵉⵀⵢⵓⵏ, ⵏⵏⴹⴻⵎ ⴰⵙ-ⴷⴷ,
ⵃⴻⵙⴱⴻⵎ ⵚⵚⵓⵎⵄⴰⵜ ⵏⵏⴻⵙ!
14 ⴳⴳⴻⵎ ⵓⵍ ⵏⵡⴻⵎ ⵅ ⵍⴱⴰⵔⴰⵊ ⵏⵏⴻⵙ,
ⵅⵥⴰⵔⴻⵎ ⵎⵍⵉⵃ ⴷⵉ ⵍⴻⵇⵚⵓⵔ ⵏⵏⴻⵙ,
ⵃⵉⵎⴰ ⴰⴷ ⵜⵜ ⵜⵜⵄⴰⵡⴷⴻⴷ ⵉ ⵊⵊⵉⵍ ⵉ ⴷⴷ ⵖⴰ ⵢⴰⵙⴻⵏ.
15 ⵎⴰⵖⴰⵔ ⴰⵔⴻⴱⴱⵉ ⵡⴰⵏⵉⵜⴰ ⴷ ⴰⵔⴻⴱⴱⵉ ⵏⵏⴻⵖ ⵉ ⵍⴻⴱⴷⴰ ⵇⴰⵄ.
ⵏⴻⵜⵜⴰ ⴰⴷ ⴰⵏⴻⵖ ⵉⵏⴷⴻⵀ ⴰⵍ ⵍⵎⴻⵡⵜ.