124
1 ⵉⵥⵍⵉ ⵏ ⵓⴳⴻⵄⵄⴻⴷ. ⵏ ⴷⴰⵡⵓⴷ.
ⵎⵍⵉ ⵙⵉⴷⵉ ⵡⴰⵔ ⴽⵉⴷⵏⴻⵖ ⵉⴱⴻⴷⴷ ... !
ⵉⵏⵉ ⵜ ⵅⴻⵏⵏⵉ ⴰⵎⵎⵓ, ⴰ ⵉⵙⵔⴰⵉⵍ,
2 ⵎⵍⵉ ⵙⵉⴷⵉ ⵡⴰⵔ ⴽⵉⴷⵏⴻⵖ ⵉⴱⴻⴷⴷ,
ⵓⵎⵉ ⴰⴽⵉⴷⵏⴻⵖ ⴷⴷ-ⴽⴽⴰⵔⴻⵏ ⵉⵡⴷⴰⵏ,
3 ⵉⵍⵉ ⵙⴰⵔⴹⴻⵏ ⴰⵏⴻⵖ ⴰⵎ ⵏⴻⴷⴷⴰⵔ,
ⵓⵎⵉ ⵢⴰⵔⵖⴰ ⵓⵅⴻⵢⵢⴻⵇ ⵏⵙⴻⵏ ⵅⴰⵏⴻⵖ.
4 ⵉⵍⵉ ⴰⵎⴰⵏ ⴼⴻⵢⵢⴹⴻⵏ-ⴷⴷ ⵅⴰⵏⴻⵖ,
ⵉⵍⵉ ⵉⵛⵜ ⵏ ⵍⵃⴻⵎⵍⴻⵜ ⵜⴻⴽⴽⴰ ⵅ ⵍⴻⵄⵎⴰⵔ ⵏⵏⴻⵖ,
5 ⵉⵍⵉ ⴰⵎⴰⵏ ⵉⵃⴰⵊⴻⵏ ⴽⴽⵉⵏ ⵅ ⵍⴻⵄⵎⴰⵔ ⵏⵏⴻⵖ.
6 ⴰⴷ ⵉⵜⵜⵡⴰⴱⴰⵔⴻⴽ ⵙⵉⴷⵉ,
ⵡⴻⵏⵏⵉ ⵡⴰⵔ ⴷⴷ ⴰⵏⴻⵖ ⵉⵜⵜⴻⵊⵊⵉⵏ ⴷ ⵜⴰⴽⴻⵛⵛⴰⴹⵜ ⵉ ⵜⴻⵖⵎⴰⵙ ⵏⵙⴻⵏ.
7 ⵍⴻⵄⵎⴰⵔ ⵏⵏⴻⵖ ⵢⴰⵔⵡⴻⵍ ⴰⵎ ⵡⴻⵊⴹⵉⴹ ⵥⵉ ⵍⴼⴻⵅ ⵏ ⵓⵏⴻⴳⵎⴰⵔ.
ⵍⴼⴻⵅ ⵢⴰⵔⴻⵥ ⵓ ⵏⴻⵛⵛⵉⵏ ⵏⴻⵏⴼⴻⴽⴽ. ■
8 ⵜⵡⵉⵥⴰ ⵏⵏⴻⵖ ⵜⴱⴻⴷⴷ ⴷⴻⴳ ⵢⵉⵙⴻⵎ ⵏ ⵙⵉⴷⵉ,
ⵡⴻⵏⵏⵉ ⵉⴳⴳⵉⵏ ⵉⵊⴻⵏⵡⴰⵏ ⴷ ⵜⴻⵎⵎⵓⵔⵜ. ■