20
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⵥⴻⵀⵀⴻⴷ ⵏ ⴷⴰⵡⵓⴷ.
2 ⴰⴷ ⵅⴰⴽ ⴷⴷ-ⵢⴰⵔⵔ ⵙⵉⴷⵉ ⴷⴻⴳ ⵡⴰⵙⵙ ⵏ ⵍⴻⵃⵚⴰⵔⴻⵜ,
ⴰⴷ ⵛⴻⴽ ⵉⵙⵙⵉⵥⴷⴻⵖ ⵉⵙⴻⵎ ⵏ ⴰⵔⴻⴱⴱⵉ ⵏ ⵢⴰⵄⵇⵓⴱ ⴷⴻⴳ ⵡⴻⵎⵛⴰⵏ ⵢⵓⵄⵍⴰⵏ ⵉⴼⴰⵔⵢⴻⵏ.
3 ⴰⴷ ⴰⵛ ⵉⵡⵛ ⴰⴼⵓⵙ ⵥⵉ ⵣⵥⴰⵡⴻⵛⵜ ⵉⵇⴻⴷⴷⵙⴻⵏ,
ⴰⴷ ⵛⴻⴽ ⴷⴷ-ⵉⵄⴰⵡⴻⵏ ⵥⵉ ⵚⵉⵀⵢⵓⵏ.
4 ⴰⴷ ⵛⴻⴽ ⵢⵉⴷⴰⵔ ⴷⵉ ⵜⴻⵡⵀⵉⴱⵉⵏ ⵏ ⵍⵖⵉⴵⴻⵜ ⵏⵏⴻⴽ,
ⴰⴷ ⵜⵉⵍⵉ ⵜⵖⴰⵔⵚⵜ ⵏ ⵡⴻⵛⵎⴰⴹ ⵏⵏⴻⴽ ⴰⵎⴻⵛⵏⴰⵡ ⵜⴰⴷⵓⵏⵜ ⵉ ⵏⴻⵜⵜⴰ. ⵙⵉⵍⴰⵀ.
5 ⴰⴷ ⴰⵛ ⵉⵡⵛ ⵄⵍⴰⵃⵙⴰⴱ ⵎⵉⵏ ⵉⵎⵎⴻⵥⵔⵉ ⵡⵓⵍ ⵏⵏⴻⴽ,
ⵓ ⴻⵊⵊ ⵉ-ⵜ ⴰⴷ ⵉⴽⴻⵎⵎⴻⵍ ⵎⴰⵔⵔⴰ ⵉⵏⵡⴰⵢⴻⵏ ⵏⵏⴻⴽ.
6 ⵏⴻⵛⵛⵉⵏ ⴰⴷ ⵏⴻⵙⵍⵉⵡⵍⴻⵡ ⵅ ⵓⵙⴻⵏⵊⴻⵎ ⵏⵏⴻⴽ,
ⴰⴷ ⵏⴻⵙⵙⵓⵄⵍⴰ ⵉⴱⴰⵏⴷⵓⵜⴻⵏ ⴷⴻⴳ ⵢⵉⵙⴻⵎ ⵏ ⴰⵔⴻⴱⴱⵉ.
ⴰⴷ ⵉⵙⵙⵊⵉⵡⴻⵏ ⵙⵉⴷⵉ ⵎⴰⵔⵔⴰ ⵎⴻⵥⵔⵉ ⵏⵏⴻⴽ.
7 ⵍⴻⵅⵅⵓ ⵙⵙⵏⴻⵖ, ⴰⵇⴰ ⵙⵉⴷⵉ ⴰⴷ ⵢⴰⵡⵉ ⴰⵙⴻⵏⵊⴻⵎ ⵉ ⵓⵎⴻⴷⵀⵓⵏ ⵏⵏⴻⵙ.
ⵏⴻⵜⵜⴰ ⴰⴷ ⵜ-ⵉ-ⴷⴷ-ⵢⴰⵔⵔ ⵥⴻⴳ ⵉⵊⴻⵏⵡⴰⵏ ⵏ ⵣⵥⴰⵡⴻⵛⵜ ⵏⵏⴻⵙ ⵉⵇⴻⴷⴷⵙⴻⵏ,
ⵙ ⵜⵎⴻⴳⴳⴰ ⵜⵉⵎⴻⵇⵇⵔⴰⵏⵉⵏ ⵏ ⵓⵙⴻⵏⵊⴻⵎ ⵙ ⵓⴼⵓⵙ ⴰⴼⵓⵙⵉ ⵏⵏⴻⵙ.
8 ⵉⵏⴰ ⵜⵜⵅⴰⵔⵔⴰⵚⴻⵏ ⴷⴻⴳ ⵉⴽⴰⵔⵔⵓⵜⴻⵏ ⵓ ⵉⵏⴰ ⴷⴻⴳ ⵉⵢⵙⴰⵏ,
ⵎⴰⵛⴰ ⵏⴻⵛⵛⵉⵏ ⴰⴷ ⵏⵅⴰⵔⵔⴻⵚ ⴷⴻⴳ ⵉⵙⴻⵎ ⵏ ⵙⵉⴷⵉ, ⴰⵔⴻⴱⴱⵉ ⵏⵏⴻⵖ.
9 ⵏⵉⵜⵏⵉ ⵓⴹⴰⵔⴻⵏ ⵓⵛⴰ ⵡⴹⴰⵏ,
ⵏⴻⵛⵛⵉⵏ ⵏⴻⴽⴽⴰⵔ ⵓ ⵏⴻⵇⵇⵉⵎ ⵏⴱⴻⴷⴷ.
10 ⴰ ⵙⵉⴷⵉ, ⴰⵡⵉ-ⴷⴷ ⴰⵙⴻⵏⵊⴻⵎ!
ⴻⵊⵊ ⴰⴷ ⴰⵏⴻⵖ ⴷⴷ-ⵢⴰⵔⵔ ⵓⵊⴻⴵⵉⴷ ⴷⴻⴳ ⵡⴰⵙⵙ ⵉ ⴷⵉ ⵏⵍⴰⵖⴰ.