125
1 ⵉⵥⵍⵉ ⵏ ⵓⴳⴻⵄⵄⴻⴷ.
ⵉⵏⵏⵉ ⵉⵜⵜⴻⵛⵍⴻⵏ ⵅ ⵙⵉⴷⵉ, ⴰⵇⴰ ⴰⵜⴻⵏ ⴰⵎ ⵡⴻⴷⵔⴰⵔ ⵏ ⵚⵉⵀⵢⵓⵏ,
ⵡⴻⵏⵏⵉ ⵡⴰⵔ ⵉⵜⵜⴻⵏⵀⴻⵥⵥⵉⵏ, ⵎⴰⵛⴰ ⵉⵜⵜⵖⵉⵎⴰ ⵉ ⵍⴻⴱⴷⴰ.
2 ⴰⵎⴻⵛⵏⴰⵡ ⵉⴷⵓⵔⴰⵔ ⵇⵓⵡⵡⴰⵔⴻⵏ ⵉ ⵓⵔⵛⴰⵍⵉⵎ,
ⴰⵎⵎⵓ ⵉⵇⵓⵡⵡⴰⵔ ⵙⵉⴷⵉ ⵉ ⵍⴳⴻⵏⵙ ⵏⵏⴻⵙ,
ⵥⵉ ⵍⴻⵅⵅⵓ ⴰⵍ ⵍⴻⴱⴷⴰ.
3 ⵎⴰⵖⴰⵔ ⵜⴰⵖⵖⴰⵔⵛⵜ ⵏ ⵍⵖⴰⵔ ⵡⴰⵔ ⵜᵉⵜⵜⵖⵉⵎⴰ ⵜᵉⵜⵜⴰⵔⴻⵢⵢⴻⵃ ⵅ ⵜⴻⵎⵎⵓⵔⵜ ⵏ ⵉⵎⵙⴻⴳⴳⴰⴷⴻⵏ,
ⵃⵉⵎⴰ ⵉⵎⵙⴻⴳⴳⴰⴷⴻⵏ ⵡⴰⵔ ⵙⵙⵡⵉⵥⵥⵉⴹⴻⵏ ⵉⴼⴰⵙⵙⴻⵏ ⵏⵙⴻⵏ ⵖⴰⵔ ⵍⵖⴰⵔ.
4 ⵉⵍⵉ ⴰⴷ ⵢⴻⴳⴳ ⵙⵉⴷⵉ ⵜⴰⵛⵓⵏⵉ ⴷⴻⴳ ⵉⵚⴻⴱⵃⴰⵏⴻⵏ,
ⴷⴻⴳ ⵉⵏⵏⵉ ⵉⵙⴻⴳⴳⴷⴻⵏ ⵙ ⵡⵓⵍ, □
5 ⵎⴰⵛⴰ ⵉⵏⵏⵉ ⵉ ⵖⴰ ⵉⵃⴻⵢⵢⴷⴻⵏ ⵥⴻⴳ ⵡⴻⴱⵔⵉⴷ ⵖⴰⵔ ⵉⴱⵔⵉⴷⴻⵏ ⵉⴼⴰⵔⵖⴻⵏ,
ⴰⴷ ⵜⴻⵏ ⵉⵙⵙⵉⴳⴳⵯⴻⵊ ⵙⵉⴷⵉ ⵊⵎⵉⵄ ⴰⴽ-ⴷ ⵢⴻⵏⵏⵉ ⵉⵜⵜⴻⴳⴳⴻⵏ ⵍⵖⴻⵛⵛ.
ⴰⴷ ⴷⵉⵏ ⵢⵉⵍⵉ ⵍⴻⵀⵏⴰ ⵅ ⵉⵙⵔⴰⵉⵍ.