121
1 ⵉⵥⵍⵉ ⵏ ⵓⴳⴻⵄⵄⴻⴷ.
ⵏⴻⵛⵛ ⵙⵙⴳⴻⵄⵄⴷⴻⵖ ⵜⵉⵟⵟⴰⵡⵉⵏ ⵉⵏⵓ ⵖⴰⵔ ⵉⴷⵓⵔⴰⵔ,
ⵎⴰⵏⵉⵙ ⴷⴷ ⵖⴰ ⵜⴰⵙ ⵜⵡⵉⵥⴰ ⵉⵏⵓ?
2 ⵜⵡⵉⵥⴰ ⵉⵏⵓ ⵥⵉ ⵙⵉⴷⵉ,
ⵡⴻⵏⵏⵉ ⵉⴳⴳⵉⵏ ⴰⵊⴻⵏⵏⴰ ⴷ ⵜⴻⵎⵎⵓⵔⵜ.
3 ⵏⴻⵜⵜⴰ ⵡⴰⵔ ⵉⵜⵜⴻⵊⵊⵉ ⴰⴹⴰⵔ ⵏⵏⴻⴽ ⴰⴷ ⵉⴼⴰⵔⵖ,
ⵡⴻⵏⵏⵉ ⵛⴻⴽ ⵉⵃⴻⵟⵟⴰⵏ ⵡⴰⵔ ⵉⵜⵜⵏⵓⴷⵓⵎ.
4 ⵅⵥⴰⵔ, ⵡⴻⵏⵏⵉ ⵉⵃⴻⵟⵟⴰⵏ ⵉⵙⵔⴰⵉⵍ ⵡⴰⵔ ⵉⵜⵜⵏⵓⴷⵓⵎ ⵓ ⵡⴰⵔ ⵉⵜⵜⴻⵟⵟⴻⵚ.
5 ⵙⵉⴷⵉ ⴷ ⴰⵎⴻⵃⴹⴰⵢ ⵏⵏⴻⴽ,
ⵙⵉⴷⵉ ⴷ ⵜⵉⵍⵉ ⵏⵏⴻⴽ ⵖⴰⵔ ⵓⴼⵓⵙ ⴰⴼⵓⵙⵉ ⵏⵏⴻⴽ.
6 ⴷⴻⴳ ⵡⴰⵙⵙ ⵜⴰⴼⵓⵛⵜ ⵡⴰⵔ ⵛⴻⴽ ⵜⴻⵛⵛⵉⵜ ⵛⴰ,
ⵓⵍⴰ ⴷ ⵜⴰⵥⵉⵔⵉ ⵙ ⴵⵉⵍⴻⵜ.
7 ⵙⵉⴷⵉ ⴰⴷ ⵛⴻⴽ ⵉⵃⴹⴰ ⵥⵉ ⵎⴰⵔⵔⴰ ⵍⵖⴰⵔ,
ⵏⴻⵜⵜⴰ ⴰⴷ ⵉⵃⴹⴰ ⵍⴻⵄⵎⴰⵔ ⵏⵏⴻⴽ. □
8 ⵙⵉⴷⵉ ⴰⴷ ⵉⵃⴹⴰ ⵓⴼⴼⵓⵖ ⵏⵏⴻⴽ ⴷ ⵡⴰⴷⴰⴼ ⵏⵏⴻⴽ,
ⵥⵉ ⵍⴻⵅⵅⵓ ⴰⵍ ⵉ ⵍⴻⴱⴷⴰ.