99
1 ⵙⵉⴷⵉ ⵉⵃⴻⴽⴽⴻⵎ, ⴻⵊⵊ ⴰⴷ ⴰⵔⵊⵉⵊⴻⵏ ⵍⴻⴳⵏⵓⵙ.
ⵏⴻⵜⵜⴰ ⵉⵇⵇⵉⵎ ⵙⴻⵏⵏⴻⵊ ⵉ ⵉⴽⵉⵔⵓⴱⴻⵏ, ⵜⴰⵎⵎⵓⵔⵜ ⵜⴻⴱⴷⴰ ⴰⴷ ⵜⴻⵏⵀⴻⵥⵥ. □
2 ⵙⵉⴷⵉ ⴷ ⴰⵎⴻⵇⵇⵔⴰⵏ ⴷⵉ ⵚⵉⵀⵢⵓⵏ,
ⵏⴻⵜⵜⴰ ⵢⵓⵄⵍⴰ ⴰⵟⵟⴰⵙ ⵅ ⵎⴰⵔⵔⴰ ⵍⴻⴳⵏⵓⵙ.
3 ⴻⵊⵊ ⵉ-ⵜⴻⵏ ⴰⴷ ⵇⴰⴷⴰⵏ ⵉⵙⴻⵎ ⵏⵏⴻⴽ ⴰⵎⴻⵇⵇⵔⴰⵏ ⵉⵙⵙⴰⴳⴳⵯⴰⴷⴻⵏ,
ⴰⴷ ⵉⵏⵉⵏ: “ⴰⵇⴰ ⵏⴻⵜⵜⴰ ⴷ ⴰⵎⵇⴻⴷⴷⴰⵙ!”
4 ⵊⵊⴻⵀⴷ ⵏ ⵓⵊⴻⴵⵉⴷ ⴰⵇⴰ ⵏⴻⵜⵜⴰ ⵉⵜⵜⴻⵅⵙ ⵍⵃⴻⵇⵇ.
ⵛⴻⴽ ⵜⴻⴳⴳⵉⴷ ⴰⵎⵛⴰⵏ ⵉⵎⵜⴻⵏ ⵉ ⵜⵙⴻⴳⴷⴰ,
ⵜⴻⴳⴳⵉⴷ ⵍⵃⴻⵇⵇ ⴷ ⵜⵙⴻⴳⴷⴰ ⴷⵉ ⵢⴰⵄⵇⵓⴱ.
5 ⵙⵄⵓⴵⴻⵎ ⵙⵉⴷⵉ, ⴰⵔⴻⴱⴱⵉ ⵏⵏⴻⵖ,
ⴰⴹⴰⵔⴻⵎ ⵥⵥⴰⵜ ⵉ ⵜⵏⴻⴱⴷⴰⵜ ⵏ ⵉⴹⴰⵔⴻⵏ ⵏⵏⴻⵙ.
ⴰⵇⴰ ⵏⴻⵜⵜⴰ ⴷ ⴰⵎⵇⴻⴷⴷⴻⵙ!
6 ⵎⵓⵙⴰ ⴷ ⵀⴰⵔⵓⵏ ⵜⵓⵖⴰ ⴰⵜⴻⵏ ⵥⴻⴳ ⵉⴽⴻⵀⵀⴰⵏⴻⵏ ⵏⵏⴻⵙ,
ⵛⴰⵎⵡⵉⵍ ⵜⵓⵖⴰ ⵥⴻⴳ ⵉⵏⵏⵉ ⵉⵍⴰⵖⴰⵏ ⵉⵙⴻⵎ ⵏⵏⴻⵙ.
ⵏⵉⵜⵏⵉ ⵍⴰⵖⴰⵏ ⵖⴰⵔ ⵙⵉⴷⵉ ⵓⵛⴰ ⵏⴻⵜⵜⴰ ⵉⵙⵍⴰ ⴰⵙⴻⵏ.
7 ⵉⵙⵙⵉⵡⴻⵍ ⴰⴽⵉⴷⵙⴻⵏ ⵥⴻⴳ ⵓⵇⴻⵍⵍⵉⵊ ⵏ ⵓⵙⴻⵢⵏⵓ.
ⵏⵉⵜⵏⵉ ⵃⴹⴰⵏ ⵛⵛⵀⴰⴷⴰⵜ ⵏⵏⴻⵙ,
ⵓⵍⴰ ⴷ ⵜⵉⵡⴻⵚⵚⴰ ⵏⵏⴻⵙ ⵏⵏⵉ ⴷ ⴰⵙⴻⵏ ⵉⵡⵛⴰ.
8 ⴰ ⵙⵉⴷⵉ, ⴰⵔⴻⴱⴱⵉ ⵏⵏⴻⵖ, ⵛⴻⴽ ⵜⴻⵙⵍⵉⴷ ⴰⵙⴻⵏ.
ⵛⴻⴽ ⴷ ⵉⵊⵊ ⵏ ⴰⵔⴻⴱⴱⵉ ⵉⵖⴻⴼⴼⴰⵔⴻⵏ,
ⵎⴰⵛⴰ ⵓⵍⴰ ⴷ ⵓⵎⵜⴰⵇⴻⵎ ⵅ ⵜⵎⴻⴳⴳⴰ ⵏⵙⴻⵏ.
9 ⵙⵄⵓⴵⴻⵎ ⵙⵉⴷⵉ, ⴰⵔⴻⴱⴱⵉ ⵏⵏⴻⵖ,
ⴰⴹⴰⵔⴻⵎ ⵥⵥⴰⵜ ⵉ ⵡⴻⴷⵔⴰⵔ ⵏⵏⴻⵙ ⵉⵇⴻⴷⴷⵙⴻⵏ,
ⵎⴰⵖⴰⵔ ⵙⵉⴷⵉ, ⴰⵔⴻⴱⴱⵉ ⵏⵏⴻⵖ, ⴷ ⴰⵎⵇⴻⴷⴷⴻⵙ ⵉ ⵉⴵⴰ.