ⵜⴰⵎⴻⵥⵔⵉⵡⵜ ⵡⵉⵙⵙ ⴰⵔⴻⴱⵄⴰ ⵏ ⵓⴽⴻⵀⵀⴰⵏ ⵢⴰⵀⵓⵛⵓⵄⴰ
3
1 ⴰⵡⴰⵔⵏⵉ ⴰⵙ ⵉⵙⵙⵛⴻⵏ ⴰⵢⵉ ⵢⴰⵀⵓⵛⴰⵄ, ⴰⵔⵔⴰⵢⵙ ⵏ ⵉⴽⴻⵀⵀⴰⵏⴻⵏ. ⵏⴻⵜⵜⴰ ⵜⵓⵖⴰ ⵉⴱⴻⴷⴷ ⵥⵥⴰⵜ ⵉ ⵡⵓⴷⴻⵎ ⵏ ⵍⵎⴰⵍⴰⴽ ⵏ ⵙⵉⴷⵉ. ⵛⵛⵉⵟⴰⵏ ⵉⴱⴻⴷⴷ-ⴷⴷ ⵖⴰⵔ ⵓⴼⵓⵙ ⴰⴼⵓⵙⵉ ⵏ ⵢⴰⵛⵓⵄⴰ ⵃⵉⵎⴰ ⴰⴷ ⵥⵥⴰⵢⴻⵙ ⵉⵙⵙⵛⴻⵜⵛⴰ. 2 ⵙⵉⴷⵉ ⵉⵏⵏⴰ ⵉ ⵛⵛⵉⵟⴰⵏ: “ⴰⴷ ⵢⵉⵍⵉ ⴰⴷ ⵛⴻⴽ ⵉⵄⴰⵇⴻⴱ ⵙⵉⴷⵉ, ⴰ ⵛⵛⵉⵟⴰⵏ! ⴰⴷ ⵛⴻⴽ ⵉⵄⴰⵇⴻⴱ ⵙⵉⴷⵉ, ⵡⴻⵏⵏⵉ ⵉⴼⴰⵔⵥⴻⵏ ⵓⵔⵛⴰⵍⵉⵎ! ⵎⴰ ⵡⴰⵔ ⵉⴵⵉ ⵢⴰⵀⵓⵛⴰⵄ ⵡⴰⵏⵉⵜⴰ ⴷ ⵉⵊⵊ ⵏ ⵓⴽⴻⵛⵛⵓⴹ ⵇⴻⵍⵄⴻⵏ ⵜ-ⴷⴷ ⵥⵉ ⵜⵎⴻⵙⵙⵉ?” ■ 3 ⵢⴰⵀⵓⵛⴰⵄ ⵜⵓⵖⴰ ⵢⴰⵔⴹ ⴰⵔⵔⵓⴹ ⵉⵡⴻⵙⵙⵅⴻⵏ ⴰⵎ ⵉⴱⴻⴷⴷ ⵥⵥⴰⵜ ⵉ ⵡⵓⴷⴻⵎ ⵏ ⵍⵎⴰⵍⴰⴽ.
4 ⵅⴻⵏⵏⵉ ⵉⵟⵟⴻⴼ ⵏⴻⵜⵜⴰ ⴷⴻⴳ ⵡⴰⵡⴰⵍ ⵓⵛⴰ ⵉⵙⵙⵉⵡⴻⵍ ⴰⴽ-ⴷ ⵢⴻⵏⵏⵉ ⵉⴱⴻⴷⴷⴻⵏ ⵥⵥⴰⵜ ⵉ ⵡⵓⴷⴻⵎ ⵏⵏⴻⵙ, ⵉⵏⵏⴰ: “ⴽⴽⵙⴻⵎ ⴰⵙ ⴰⵔⵔⵓⴹ ⵉⵡⴻⵙⵙⵅⴻⵏ ⵉ ⵡⴰⵏⵉⵜⴰ!” ⵓ ⵏⴻⵜⵜⴰ ⵉⵏⵏⴰ ⴰⵙ: “ⵅⵥⴰⵔ, ⵏⴻⵛⵛ ⴽⴽⵙⴻⵖ ⵥⵥⴰⵢⴻⴽ ⵍⵎⵓⵄⵚⵉⵢⵢⴻⵜ ⵏⵏⴻⴽ ⵓ ⴰⴷ ⵛⴻⴽ ⵙⵙⵢⴰⵔⴹⴻⵖ ⵙ ⵉⵊⵊ ⵏ ⵡⴰⵔⵔⵓⴹ ⵉⵛⵓⵡⵡⴰⵔⴻⵏ.” ■ 5 ⵏⴻⵛⵛ ⵏⵏⵉⵖ: “ⴰⴷ ⴰⵙ ⵇⵇⵏⴻⵏ ⵉⵊⵊ ⵏ ⴰⵔⴻⵥⵥⴻⵜ ⵜⴰⵎⴻⵥⴷⴰⴳⵜ ⵅ ⵓⵥⴻⴵⵉⴼ ⵏⵏⴻⵙ!” ⵓ ⵏⵉⵜⵏⵉ ⵇⵇⵏⴻⵏ ⴰⵙ ⴰⵔⴻⵥⵥⴻⵜ ⵜⴰⵎⴻⵥⴷⴰⴳⵜ ⵅ ⵓⵥⴻⴵⵉⴼ ⵏⵏⴻⵙ ⵓⵛⴰ ⵙⵙⵢⴰⵔⴹⴻⵏ ⴰⵙ ⴰⵔⵔⵓⴹ ⵉⵛⵓⵡⵡⴰⵔⴻⵏ ⵓ ⵍⵎⴰⵍⴰⴽ ⵏ ⵙⵉⴷⵉ ⵉⴱⴻⴷⴷ ⴷⵉⵏ.
6 ⵅⴰⵙ ⵓⵛⴰ ⵉⵛⵀⴻⴷ ⵍⵎⴰⵍⴰⴽ ⵏ ⵙⵉⴷⵉ ⵉ ⵢⴰⵀⵓⵛⴰⵄ, ⵉⵏⵏⴰ:
7 “ⴰⵎⵎⵓ ⵉ ⵉⵇⵇⴰⵔ ⵙⵉⴷⵉ ⵏ ⵍⵄⴻⵙⴽⴰⵔⴰⵜ:
ⵎⴰⵍⴰ ⵛⴻⴽ ⵜⵓⵢⵓⵔⴻⴷ ⵅ ⵉⴱⵔⵉⴷⴻⵏ ⵉⵏⵓ,
ⵓ ⵎⴰⵍⴰ ⵛⴻⴽ ⴰⴷ ⵜⴻⵃⴹⵉⴷ ⵜⴰⵙⴻⵅⵅⴰⵔⵜ ⵉⵏⵓ,
ⵅⴻⵏⵏⵉ ⴰⴷ ⵜⴻⵙⵙⵓⵢⵓⵔⴻⴷ ⵓⵍⴰ ⴷ ⵜⴰⴷⴷⴰⵔⵜ ⵉⵏⵓ ⵙ ⵍⵃⴻⵇⵇ
ⵓ ⴰⴷ ⵜⵉⵍⵉⴷ ⴷ ⴰⵎⴻⵃⴹⴰⵢ ⵏ ⵍⴻⵎⵔⴰⵃⴰⵜ ⵉⵏⵓ,
ⵓ ⵏⴻⵛⵛ ⴰⴷ ⴰⵛ ⵡⵛⴻⵖ ⴰⴷ ⵜⵥⴻⵎⵎⴰⵔⴻⴷ ⴰⴷ ⵜⵔⴰⵃⴻⴷ ⴰⴷ ⵜⴰⴷⴼⴻⴷ
ⵊⴰⵔ ⵉⵏⵏⵉ ⴷⴰ ⵉⴱⴻⴷⴷⴻⵏ.
8 ⵅⴻⵏⵏⵉ ⵙⴻⵍ, ⵢⴰⵀⵓⵛⴰⵄ, ⵛⴻⴽ, ⴰⵔⵔⴰⵢⵙ ⵏ ⵉⴽⴻⵀⵀⴰⵏⴻⵏ,
ⵛⴻⴽ ⴷ ⵉⵎⴻⴷⴷⵓⴽⴽⴰⵍ ⵏⵏⴻⴽ, ⵉⵏⵏⵉ ⵉⵇⵇⵉⵎⴻⵏ ⵥⵥⴰⵜⴻⴽ,
ⵎⴰⵖⴰⵔ ⵏⵉⵜⵏⵉ ⴷ ⵉⵛⵜ ⵏ ⵍⴻⵄⵍⴰⵎⴻⵜ ⵏ ⵓⵜⴻⴱⵀⴻⵜ,
ⵎⴰⵖⴰⵔ ⵅⵥⴰⵔ, ⵏⴻⵛⵛ ⴰⴷ ⴷⴷ-ⴰⵡⵢⴻⵖ ⴰⵎⵙⴻⵅⵅⴰⵔ ⵉⵏⵓ, ‘ⴰⵖⴻⴷⴷⵓ’. ■
9 ⵎⴰⵖⴰⵔ ⵅⵥⴰⵔ, ⴰⵥⵔⵓ,
ⵡⴻⵏⵏⵉ ⴷⵉⵏ ⵙⵙⴰⵔⵙⴻⵖ ⵥⵥⴰⵜ ⵉ ⵢⴰⵀⵓⵛⴰⵄ,
ⵅ ⵡⴻⵥⵍⵓ ⵏⵏⵉ ⵅⴻⵥⵥⴰⵔⴻⵏⵜ ⵙⴻⴱⵄⴰ ⵏ ⵜⵉⵟⵟⴰⵡⵉⵏ.
ⵅⵥⴰⵔ, ⵏⴻⵛⵛ ⴰⴷ ⵏⴻⵇⵛⴻⵖ ⵜⴰⵏⴻⵇⵇⴰⵛⵜ ⵏⵏⴻⵙ,
ⴰⵎⵎⵓ ⵉ ⵉⵇⵇⴰⵔ ⵙⵉⴷⵉ ⵏ ⵍⵄⴻⵙⴽⴰⵔⴰⵜ,
ⵓ ⵏⴻⵛⵛ ⴰⴷ ⴽⴽⵙⴻⵖ ⵍⵎⵓⵄⵚⵉⵢⵢⴻⵜ ⵏ ⵜⴻⵎⵎⵓⵔⵜ-ⴰ ⴷⴻⴳ ⵉⵊⵊ ⵏ ⵡⴰⵙⵙ.
10 ⴷⴻⴳ ⵡⴰⵙⵙ ⵏⵏⵉ, ⵉⵇⵇⴰⵔ ⵙⵉⴷⵉ ⵏ ⵍⵄⴻⵙⴽⴰⵔⴰⵜ,
ⴰⴷ ⵜⵄⴰⵔⴹⴻⵎ ⵉⵊⵊ ⵉ ⵡⴻⵏⵏⴻⵖⵏⵉ ⵙⴰⴷⵓ ⵜⵥⴰⵢⴰⵔⵜ ⵓ ⵙⴰⴷⵓ ⵡⴰⵔⵜⵓ.”