149
1 ⵀⴰⵍⵍⵉⵍⵓ-ⵢⴰⵀ! ⵖⴻⵏⵏⵊⴻⵎ ⵉⵊⵊ ⵏ ⵢⴻⵥⵍⵉ ⴷ ⴰⵎⴰⵢⵏⵓ ⵉ ⵙⵉⴷⵉ,
ⵙⵄⵓⴵⴻⵎ ⵜ ⴷⴻⴳ ⵡⴻⴳⵔⴰⵡ ⵏ ⵉⵎⵜⵉⵇⵇⴰⵏ ⵏⵏⴻⵙ.
2 ⴰⴷ ⵉⴼⴰⵔⵃ ⵉⵙⵔⴰⵉⵍ ⵥⴻⴳ ⵡⴻⵏⵏⵉ ⵜ ⵉⴳⴳⵉⵏ,
ⴰⴷ ⴰⵔⵛⵇⴻⵏ ⵉⵃⴻⵏⵊⵉⵔⴻⵏ ⵏ ⵚⵉⵀⵢⵓⵏ ⵙ ⵓⵊⴻⴵⵉⴷ ⵏⵙⴻⵏ. ■
3 ⴰⴷ ⵚⴻⴱⴱⵃⴻⵏ ⵏⵉⵜⵏⵉ ⵉⵙⴻⵎ ⵏⵏⴻⵙ ⵙ ⵛⵛⴹⵉⵃ ⵙ ⵏⵏⵓⴱⵜⴰⵜ,
ⴰⴷ ⴰⵙ ⵥⴻⵀⵀⴷⴻⵏ ⵙ ⵓⴱⴻⵏⴷⵉⵔ ⴷ ⵍⴳⴰⵎⴱⵔⵉ, ■
4 ⵎⴰⵖⴰⵔ ⵙⵉⴷⵉ ⵢⴰⵔⴹⴰ ⵅ ⵍⴳⴻⵏⵙ ⵏⵏⴻⵙ,
ⴰⴷ ⵢⴰⵡⵉ ⵛⵛⴰⵏ ⵉ ⵉⵎⵡⴰⴹⵄⴻⵏ ⵙ ⵡⴻⵏⵊⴰⵎ.
5 ⴰⴷ ⵙⵍⵉⵡⴻⵍⵡⴻⵏ ⵉⵎⵜⵉⵇⵇⴰⵏ ⵙ ⵛⵛⴰⵏ ⵏⵏⵉ,
ⴻⵊⵊ ⵉ-ⵜⴻⵏ ⴰⴷ ⵙⵖⵓⵢⵢⴻⵏ ⵙ ⵍⴻⴼⵔⴰⵃⴻⵜ ⵥⴻⴳ ⵉⵎⵓⵛⴰⵏ ⵏⵙⴻⵏ ⵏ ⴰⵔⵔⴰⵃⴻⵜ.
6 ⵉⵥⵍⴰⵏ ⵏ ⵓⵄⵓⴵⵉ ⵉ ⴰⵔⴻⴱⴱⵉ ⴷⴻⴳ ⵓⵇⴻⵎⵎⵓⵎ ⵏⵙⴻⵏ
ⵉⵊⵊ ⵏ ⵙⵙⵉⴼ ⵉⵇⴹⴻⵄ ⵙ ⵜⵏⴰⵢⴻⵏ ⵏ ⵡⵓⴷⵎⴰⵡⴻⵏ ⴷⴻⴳ ⵓⴼⵓⵙ ⵏⵙⴻⵏ, ■
7 ⵃⵉⵎⴰ ⴰⴷ ⵏⵜⴰⵇⵎⴻⵏ ⵥⵉ ⵍⴻⴳⵏⵓⵙ,
ⵃⵉⵎⴰ ⴰⴷ ⵄⴰⵇⴱⴻⵏ ⵛⵛⵓⵄⵓⴱ,
8 ⵃⵉⵎⴰ ⴰⴷ ⵛⴰⵔⴼⴻⵏ ⵉⵊⴻⴵⵉⴷⴻⵏ ⵏⵙⴻⵏ ⵙ ⵙⵙⵏⴰⵙⴻⵍ,
ⴰⵢⵜ ⵏ ⵜⴰⵚⵉⵍⴻⵜ ⵏⵙⴻⵏ ⵙ ⵙⵏⴰⵙⴻⵍ ⵏ ⵡⵓⵥⵥⴰⵍ, ■
9 ⵃⵉⵎⴰ ⴰⴷ ⵅⴰⵙⴻⵏ ⴳⴳⴻⵏ ⵍⵃⵓⴽⵎ ⵢⵓⵔⴰⵏ.
ⴷ ⵎⴰⵏ ⴰⵢⴰ ⴰⴷ ⵜⵉⵍⵉ ⴷ ⵍⵄⴰⴹⴰⵎⴰ ⵏ ⵎⴰⵔⵔⴰ ⵉⵎⵜⵉⵇⵇⴰⵏ ⵏⵏⴻⵙ. ⵀⴰⵍⵍⵉⵍⵓ-ⵢⴰⵀ. ■