ⵜⴻⵏⵄⴰⵛ ⵏ ⵉⵃⴻⵏⵊⵉⵔⴻⵏ ⵏ ⵉⵙⵔⴰⵉⵍ
2
1 ⵉⵏⴰ ⵜⵓⵖⴰ ⴰⵜⴻⵏ ⴷ ⵉⵃⴻⵏⵊⵉⵔⴻⵏ ⵏ ⵉⵙⵔⴰⵉⵍ: ⵔⵓⴱⵉⵏ, ⵛⵉⵎⵄⵓⵏ, ⵍⴰⵡⵉ ⴷ ⵢⴰⵀⵓⴷⴰ, ⵉⵙⵙⴰⴽⴰⵔ ⴷ ⵣⴰⴱⵓⵍⵓⵏ, 2 ⴷⴰⵏ, ⵢⵓⵙⵓⴼ ⴷ ⴱⵉⵏⵢⴰⵎⵉⵏ, ⵏⴰⴼⵜⴰⵍⵉ, ⵊⴰⴷ ⴷ ⴰⵛⵉⵔ.
ⵜⴰⵔⵡⴰ ⵏ ⵢⴰⵀⵓⴷⴰ
3 ⵉⵃⴻⵏⵊⵉⵔⴻⵏ ⵏ ⵢⴰⵀⵓⴷⴰ ⵜⵓⵖⴰ ⴰⵜⴻⵏ ⴷ ⵄⵉⵔ ⴷ ⵓⵏⴰⵏ ⴷ ⵛⴰⵢⵍⴰ. ⵜⵍⴰⵜⴰ ⵜⵜⵡⴰⵔⵡⴻⵏ ⴰⵙ-ⴷⴷ ⵥⴻⴳ ⵢⴻⴵⵉⵙ ⵏ ⵛⵓⵄⴰ, ⵜⴰⴽⴰⵏⵄⴰⵏⵉⵜ. ⵄⵉⵔ, ⴰⵎⴻⵏⵥⵓ ⵏ ⵢⴰⵀⵓⴷⴰ, ⵜⵓⵖⴰ ⴷ ⴰⵄⴻⴼⴼⴰⵏ ⴷⵉ ⵜⵉⵟⵟⴰⵡⵉⵏ ⵏ ⵙⵉⴷⵉ. ⵙ ⵓⵢⴻⵏⵏⵉ ⵉⵏⵖⴰ ⵉ-ⵜ.
4 ⵜⴰⵎⴰⵔ, ⵜⴰⵙⵍⵉⵜ ⵏⵏⴻⵙ, ⵜⵓⵔⵓⵡ ⴰⵙ-ⴷⴷ ⴼⴰⵔⵉⵚ ⴷ ⵣⴰⵔⴰⵃ. ⵢⴰⵀⵓⴷⴰ ⵜⵓⵖⴰ ⵖⴰⵔⴻⵙ ⵙ ⵎⴰⵔⵔⴰ ⵅⴻⵎⵙⴰ ⵏ ⵉⵃⴻⵏⵊⵉⵔⴻⵏ.
5 ⵉⵃⴻⵏⵊⵉⵔⴻⵏ ⵏ ⴼⴰⵔⵉⵚ ⵜⵓⵖⴰ ⴰⵜⴻⵏ ⴷ ⵃⴰⵚⵔⵓⵏ ⴷ ⵃⴰⵎⵓⵍ.
6 ⵉⵃⴻⵏⵊⵉⵔⴻⵏ ⵏ ⵣⴰⵔⴰⵃ ⵜⵓⵖⴰ ⴰⵜⴻⵏ ⴷ ⵣⵉⵎⵔⵉ, ⵉⵜⴰⵏ, ⵀⴰⵢⵎⴰⵏ, ⴽⴰⵍⴽⵓⵍ ⴷ ⴷⴰⵔⴰⵄ. ⵙ ⵎⴰⵔⵔⴰ ⵅⴻⵎⵙⴰ.
7 ⵉⵃⴻⵏⵊⵉⵔⴻⵏ ⵏ ⴽⴰⵔⵎⵉ ⵜⵓⵖⴰ ⴰⵜⴻⵏ ⴷ ⵄⴰⵅⴰⵔ, ⵡⴻⵏⵏⵉ ⵉⵖⴻⴹⵍⴻⵏ ⵉⵙⵔⴰⵉⵍ ⴷⵉ ⵍⴻⵖⴱⴻⵏ, ⵎⵉⵏⵥⵉ ⵉⴳⴳⴰ ⵙ ⵍⴻⵖⴷⴰⵔ ⴰⴽ-ⴷ ⵎⵉⵏ ⵜⵓⵖⴰ ⵉⵜⵜⵡⴰⵃⴰⵔⵔⵎⴻⵏ.
8 ⵉⵃⴻⵏⵊⵉⵔⴻⵏ ⵏ ⵉⵜⴰⵏ: ⵎⵖⵉⵔ ⵄⴰⵥⴰⵔⵢⴰ.
9 ⵉⵃⴻⵏⵊⵉⵔⴻⵏ ⵏ ⵃⴰⵚⵔⵓⵏ ⵉⵏⵏⵉ ⴷ ⴰⵙ ⴷⴷ-ⵉⵜⵜⵡⴰⵔⵡⴻⵏ ⵜⵓⵖⴰ ⴰⵜⴻⵏ ⴷ ⵢⴰⵔⵃⴰⵎ’ⵉⵍ ⴷ ⵔⴰⵎ ⴷ ⴽⴰⵍⵓⴱⴰⵢ.
10 ⵔⴰⵎ ⵉⵊⵊⴰ-ⴷⴷ ⵄⴰⵎⵎⵉⵏⴰⴷⴰⴱ.
ⵄⴰⵎⵎⵉⵏⴰⴷⴰⴱ ⵉⵊⵊⴰ-ⴷⴷ ⵏⴰⵃⵛⵓⵏ, ⵍⵃⴰⴽⴻⵎ ⵏ ⴰⵢⵜ ⵏ ⵢⴰⵀⵓⴷⴰ.
11 ⵏⴰⵃⵛⵓⵏ ⵉⵊⵊⴰ-ⴷⴷ ⵙⴰⵍⵎⵓ.
ⵙⴰⵍⵎⵓ ⵉⵊⵊⴰ-ⴷⴷ ⴱⵓⵄⴰⵥ.
12 ⴱⵓⵄⴰⵥ ⵉⵊⵊⴰ-ⴷⴷ ⵄⵓⴱⵉⴷ.
ⵄⵓⴱⵉⴷ ⵉⵊⵊⴰ-ⴷⴷ ⵢⴰⵙⵙⴰ.
13 ⵢⴰⵙⵙⴰ ⵉⵊⵊⴰ-ⴷⴷ ⵉⵍⵉⵢⴰⴱ, ⴰⵎⴻⵏⵥⵓ ⵏⵏⴻⵙ, ⵡⵉⵙⵙ ⵜⵏⴰⵢⴻⵏ ⴰⴱⵉⵏⴰⴷⴰⴱ, ⵡⵉⵙⵙ ⵜⵍⴰⵜⴰ ⵛⵉⵎⵄⴰ,
14 ⵡⵉⵙⵙ ⴰⵔⴻⴱⵄⴰ ⵏⴰⵜⴰⵏⴰⵢⵉⵍ, ⵡⵉⵙⵙ ⵅⴻⵎⵙⴰ ⵔⴰⴷⴷⴰⵢ,
15 ⵡⵉⵙⵙ ⵙⴻⵜⵜⴰ ⵓⵚⴰⵎ ⴷ ⵡⵉⵙⵙ ⵙⴻⴱⵄⴰ ⴷⴰⵡⵓⴷ.
16 ⵢⴻⵙⵙⵉⵜⵎⴰⵜⵙⴻⵏ ⵜⵓⵖⴰ ⴰⵜⴻⵏ ⴷ ⵚⴰⵔⵓⵢⴰ ⴷ ⴰⴱⵉⵊⴰⵢⵉⵍ.
ⵉⵃⴻⵏⵊⵉⵔⴻⵏ ⵏ ⵚⴰⵔⵓⵢⴰ ⵜⵓⵖⴰ ⴰⵜⴻⵏ ⴷ ⴰⴱⵉⵛⴰⵢ ⴷ ⵢⵓⵡⴰⴱ ⴷ ⵄⴰⵙⴰⵢⵉⵍ, ⵜⵍⴰⵜⴰ ⵏ ⵉⵃⴻⵏⵊⵉⵔⴻⵏ.
17 ⴰⴱⵉⵊⴰⵢⵉⵍ ⵜⵓⵔⵓⵡ-ⴷⴷ ⵄⴰⵎⴰⵙⴰ ⵓ ⴱⴰⴱⴰⵙ ⵏ ⵄⴰⵎⴰⵙⴰ ⵜⵓⵖⴰ-ⵜ ⴷ ⵢⴰⵜⵔⵓ, ⴰⵙⵎⴰⵄⵉⵍⵉ.
18 ⴽⴰⵍⵉⴱ, ⵎⵎⵉⵙ ⵏ ⵃⴰⵚⵔⵓⵏ, ⵉⵊⵊⴰ-ⴷⴷ ⴰⴽ-ⴷ ⵄⴰⵥⵓⴱⴰ, ⵜⴰⵎⵖⴰⵔⵜ ⵏⵏⴻⵙ, ⵢⴻⴵⵉⵙ ⵢⴰⵔⵉⵄⵓⵜ.
ⴷ ⵉⵏⴰ ⵜⵓⵖⴰ ⴰⵜⴻⵏ ⴷ ⵉⵃⴻⵏⵊⵉⵔⴻⵏ ⵏⵏⴻⵙ: ⵢⴰⵛⴰⵔ, ⵛⵓⴱⴰⴱ ⴷ ⴰⵔⴷⵓⵏ.
19 ⵓⵎⵉ ⵉⵎⵎⵓⵜ ⵄⴰⵥⵓⴱⴰ, ⵢⵉⵡⵉ ⴽⴰⵍⵉⴱ ⵉⴼⵔⴰⵜⴰ ⴷ ⵜⴰⵎⵖⴰⵔⵜ ⵉ ⵢⵉⵅⴻⴼ ⵏⵏⴻⵙ ⵓ ⵏⴻⵜⵜⴰⵜ ⵜⵓⵔⵓⵡ ⴰⵙ-ⴷⴷ ⵃⵓⵔ.
20 ⵃⵓⵔ ⵉⵊⵊⴰ-ⴷⴷ ⵓⵔⵉ ⵓ ⵓⵔⵉ ⵉⵊⵊⴰ-ⴷⴷ ⴱⴰⵚⴰⵍⵢⵉⵍ.
21 ⴰⵡⴰⵔⵏⵉ ⴰⵙ ⵢⵓⴷⴻⴼ ⵃⴰⵚⵔⵓⵏ ⵖⴰⵔ ⵢⴻⴵⵉⵙ ⵏ ⵎⴰⵅⵉⵔ, ⴱⴰⴱⴰⵙ ⵏ ⵊⵉⵍⵄⴰⴷ, ⵓ ⵏⴻⵜⵜⴰ ⵢⵉⵡⵢⵉ ⵜⵜ ⴷ ⵜⴰⵎⵖⴰⵔⵜ ⵓⵎⵉ ⵖⴰⵔⴻⵙ ⵜⵓⵖⴰ ⵙⴻⵜⵜⵉⵏ ⵏ ⵉⵙⴻⴳⴳⵯⵓⵙⴰ ⵓ ⵏⴻⵜⵜⴰⵜ ⵜⵓⵔⵓⵡ ⴰⵙ-ⴷⴷ ⵙⴰⵊⵓⴱ.
22 ⵙⴰⵊⵓⴱ ⵉⵊⵊⴰ-ⴷⴷ ⵢⴰ’ⵉⵔ. ⵏⴻⵜⵜⴰ ⵜⵓⵖⴰ ⵖⴰⵔⴻⵙ ⵜⵍⴰⵜⴰ ⵓ-ⵄⵉⵛⵔⵉⵏ ⵏ ⵜⵏⴻⴷⴷⴰⵎ ⴷⵉ ⵜⴻⵎⵎⵓⵔⵜ ⵏ ⵊⵉⵍⵄⴰⴷ.
23 ⵊⴰⵛⵓⵔ ⴰⴽ-ⴷ ⴰⵔⴰⵎ ⵉⴽⴽⴻⵙ ⵥⵥⴰⵢⵙⴻⵏ ⴷⵛⵓⵔⴰⵜ ⵏ ⵢⴰ’ⵉⵔ, ⵓⵍⴰ ⵇⴰⵏⴰⵜ ⴷ ⵜⵏⴻⴷⴷⴰⵎ ⵉ ⵖⴰⵔⴻⵙ ⴷⴷ-ⵉⵇⵇⵏⴻⵏ, ⵙ ⵎⴰⵔⵔⴰ ⵙⴻⵜⵜⵉⵏ ⵏ ⵜⵏⴻⴷⴷⴰⵎ.
ⵉⵏⴰ ⵎⴰⵔⵔⴰ ⵜⵓⵖⴰ ⴰⵜⴻⵏ ⴷ ⵉⵃⴻⵏⵊⵉⵔⴻⵏ ⵏ ⵎⴰⵅⵉⵔ, ⴱⴰⴱⴰⵙ ⵏ ⵊⵉⵍⵄⴰⴷ.
24 ⴰⵡⴰⵔⵏⵉ ⵉ ⵍⵎⴻⵡⵜ ⵏ ⵃⴰⵚⵔⵓⵏ ⴷⵉ ⴽⴰⵍⵉⴱ-ⵉⴼⵔⴰⵜⴰ, ⵜⵓⵔⵓⵡ ⴰⵙ-ⴷⴷ ⴰⴱⵉⵢⴰ, ⵜⴰⵎⵖⴰⵔⵜ ⵏ ⵃⴰⵚⵔⵓⵏ, ⴰⵛⵃⵓⵔ, ⴱⴰⴱⴰⵙ ⵏ ⵜⴰⵇⵓⵄⴰ.
25 ⵉⵃⴻⵏⵊⵉⵔⴻⵏ ⵏ ⵢⴰⵔⵃⴰⵎ’ⵉⵍ, ⴰⵎⴻⵏⵥⵓ ⵏ ⵃⴰⵚⵔⵓⵏ, ⵜⵓⵖⴰ ⴰⵜⴻⵏ ⴷ ⵔⴰⵎ, ⴰⵎⴻⵏⵥⵓ, ⵅⴻⵏⵏⵉ ⴱⵓⵏⴰ, ⴰⵡⵔⴰⵏ, ⵓⵚⴰⵎⴰ ⴷ ⴰⵅⵉⵢⴰ.
26 ⵢⴰⵔⵃⴰⵎ’ⵉⵍ ⵜⵓⵖⴰ ⵖⴰⵔⴻⵙ ⵄⴰⴷ ⵉⵛⵜ ⵏ ⵜⴻⵎⵖⴰⵔⵜ ⵏⵏⴻⵖⵏⵉⵜ, ⵇⵇⴰⵔⴻⵏ ⴰⵙ ⴰⵟⴰⵔⴰ. ⵏⴻⵜⵜⴰⵜ ⵜⵓⵖⴰ ⴷ ⵢⴻⵎⵎⴰⵙ ⵏ ⵓⵏⴰⵎ.
27 ⵉⵃⴻⵏⵊⵉⵔⴻⵏ ⵏ ⵔⴰⵎ, ⴰⵎⴻⵏⵥⵓ ⵏ ⵢⴰⵔⵃⴰⵎ’ⵉⵍ ⵜⵓⵖⴰ ⴰⵜⴻⵏ ⴷ ⵎⴰⵄⴰⵚ ⴷ ⵢⴰⵎⵉⵏ ⴷ ⵄⴰⵇⴰⵔ.
28 ⵉⵃⴻⵏⵊⵉⵔⴻⵏ ⵏ ⵓⵏⴰⵎ ⵜⵓⵖⴰ ⴰⵜⴻⵏ ⴷ ⵛⴰⵎⵎⴰⵢ ⴷ ⵢⴰⴷⴰⵄ.
ⵉⵃⴻⵏⵊⵉⵔⴻⵏ ⵏ ⵛⴰⵎⵎⴰⵢ ⵜⵓⵖⴰ ⴰⵜⴻⵏ ⴷ ⵏⴰⴷⴰⴱ ⴷ ⴰⴱⵉⵛⵓⵔ.
29 ⵜⴰⵎⵖⴰⵔⵜ ⵏ ⴰⴱⵉⵛⵓⵔ ⵇⵇⴰⵔⴻⵏ ⴰⵙ ⴰⴱⵉⵃⴰⵢⵉⵍ. ⵏⴻⵜⵜⴰⵜ ⵜⵓⵔⵓⵡ ⴰⵙ-ⴷⴷ ⴰⵃⴱⴰⵏ ⴷ ⵎⵓⵍⵉⴷ.
30 ⵉⵃⴻⵏⵊⵉⵔⴻⵏ ⵏ ⵏⴰⴷⴰⴱ ⵜⵓⵖⴰ ⴰⵜⴻⵏ ⴷ ⵙⴰⵍⴰⴷ ⴷ ⴰⴼⴼⴰⵢⵉⵎ.
ⵙⴰⵍⴰⴷ ⵉⵎⵎⵓⵜ ⴱⵍⴰ ⵉⵃⴻⵏⵊⵉⵔⴻⵏ.
31 ⵉⵃⴻⵏⵊⵉⵔⴻⵏ ⵏ ⴰⴼⴼⴰⵢⵉⵎ: ⵎⵖⵉⵔ ⵢⵉⵛⵄⵉ.
ⵉⵃⴻⵏⵊⵉⵔⴻⵏ ⵏ ⵢⵉⵛⵄⵉ: ⵎⵖⵉⵔ ⵛⵉⵛⴰⵏ.
ⵉⵃⴻⵏⵊⵉⵔⴻⵏ ⵏ ⵛⵉⵛⴰⵏ: ⵎⵖⵉⵔ ⵉⵛⵜ ⵏ ⵢⴻⴵⵉⵙ, ⴰⵃⵍⴰⵢ.
32 ⵉⵃⴻⵏⵊⵉⵔⴻⵏ ⵏ ⵢⴰⴷⴰⵄ, ⵓⵎⴰⵙ ⵏ ⵛⴰⵎⵎⴰⵢ, ⵜⵓⵖⴰ ⴰⵜⴻⵏ ⴷ ⵢⴰⵜⵔⵓ ⴷ ⵢⵓⵏⴰⵜⴰⵏ.
ⵢⴰⵜⵔⵓ ⵉⵎⵎⵓⵜ ⴱⵍⴰ ⵉⵃⴻⵏⵊⵉⵔⴻⵏ.
33 ⵉⵃⴻⵏⵊⵉⵔⴻⵏ ⵏ ⵢⵓⵏⴰⵜⴰⵏ ⵜⵓⵖⴰ ⴰⵜⴻⵏ ⴷ ⴼⴰⵍⴰⵜ ⴷ ⵣⴰⵥⴰ.
ⵉⵏⴰ ⵜⵓⵖⴰ ⴰⵜⴻⵏ ⴷ ⵉⵃⴻⵏⵊⵉⵔⴻⵏ ⵏ ⵢⴰⵔⵃⴰⵎ’ⵉⵍ.
34 ⵛⵉⵛⴰⵏ ⵜⵓⵖⴰ ⵡⴰⵔ ⵖⴰⵔⴻⵙ ⴱⵓ ⵉⵃⴻⵏⵊⵉⵔⴻⵏ, ⵎⴰⵛⴰ ⵢⴻⵙⵙⵉⵙ ⵡⴰⵀ. ⵛⵉⵛⴰⵏ ⵜⵓⵖⴰ ⵖⴰⵔⴻⵙ ⵉⵊⵊ ⵏ ⵓⵎⵙⴻⵅⵅⴰⵔ ⴷ ⴰⵎⵉⵚⵔⵉ, ⵇⵇⴰⵔⴻⵏ ⴰⵙ ⵢⴰⵔⵃⴰⵄ. 35 ⵛⵉⵛⴰⵏ ⵉⵡⵛⴰ ⵢⴻⴵⵉⵙ ⴷ ⵜⴰⵎⵖⴰⵔⵜ ⵉ ⵓⵎⵙⴻⵅⵅⴰⵔ ⵏⵏⴻⵙ ⵢⴰⵔⵃⴰⵄ ⵓ ⵏⴻⵜⵜⴰⵜ ⵜⵓⵔⵓⵡ ⴰⵙ-ⴷⴷ ⵄⴰⵜⵜⴰⵢ.
36 ⴰⵜⵜⴰⵢ ⵉⵊⵊⴰ-ⴷⴷ ⵏⴰⵜⴰⵏ,
ⵏⴰⵜⴰⵏ ⵉⵊⵊⴰ-ⴷⴷ ⵣⴰⴱⴰⴷ,
37 ⵣⴰⴱⴰⴷ ⵉⵊⵊⴰ-ⴷⴷ ⵉⴼⵍⴰⵍ,
ⵉⴼⵍⴰⵍ ⵉⵊⵊⴰ-ⴷⴷ ⵄⵓⴱⵉⴷ,
38 ⵄⵓⴱⵉⴷ ⵉⵊⵊⴰ-ⴷⴷ ⵢⴰⵀⵓ,
ⵢⴰⵀⵓ ⵉⵊⵊⴰ-ⴷⴷ ⵄⴰⵥⴰⵔⵢⴰ,
39 ⵄⴰⵥⴰⵔⵢⴰ ⵉⵊⵊⴰ-ⴷⴷ ⵃⴰⵍⴰⵚ,
ⵃⴰⵍⴰⵚ ⵉⵊⵊⴰ-ⴷⴷ ⵉⵍⵄⴰⵙⴰ,
40 ⵉⵍⵄⴰⵙⴰ ⵉⵊⵊⴰ-ⴷⴷ ⵙⵉⵙⵎⴰⵢ,
ⵙⵉⵙⵎⴰⵢ ⵉⵊⵊⴰ-ⴷⴷ ⵛⴰⵍⵍⵓⵎ,
41 ⵛⴰⵍⵍⵓⵎ ⵉⵊⵊⴰ-ⴷⴷ ⵢⴰⵇⴰⵎⵢⴰ,,
ⵢⴰⵇⴰⵎⵢⴰ ⵉⵊⵊⴰ-ⴷⴷ ⵉⵍⵉⵛⴰⵎⴰⵄ.
42 ⵉⵃⴻⵏⵊⵉⵔⴻⵏ ⵏ ⴽⴰⵍⵉⴱ, ⵓⵎⴰⵙ ⵏ ⵢⴰⵔⵃⴰⵎ’ⵉⵍ: ⵎⵖⵉⵔ ⵎⵉⵛⴰⵄ, ⴰⵎⴻⵏⵥⵓ ⵏⵏⴻⵙ ⵡⴻⵏⵏⵉ ⴷ ⴱⴰⴱⴰⵙ ⵏ ⵣⵉⴼ, ⵓⵍⴰ ⴷ ⵉⵃⴻⵏⵊⵉⵔⴻⵏ ⵏ ⵎⴰⵔⵉⵛⴰ, ⴱⴰⴱⴰⵙ ⵏ ⵃⴰⴱⵔⵓⵏ.
43 ⵉⵃⴻⵏⵊⵉⵔⴻⵏ ⵏ ⵃⴰⴱⵔⵓⵏ ⵜⵓⵖⴰ ⴰⵜⴻⵏ ⴷ ⵇⵓⵔⴰⵃ, ⵜⴰⵇⵇⵓⵄⴰ, ⵔⴰⵇⴰⵎ ⴷ ⵛⴰⵎⴰⵄ.
44 ⵛⴰⵎⴰⵄ ⵉⵊⵊⴰ-ⴷⴷ ⵔⴰⵃⴰⵎ, ⴱⴰⴱⴰⵙ ⵏ ⵊⴰⵔⴰⵇⵄⴰⵎ,
ⵓ ⵔⴰⵇⴰⵎ ⵉⵊⵊⴰ-ⴷⴷ ⵛⴰⵎⵎⴰⵢ.
45 ⵎⵎⵉⵙ ⵏ ⵛⴰⵎⵎⴰⵉ ⵜⵓⵖⴰ-ⵜ ⴷ ⵎⴰⵄⵓⵏ.
ⵎⴰⵄⵓⵏ ⵜⵓⵖⴰ ⴷ ⴱⴰⴱⴰⵙ ⵏ ⴱⴰⵢⵜ-ⵚⵓⵔ.
46 ⵄⵉⵢⴼⴰ, ⵜⴰⵢⵢⴰ ⵏ ⴽⴰⵍⵉⴱ, ⵜⵓⵔⵓⵡ-ⴷⴷ ⵃⴰⵔⴰⵏ, ⵎⵓⵚⴰ ⴷ ⵊⴰⵥⵉⵥ.
ⵃⴰⵔⴰⵏ ⵉⵊⵊⴰ-ⴷⴷ ⵊⴰⵥⵉⵥ.
47 ⵉⵃⴻⵏⵊⵉⵔⴻⵏ ⵏ ⵊⴰⵀⴷⴰⵢ ⵜⵓⵖⴰ ⴰⵜⴻⵏ ⴷ ⵔⴰⵊⴰⵎ, ⵢⵓⵜⴰⵎ, ⵊⵉⵛⴰⵏ, ⴼⴰⵍⴰⵟ, ⵄⵉⵢⴼⴰ ⴷ ⵛⴰⵄⴰⴼ.
48 ⴰⴽ-ⴷ ⵜⴰⵢⵢⴰ ⵏ ⴽⴰⵍⵉⴱ, ⵎⴰⵄⴽⴰ, ⵉⵊⵊⴰ-ⴷⴷ ⵏⴻⵜⵜⴰ ⵛⴰⴱⴰⵔ ⴷ ⵜⴰⵔⵃⴰⵏⴰ.
49 ⵏⴻⵜⵜⴰⵜ ⵜⵓⵔⵓⵡ-ⴷⴷ ⵛⴰⵄⴰⴼ, ⴱⴰⴱⴰⵙ ⵏ ⵎⴰⴷⵎⴰⵏⵏⴰ, ⵛⴰⵡⴰ, ⴱⴰⴱⴰⵙ ⵏ ⵎⴰⴽⴱⵉⵏⴰ ⴷ ⴱⴰⴱⴰⵙ ⵏ ⵊⴰⴱⴰⵄⴰ. ⵢⴻⴵⵉⵙ ⵏ ⴽⴰⵍⵉⴱ ⵜⵓⵖⴰ ⵄⴰⴽⵙⴰ.
50 ⵉⵏⴰ ⴷ ⵉⵃⴻⵏⵊⵉⵔⴻⵏ ⵏ ⴽⴰⵍⵉⴱ: ⵎⵎⵉⵙ ⵏ ⵃⵓⵔ, ⴰⵎⴻⵏⵥⵓ ⵏ ⵉⴼⵔⴰⵜⴰ, ⵜⵓⵖⴰ ⵛⵓⴱⴰⵍ, ⴱⴰⴱⴰⵙ ⵏ ⵇⴰⵔⵢⴰⵜ-ⵢⴰⵄⴰⵔⵉⵎ, 51 ⵙⴰⵍⵎⴰ, ⴱⴰⴱⴰⵙ ⵏ ⴱⴰⵢⵜ-ⵍⴰⵃⵎ ⴷ ⵃⴰⵔⵉⴼ, ⴱⴰⴱⴰⵙ ⵏ ⴱⴰⵢⵜ-ⵊⴰⴷⵉⵔ.
52 ⵉⵃⴻⵏⵊⵉⵔⴻⵏ ⵏ ⵛⵓⴱⴰⵍ, ⴱⴰⴱⴰⵙ ⵏ ⵇⴰⵔⵢⴰⵜ-ⵢⴰⵄⴰⵔⵉⵎ, ⵜⵓⵖⴰ ⴰⵜⴻⵏ ⴷ ⵀⴰⵔⵓⵡⴰ ⴷ ⵃⴰⵚⵉ-ⵀⴰⵎⵎⴰⵏⵓⵃⵓⵜ.
53 ⵜⵉⵡⴰⵛⵓⵏⵉⵏ ⵏ ⵇⴰⵔⵢⴰⵜ-ⵢⴰⵄⴰⵔⵉⵎ ⵜⵓⵖⴰ ⴰⵜⴻⵏ ⴷ ⵉⵢⵉⵜⵔⵉⵢⵢⴻⵏ, ⵉⴼⵓⵜⵉⵢⵢⴻⵏ, ⵉⵛⴰⵎⴰⵜⵉⵢⵢⴻⵏ ⴷ ⵉⵎⴰⵛⵔⴰⵄⵉⵢⵢⴻⵏ. ⵣⵥⴰⵢⵙⴻⵏ ⵉ ⴷⴷ-ⵉⵇⵇⴰⵔⵚⴻⵏ ⵉⵚⵓⵔⵄⵉⵢⵢⴻⵏ ⴷ ⵉⵛⵜⴰⵡⵓⵍⵉⵢⵢⴻⵏ.
54 ⵉⵃⴻⵏⵊⵉⵔⴻⵏ ⵏ ⵙⴰⵍⵎⴰ ⵜⵓⵖⴰ ⴰⵜⴻⵏ ⴷ ⴱⴰⵢⵜ-ⵍⴰⵃⵎ, ⵉⵏⵉⵟⵓⴼⴰⵜⵉⵢⵢⴻⵏ, ⵄⴰⵟⵔⵓⵜ, ⴱⴰⵢⵜ-ⵢⵓ’ⴰⴱ ⴷ ⵃⴰⵚⵉ-ⵀⴰⵎⴰⵏⵓⵃⵉ ⴷ ⵉⵚⵓⵔⵄⵉⵢⵢⴻⵏ.
55 ⵜⵉⵡⴰⵛⵓⵏⵉⵏ ⵏ ⵉⵎⴰⵔⵉⵔⴻⵏ ⵏⵏⵉ ⵉⵥⴻⴷⴷⵖⴻⵏ ⴷⵉ ⵢⴰⵄⴱⵉⵙ, ⵜⵓⵖⴰ ⴰⵜⴻⵏ ⴷ ⵉⵜⵉⵔⵄⴰⵜⵉⵢⵢⴻⵏ ⴷ ⵉⵛⴰⵎⵄⴰⵢⵢⴻⵏ ⴷ ⵉⵙⵓⴽⴰⵏⵉⵢⵢⴻⵏ. ⵏⵉⵜⵏⵉ ⴷ ⵉⵇⵉⵏⵉⵢⵢⴻⵏ ⵉⵏⵏⵉ ⴷⴷ ⵉⵇⵇⴰⵔⵙⴻⵏ ⵥⵉ ⵃⴰⵎⵎⴰⵜ, ⴱⴰⴱⴰⵙ ⵏ ⵜⴰⴷⴷⴰⵔⵜ ⵏ ⵔⴰⴽⴰⴱ.