46
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⵣⴻⴳ ⴰⵢⵜ ⵏ ⵇⵓⵔⴰⵃ.
ⵙ ⵍⵀⴰⵔⴱⴰⵜ ⵉⵜⵜⵡⴰⵔⵔⵉⴳⵍⴰⵏ ⵖⴰⵔ ⵙⴻⵏⵏⴻⵊ. ⵉⵥⵍⵉ.
2 ⴰⵔⴻⴱⴱⵉ ⴷ ⴰⵎⵛⴰⵏ ⵏ ⵜⴰⵔⴻⵡⵍⴰ ⴷ ⵊⵊⴻⵀⴷ ⵉ ⵏⴻⵛⵛⵉⵏ.
ⴰⵇⴰ ⵉⴱⴰⵏ-ⴷⴷ ⵉⵜⵜⵉⵛ ⴰⴼⵓⵙ ⴰⵟⵟⴰⵙ ⴷⵉ ⵍⴻⵃⵚⴰⵔⴰⵜ.
3 ⵙ ⵓⵢⴻⵏⵏⵉ ⵡⴰⵔ ⵏⴻⵜⵜⴻⴳⴳⵯⴻⴷ ⵛⴰ,
ⵡⴰⵅⵅⴰ ⴰⴷ ⵜⴱⴻⴷⴷⴻⵍ ⵜⴰⵎⵎⵓⵔⵜ,
ⴰⴷ ⵏⵀⴻⵥⵥⴰⵏ ⵉⴷⵓⵔⴰⵔ ⴷⴻⴳ ⵡⵓⵍ ⵏ ⵍⴻⴱⵃⵓⵔ,
4 ⴰⴷ ⵀⴰⵊⴰⵏⵜ ⵍⵃⴻⵎⵍⴰⵜ ⵏⵏⴻⵙ, ⴰⴷ ⴳⴳⴻⵏⵜ ⴰⴽⵓⴼⴼⵓ,
ⴰⴷ ⵏⵀⴻⵥⵥⴻⵏ ⵉⴷⵓⵔⴰⵔ ⵙ ⵓⵏⵏⴻⵇⵍⴻⴱ ⵏⵏⴻⵙ! ⵙⵉⵍⴰⵀ.
5 ⵜⵉⵖⵥⴰⵔⵉⵏ ⵏ ⵢⴻⵖⵥⴰⵔ ⴰⴷ ⵙⵙⴼⴰⵔⵔⵃⴻⵏⵜ ⵜⴰⵏⴷⵉⵏⵜ ⵏ ⴰⵔⴻⴱⴱⵉ,
ⵣⵥⴰⵡⴻⵛⵜ ⵉⵇⴻⴷⴷⵙⴻⵏ ⵏ ⵜⵥⴻⴷⴷⵉⵖⵉⵏ ⵏ ⵓⵎⵄⵓⴵⵉ ⵅ ⴽⵓⵍⵛⵉ.
6 ⴰⵔⴻⴱⴱⵉ ⴰⵇⴰ-ⵜ ⴷⵉ ⵍⵡⴻⵙⵜ ⵏⵏⴻⵙ, ⵡⴰⵔ ⵜᵉⵜⵜⴻⵏⵀⴻⵥⵥⴰ,
ⴰⵔⴻⴱⴱⵉ ⴰⴷ ⴰⵙ ⵉⵡⵛ ⴰⴼⵓⵙ ⵅⵎⵉ ⴷⴷ ⵖⴰ ⵜⴻⵙⵙⵉⵊ ⵜⵓⴼⴼⵓⵜ.
7 ⵍⴻⴳⵏⵓⵙ ⵎⵓⵥⵥⴰⵔⴻⵏ, ⵜⵉⴳⴻⵍⴷⵉⵡⵉⵏ ⵏⵀⴻⵥⵥⴻⵏⵜ.
ⵏⴻⵜⵜⴰ ⵉⴳⴳⴰ ⵜⵎⵉⵊⵊⴰ ⵏⵏⴻⵙ ⴰⴷ ⵜᵉⵜⵜⵡⴰⵙⴻⵍ, ⵜⴰⵎⵎⵓⵔⵜ ⴰⵇⴰ ⵜⴻⴼⵙⵉ.
8 ⵙⵉⴷⵉ ⵏ ⵍⵄⴻⵙⴽⴰⵔⴰⵜ ⴰⵇⴰ-ⵜ ⴰⴽⵉⴷⵏⴻⵖ,
ⴰⵔⴻⴱⴱⵉ ⵏ ⵢⴰⵄⵇⵓⴱ ⴷ ⵍⴱⵓⵔⵊ ⵏⵏⴻⵖ ⵢⵓⵄⵍⴰⵏ. ⵙⵉⵍⴰⵀ.
9 ⴰⵙⴻⵎ-ⴷⴷ, ⵅⵥⴰⵔⴻⵎ ⵜⵉⵎⴻⴳⴳⴰ ⵏ ⵙⵉⴷⵉ,
ⵏⴻⵜⵜⴰ ⵉ ⵉⴳⴳⵉⵏ ⵜⵉⵎⴻⵙⵍⴰⵢⵉⵏ ⵉⵙⵙⴰⴳⴳⵯⴰⴷⴻⵏ ⵅ ⵜⴻⵎⵎⵓⵔⵜ.
10 ⵏⴻⵜⵜⴰ ⵉⵙⵙⴱⴻⴷⴷⴰ ⵉⵎⴻⵏⵖⴰⵏ ⵖⴰⵔⴻⵙ ⴰⵍ ⴰⵏⴻⴳⴳⴰⵔ ⵏ ⵜⴻⵎⵎⵓⵔⵜ,
ⵏⴻⵜⵜⴰ ⴰⴷ ⵢⴰⵔⵥ ⵍⵇⴻⵡⵙ ⵓ ⵉⵛⵛⴰⵜ ⵍⴰⵏⵙⴰ ⴷⵉ ⵉⵡⴻⵜⵡⵉⵜⴻⵏ,
ⵉⴽⴰⵔⵔⵓⵜⴻⵏ ⵉⵙⵙⴻⵛⵎⴰⴹ ⵉ-ⵜⴻⵏ ⵙ ⵜⵎⴻⵙⵙⵉ.
11 ⵙⴱⴻⴷⴷ, ⵙⵏⴻⵎ ⵉⵍⵍⴰ ⴰⵇⴰ ⵏⴻⵛⵛ ⴷ ⴰⵔⴻⴱⴱⵉ.
ⵏⴻⵛⵛ ⴰⴷ ⵜⵜⵡⴰⵙⴳⴻⵄⵄⴷⴻⵖ ⵊⴰⵔ ⵍⴻⴳⵏⵓⵙ,
ⵏⴻⵛⵛ ⴰⴷ ⵜⵜⵡⴰⵙⴳⴻⵄⵄⴷⴻⵖ ⵅ ⵜⴻⵎⵎⵓⵔⵜ.
12 ⵙⵉⴷⵉ ⵏ ⵍⵄⴻⵙⴽⴰⵔⴰⵜ ⴰⵇⴰ-ⵜ ⴰⴽⵉⴷⵏⴻⵖ,
ⴰⵔⴻⴱⴱⵉ ⵏ ⵢⴰⵄⵇⵓⴱ ⴷ ⵍⴱⵓⵔⵊ ⵢⵓⵄⵍⴰⵏ ⵉ ⵏⴻⵛⵛⵉⵏ. ⵙⵉⵍⴰⵀ.