63
1 ⴰⵥⴻⵀⵀⴻⴷ ⵏ ⴷⴰⵡⵓⴷ, ⴰⵍⴰⵎⵉ ⵜ ⵜⵓⵖⴰ ⴷⵉ ⵍⴻⵅⵍⴰ ⵏ ⵢⴰⵀⵓⴷⴰ. ■
2 ⴰ ⴰⵔⴻⴱⴱⵉ, ⵛⴻⴽ ⴷ ⴰⵔⴻⴱⴱⵉ ⵉⵏⵓ! ⵖⴰⵔ ⵜⵓⴼⴼⵓⵜ ⴰⵔⴻⵥⵥⵓⵖ ⵅⴰⴽ,
ⵍⴻⵄⵎⴰⵔ ⵉⵏⵓ ⵉⵜⵜⴼⴰⴷⴰ-ⴷⴷ ⵖⴰⵔⴻⴽ, ⴰⵢⵙⵓⵎ ⵉⵏⵓ ⵉⵜⵜⵎⴻⵥⵔⵉ ⴷⴰⵢⴻⴽ,
ⴷⴻⴳ ⵉⵛⵜ ⵏ ⵜⴻⵎⵎⵓⵔⵜ ⵢⵓⵥⵖⴻⵏ ⵉⵜⵜⴼⴰⴷⴰⵏ ⴱⵍⴰ ⴰⵎⴰⵏ. □
3 ⴰⵎⵎⵓ ⵉ ⴷⴰⵢⴻⴽ ⵅⴻⵥⵥⴰⵔⴻⵖ ⴷⵉ ⵣⵥⴰⵡⴻⵛⵜ ⵉⵇⴻⴷⴷⵙⴻⵏ,
ⵃⵉⵎⴰ ⴰⴷ ⵥⴰⵔⴻⵖ ⵊⵊⴻⵀⴷ ⵏⵏⴻⴽ ⴷ ⵓⵄⵓⴵⵉ ⵏⵏⴻⴽ.
4 ⵎⴰⵖⴰⵔ ⵜⴰⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ ⵜⴻⵃⵍⴰ ⵅ ⵜⵓⴷⴰⵔⵜ,
ⵙ ⵓⵢⴻⵏⵏⵉ ⴰⴷ ⵛⴻⴽ ⵚⴻⴱⴱⵃⴻⵏ ⵉⵢⴻⵏⵛⵉⵛⴻⵏ ⵉⵏⵓ.
5 ⴰⵎⵎⵓ ⵉ ⴷ ⴰⵛ ⵖⴰ ⴱⴰⵔⴽⴻⵖ ⴷⵉ ⵜⵓⴷⴰⵔⵜ ⵉⵏⵓ,
ⴰⴷ ⵙⵙⴳⴻⵄⵄⴷⴻⵖ ⵉⴼⴰⵙⵙⴻⵏ ⵉⵏⵓ ⴷⴻⴳ ⵢⵉⵙⴻⵎ ⵏⵏⴻⴽ.
6 ⵍⴻⵄⵎⴰⵔ ⵉⵏⵓ ⴰⴷ ⵉⵊⵊⵉⵡⴻⵏ ⴰⵎⴻⵛⵏⴰⵡ ⵜⵢⴰⵡⴰⵏⵜ ⵥⵉ ⵜⵔⵓⵙⵙⵉ ⴷ ⵜⴰⴷⵓⵏⵜ,
ⵙ ⵉⵢⴻⵏⵛⵉⵛⴻⵏ ⵉⵙⵍⵉⵡⵍⴻⵡⴻⵏ ⴰⴷ ⵛⴻⴽ ⵉⵚⴻⴱⴱⴻⵃ ⵓⵇⴻⵎⵎⵓⵎ ⵉⵏⵓ,
7 ⵎⴰⵍⴰ ⵜⵜⵅⴰⵔⵔⵚⴻⵖ ⴷⴰⵢⴻⴽ ⴷⵉ ⵜⴰⵙⵙⵓⵜ,
ⵜⵜⵅⴻⵎⵎⴰⵎⴻⵖ ⴷⴰⵢⴻⴽ ⵖⴰⵔ ⵓⴹⵓⴼⴻⵏ ⵏ ⵡⴻⵛⴱⴰⵔ ⵏ ⴵⵉⵍⴻⵜ.
8 ⵎⵉⵏⵥⵉ ⵜⵓⵖⴰ ⵛⴻⴽ ⴷ ⴰⵎⵄⴰⵡⴻⵏ ⵉⵏⵓ,
ⴷⵉ ⵜⵉⵍⵉ ⵏ ⵡⴰⴼⵔⵉⵡⴻⵏ ⵏⵏⴻⴽ ⴰⴷ ⵙⵍⵉⵡⵍⴻⵡⴻⵖ.
9 ⵍⴻⵄⵎⴰⵍ ⵉⵏⵓ ⵉⵍⴻⵚⵚⴻⵇ ⴷⴰⵢⴻⴽ ⴰⵡⴰⵔⵏⵉ ⴰⵛ,
ⴰⴼⵓⵙ ⵏⵏⴻⴽ ⴰⴼⵓⵙⵉ ⵉⵜⵜᵉⵟⵟⴻⴼ ⴷⴰⵢⵉ.
10 ⵉⵏⵏⵉ ⵉⵜⵜⴻⵅⵙⴻⵏ ⴰⴷ ⴰⵔⴻⴷⴷⴵⴻⵏ ⵍⴻⵄⵎⴰⵔ ⵉⵏⵓ,
ⴰⴷ ⵉⵡⴹⴻⵏ ⵖⴰⵔ ⵉⵎⵓⵛⴰⵏ ⵢⵓⴵⵖⴻⵏ ⵇⴰⵄ ⵙⴰⴷⵓ ⵜⴻⵎⵎⵓⵔⵜ.
11 ⵏⵉⵜⵏⵉ ⴰⴷ ⵜⵜⵡⴰⵙⴻⵍⵍⵎⴻⵏ ⵉ ⵜⵥⴻⵎⵎⴰⵔ ⵏ ⵙⵙⵉⴼ,
ⴰⴷ ⴷⴻⵡⵍⴻⵏ ⴷ ⵜⴰⴽⴻⵛⵛⴰⴹⵜ ⵉ ⵉⵛⴻⵄⴱⴰⵡⴻⵏ.
12 ⵎⴰⵛⴰ ⴰⵊⴻⴵⵉⴷ ⴰⴷ ⵉⴼⴰⵔⵃ ⵥⵉ ⴰⵔⴻⴱⴱⵉ.
ⴽⵓⵍ ⵉⵊⵊ ⵥⴻⴳ ⵉⵏⵏⵉ ⵉ ⵖⴰⵔⴻⵙ ⵉ ⵖⴰ ⵉⵜⵜⵊⴰⴵⴰⵏ ⴰⴷ ⵉⴼⴻⵢⵢⴻⵛ,
ⵎⵉⵏⵥⵉ ⴰⵇⴻⵎⵎⵓⵎ ⵏ ⵢⵉⵏⵏⵉ ⵉⵙⵙⴰⵡⴰⵍⴻⵏ ⵙ ⵉⵅⴰⵔⵔⵉⵇⴻⵏ ⴰⴷ ⵉⵜⵜⵡⴰⴱⴻⵍⵍⴻⵄ.