122
1 ⵉⵥⵍⵉ ⵏ ⵓⴳⴻⵄⵄⴻⴷ, ⵏ ⴷⴰⵡⵓⴷ.
ⵏⴻⵛⵛ ⴼⴰⵔⵔⵃⴻⵖ ⵓⵎⵉ ⴷ ⴰⵢⵉ ⵏⵏⴰⵏ:
“ⵏⴻⵛⵛⵉⵏ ⴰⴷ ⵏⴰⴷⴻⴼ ⵖⴰⵔ ⵜⴰⴷⴷⴰⵔⵜ ⵏ ⵙⵉⴷⵉ.
2 ⵉⴹⴰⵔⴻⵏ ⵏⵏⴻⵖ ⴱⴻⴷⴷⴻⵏ-ⴷⴷ ⵖⴰⵔ ⵜⴻⵡⵡⵓⵔⴰ ⵏⵏⴻⴽ, ⴰ ⵓⵔⵛⴰⵍⵉⵎ!”
3 ⵓⵔⵛⴰⵍⵉⵎ ⵜᵉⵜⵜⵡⴰⴱⵏⴰ ⴰⵎ ⵉⵛⵜ ⵏ ⵜⴻⵏⴷⵉⵏⵜ ⵏⵏⵉ ⵉⵜⵜⵡⴰⵛⴻⴱⴱⴰⵔⴻⵏ ⵎⵍⵉⵃ ⴰⴽ-ⴷ ⵢⵉⵅⴻⴼ ⵏⵏⴻⵙ.
4 ⵖⴰⵔ ⴷⵉⵏⵏⵉ ⵜⵜⴳⴻⵄⵄⴰⴷⴻⵏⵜ ⵜⵇⴻⴱⴱⴰⵍ, ⵜⵉⵇⴻⴱⴱⴰⵍ ⵏ ⵙⵉⴷⵉ,
ⵖⴰⵔ ⵛⵛⵀⴰⴷⴻⵜ ⵏ ⵉⵙⵔⴰⵉⵍ, ⵃⵉⵎⴰ ⴰⴷ ⵇⴰⴷⴰⵏ ⵉⵙⴻⵎ ⵏ ⵙⵉⴷⵉ.
5 ⵎⴰⵖⴰⵔ ⴷⵉⵏⵏⵉ ⴱⴻⴷⴷⴻⵏ ⵍⴻⴽⵔⴰⵙⵉ ⵏ ⵍⵃⵓⴽⵎ,
ⵍⴻⴽⵔⴰⵙⵉ ⵏ ⵜⴰⴷⴷⴰⵔⵜ ⵏ ⴷⴰⵡⵓⴷ.
6 ⵜⵜⴰⵔⴻⵎ ⵉ ⵍⴻⵀⵏⴰ ⵏ ⵓⵔⵛⴰⵍⵉⵎ:
“ⴰⵇⴰ ⴰⴷ ⴼⴻⵍⵃⴻⵏ ⵉⵏⵏⵉ ⵛⴻⵎ ⵉⵜⵜⴻⵅⵙⴻⵏ,
7 ⵃⵉⵎⴰ ⴰⴷ ⴷⵉⵏ ⵢⵉⵍⵉ ⵍⴻⵀⵏⴰ ⵖⴰⵔ ⵍⵃⵉⴹ ⵏ ⵥⵥⴰⵜ ⵏⵏⴻⴽ,
ⵓⵍⴰ ⴷ ⵍⵀⵓⴷⵏⴻⵜ ⴷⵉ ⵍⴻⵇⵚⵓⵔ ⵏⵏⴻⴽ.”
8 ⴷⵉ ⵟⵟⵡⴻⵄ ⵏ ⴰⵢⵜⵎⴰ ⴷ ⵉⵎⴻⴷⴷⵓⴽⴽⴰⵍ ⵉⵏⵓ ⴰⴷ ⵉⵏⵉⵖ:
“ⴰⴷ ⴷⴰⵢⴻⵎ ⵢⵉⵍⵉ ⵍⴻⵀⵏⴰ!”
9 ⴷⵉ ⵟⵟⵡⴻⵄ ⵏ ⵜⴰⴷⴷⴰⵔⵜ ⵏ ⵙⵉⴷⵉ, ⴰⵔⴻⴱⴱⵉ ⵏⵏⴻⵖ,
ⴰⴷ ⴰⵛ ⴰⵔⵥⵓⵖ ⵅ ⵎⵉⵏ ⵉⵛⵏⴰⵏ.