6
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⴽ-ⴷ ⵓⵥⴻⵏⵥⵓⵏ ⵅ ⵓⴼⵉⵍⵓ ⵡⵉⵙⵙ ⵜⵎⴻⵏⵢⴰ. ⴰⵥⴻⵀⵀⴻⴷ ⵏ ⴷⴰⵡⵓⴷ.
2 ⴰ ⵙⵉⴷⵉ, ⵡⴰⵔ ⴷ ⴰⵢⵉ ⵜⵜⵡⴻⴷⴷⴰⴱ ⴷⴻⴳ ⵡⴻⵖⴹⴰⴱ ⵏⵏⴻⴽ,
ⵡⴰⵔ ⴷ ⴰⵢⵉ ⵜⵜⴰⵔⴻⴱⴱⵉ ⵛⴰ ⴷⴻⴳ ⵡⴻⵙⵄⴰⵔ ⵏⵏⴻⴽ! ■
3 ⵃⵉⵏⵏ ⵅⴰⴼⵉ, ⴰ ⵙⵉⴷⵉ, ⵎⴰⵖⴰⵔ ⵏⴻⵛⵛ ⴰⵇⴰ ⴰⵔⵅⵓⵖ.
ⵙⴳⴻⵏⴼⴰ ⴰⵢⵉ, ⴰ ⵙⵉⴷⵉ, ⵎⴰⵖⴰⵔ ⵉⵅⵙⴰⵏ ⵉⵏⵓ ⵜⵜⴰⵔⵊⵉⵊⵉⵏ!
4 ⵡⴰⵀ, ⵍⴻⵄⵎⴰⵔ ⵉⵏⵓ ⵢⴰⵔⵊⴻⴼ ⴰⵟⵟⴰⵙ,
ⵓ ⵛⴻⴽ, ⴰ ⵙⵉⴷⵉ, ⴰⵍ ⵎⴻⵍⵎⵉ?
5 ⴷⵡⴻⵍ-ⴷⴷ, ⴰ ⵙⵉⴷⵉ, ⴼⴻⴽⴽ ⵍⴻⵄⵎⴰⵔ ⵉⵏⵓ,
ⵙⴻⵏⵊⴻⵎ ⴰⵢⵉ ⴷⵉ ⵟⵟⵡⴻⵄ ⵏ ⵜⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ.
6 ⵎⵉⵏⵥⵉ ⴷⵉ ⵍⵎⴻⵡⵜ ⵡⴰⵔ ⴷⵉⵏⵏⵉ ⴱⵓ ⵍⵉⴷⴰⵔⴻⵜ ⵏⵏⴻⴽ.
ⵡⵉ ⵛⴻⴽ ⵉ ⵖⴰ ⵉⵇⴰⴷⴰⵏ ⴷⵉ ⵍⴰⵅⴰⵔⵜ?
7 ⵏⴻⵛⵛ ⵓⵃⵍⴻⵖ ⵙ ⵉⵏⵉⵅⵙⵉⵙⴻⵏ ⵉⵏⵓ.
ⴵⵉⵍⴻⵜ ⵜⴻⴽⵎⴻⵍ ⵙⵙⵓⴼⴼⴻⵖ ⵇⴰⵎⴰ ⵉⵏⵓ,
ⵓⵍⴰ ⴷ ⵜⴰⵙⵙⵓⵜ ⵉⵏⵓ ⵜᵉⵟⵟⴻⴱⵟⴻⴱ ⵇⴰⵄ ⵙ ⵉⵎⴻⵟⵟⴰⵡⴻⵏ.
8 ⵜⵉⵟⵟ ⵉⵏⵓ ⵜⴻⵖⵍⵉ ⵙ ⵡⴻⵛⴹⴰⵏ,
ⴰⵇⴰ-ⵜⵜ ⵜᵉⵜⵜⵡⴰⵛⵛ ⵥⵉ ⵎⴰⵔⵔⴰ ⵉⵖⵔⵉⵎⴻⵏ ⵉⵏⵓ.
9 ⴰⴳⴳⵯⴻⵊⴻⵎ ⵅⴰⴼⵉ, ⵎⴰⵔⵔⴰ ⵉⵏⵏⵉ ⵉⵜⵜⴻⴳⴳⴻⵏ ⵍⵎⵓⵄⵚⵉⵢⵢⴻⵜ,
ⵎⵉⵏⵥⵉ ⵙⵉⴷⵉ ⵉⵙⵍⴰ ⵉ ⵜⵎⵉⵊⵊⴰ ⵏ ⵉⵎⴻⵟⵟⴰⵡⴻⵏ ⵉⵏⵓ. ■
10 ⵙⵉⴷⵉ ⵉⵙⵍⴰ ⵉ ⵓⵥⴰⵡⴻⴳ ⵉⵏⵓ,
ⵙⵉⴷⵉ ⴰⴷ ⵉⵇⴱⴻⵍ ⵜⴰⵥⴰⴵⵉⵜ ⵉⵏⵓ.
11 ⵎⴰⵔⵔⴰ ⵍⵄⴻⴷⵢⴰⵏ ⵉⵏⵓ ⴰⴷ ⵜⴻⵏ ⵜⴻⵍⵇⴻⴼ ⵍⴻⴼⴹⵉⵃⴻⵜ ⴷ ⵓⵏⴻⵅⵍⵉⵄ,
ⴰⴷ ⴷⴷ-ⴷⴻⵡⵍⴻⵏ ⵖⴰⵔ ⴹⴻⴼⴼⴰⵔ,
ⴰⴽ-ⴷ ⵡⴻⵔⵎⴰⵛ ⵏ ⵡⴰⴱⵍⵉⵡⴻⵏ ⴰⴷ ⵙⵙⴻⴹⵃⴰⵏ.