ⵍⵃⴰⵔⴹ ⵡⵉⵙⵙ ⵜⵍⴰⵜⴰ ⵏ ⴱⵉⵍⴷⴰⴷ
25
1 ⵅⴰⵙ ⵓⵛⴰ ⵢⴰⵔⵔⴰ-ⴷⴷ ⴱⵉⵍⴷⴰⴷ, ⵉ ⴷⴷ-ⵢⵓⵙⵉⵏ ⵥⵉ ⵛⵓⵃⴰ, ⵉⵏⵏⴰ:
2 ⵚⵚⵓⵍⵟⴰ ⴷ ⵊⵊⴻⵀⴷ ⵉⵙⵙⴰⴳⴳⵯⴰⴷⴻⵏ ⴰⵇⴰ-ⵜⴻⵏ ⵖⴰⵔⴻⵙ,
ⵏⴻⵜⵜⴰ ⵉⵜⵜⴻⴳⴳ ⵍⴻⵀⵏⴰ ⴷⵉ ⵍⵓⵄⵍⴰ ⵏⵏⴻⵙ.
3 ⵎⴰ ⵉⵥⴻⵎⵎⴰⵔ ⴰⴷ ⵃⴻⵙⴱⴻⵏ ⵎⴻⵛⵃⴰⵍ ⵉ ⵖⴰⵔⴻⵙ ⵏ ⵍⵄⴻⵙⴽⴰⵔ?
ⵎⴰ ⵡⴰⵔ ⵜⵄⴻⴷⴷⵓ ⵜⴼⴰⵡⵜ ⵏⵏⴻⵙ ⵎⴰⵔⵔⴰ?
4 ⵎⴰⵎⵎⴻⵛ ⵅⴻⵏⵏⵉ ⵉⵥⴻⵎⵎⴰⵔ ⴱⵏⴰⴷⴻⵎ ⴰⴷ ⵢⵉⵍⵉ ⴷ ⴰⵎⵙⴻⴳⴳⴻⴷ ⵥⵥⴰⵜ ⵉ ⴰⵔⴻⴱⴱⵉ,
ⵎⴰⵎⵎⴻⵛ ⵉⵥⴻⵎⵎⴰⵔ ⵡⴻⵏⵏⵉ ⴷⴷ-ⵉⵜⵜⵡⴰⵔⵡⴻⵏ ⵥⵉ ⵜⴻⵎⵖⴰⵔⵜ ⴰⴷ ⵢⵉⵍⵉ ⴷ ⴰⵎⴻⵥⴷⴰⴳ? ■
5 ⵅⵥⴰⵔ, ⵄⴰⴷ ⵜⴰⵥⵉⵔⵉ ⵙⵉⵎⴰⵏⵜ ⵏⵏⴻⵙ ⵡⴰⵔ ⵜ˚ⵜⵜᵉⵡⴻⵙⵙⴻⴳ ⵙ ⵍⴻⵚⴼⴰⵢⴻⵜ,
ⵓ ⵉⵜⵔⴰⵏ ⵡⴰⵔ ⵚⴼⵉⵏ ⴷⵉ ⵜⵉⵟⵟⴰⵡⵉⵏ ⵏⵏⴻⵙ. ■
6 ⴰⵀⵜⴰ ⵄⴰⴷ ⴱⵏⴰⴷⴻⵎ, ⵡⴻⵏⵏⵉ ⴷ ⴰⵡⴻⴽⴽⵉ,
ⵓ ⵎⵎⵉⵙ ⵏ ⴱⵏⴰⴷⴻⵎ, ⵡⴻⵏⵏⵉ ⴷ ⴰⴽⴻⵛⵛⴰⵡ. ■