120
1 ⵉⵥⵍⵉ ⵏ ⵓⴳⴻⵄⵄⴻⴷ.
ⵏⴻⵛⵛ ⵍⴰⵖⵉⵖ ⵖⴰⵔ ⵙⵉⴷⵉ ⴷⵉ ⵍⴻⵃⵚⴰⵔⴻⵜ ⵉⵏⵓ ⵓ ⵏⴻⵜⵜⴰ ⵉⵙⵍⴰ ⴰⵢⵉ.
2 ⴰ ⵙⵉⴷⵉ, ⴼⴻⴽⴽ ⵍⴻⵄⵎⴰⵔ ⵉⵏⵓ ⵥⴻⴳ ⵉⵢⴻⵏⵛⵉⵛⴻⵏ ⵉⵙⵙⵅⴰⵔⵔⵉⵇⴻⵏ,
ⵥⴻⴳ ⵉⵍⴻⵙ ⵉⵛⴻⵎⵎⵜⴻⵏ. ■
3 ⵎⵉⵏ ⴷ ⴰⵛ ⵉ ⵖⴰ ⵢⴻⵡⵛ,
ⵎⵉⵏ ⴷ ⴰⵛ ⵉ ⵖⴰ ⵢⴰⵔⵏⵉ ⵉⵍⴻⵙ ⵏⵏⵉ ⵉⵛⴻⵎⵎⵜⴻⵏ?
4 ⴼⵍⵉⵜⵛⴰⵜ ⵏ ⵍⵇⴻⵡⵙ ⵇⴻⴹⵄⴻⵏⵜ ⵥⴻⴳ ⵓⴼⵓⵙ ⵏ ⵉⵊⵊ ⵏ ⵓⵎⵊⴰⵀⴻⴷ,
ⴰⴽ-ⴷ ⵍⴻⴼⵃⴻⵎ ⵏ ⵜⵛⴻⵊⵊⴰⵔⵜ ⵏ ⵜⴰⴳⴳⴰ. ■
5 ⵓⵛⵜ ⵉⵏⵓ, ⴰⵇⴰ ⵏⴻⵛⵛ ⴷ ⴰⴱⴰⵔⵔⴰⵏⵉ ⴷⵉ ⵎⴰⵛⵉⴽ,
ⴰⵇⴰ ⵥⴻⴷⴷⵖⴻⵖ ⵖⴰⵔ ⵉⵇⵉⴹⴰⵏ ⵏ ⵇⴰⴷⵉⵔ!
6 ⴰⵟⵟⴰⵙ ⵉ ⵉⵥⴷⴻⵖ ⵍⴻⵄⵎⴰⵔ ⵉⵏⵓ ⵖⴰⵔ ⵢⴻⵏⵏⵉ ⵉⵛⴰⵔⵔⵀⴻⵏ ⵍⴻⵀⵏⴰ.
7 ⵏⴻⵛⵛ ⴷ ⴰⵀⴻⴷⴷⴰⵏ,
ⵎⴰⵛⴰ ⵅⵎⵉ ⵉ ⵖⴰ ⵙⵙⵉⵡⵍⴻⵖ, ⵅⴻⵏⵏⵉ ⴰⵔⴻⵥⵥⵓⵏ ⴰⵎⴻⵏⵖⵉ.