ⴰⵢⵓⴱ ⵉⵙⵙⵉⵡⴻⵍ ⴰⴽ-ⴷ ⵉⵍⵉⴼⴰⵥ ⵅ ⵍⴻⵎⵃⴰⵢⴻⵎ ⵏⵏⴻⵙ
17
1 ⴱⵓⵃⴱⴻⵍ ⵉⵏⵓ ⵢⴰⵔⵊⴻⴼ,
ⵓⵙⵙⴰⵏ ⵉⵏⵓ ⵉⵏⴻⴳⴳⵓⵔⴰ ⵅⴻⵙⵢⴻⵏ,
ⵎⵖⵉⵔ ⵉⵎⴻⴹⵍⴰⵏ ⴷ ⴰⵢⵉ ⵉⵇⵇⵉⵎⴻⵏ.
2 ⵙ ⵜⵉⴷⴻⵜⵜ, ⵉⵏⵏⵉ ⵉⵙⵜⴻⵀⵥⴰⵏ ⴰⵇⴰ ⴰⵜⴻⵏ ⵖⴰⵔⵉ,
ⵓ ⵜⵉⵟⵟ ⵉⵏⵓ ⵜⴻⵙⵙⵄⴻⴷⴷⵓ ⴵⵉⵍⴻⵜ ⵊⴰⵔ ⵉⵅⴰⵔⵔⵉⵚⴻⵏ ⵏⵙⴻⵏ ⵉⵎⴰⵔⵥⴰⴳⴻⵏ!
3 ⴻⴳⴳ ⵉⵅⴻⴼ ⵏⵏⴻⴽ ⴷ ⴰⴹⵎⴰⵏ ⵉ ⵏⴻⵛⵛ ⴷⵉⵏ ⵖⴰⵔⴻⴽ.
ⵎⴰⵏ ⵡⴻⵏ ⵅⴻⵏⵏⵉ ⵉ ⵖⴰ ⵉⵡⵜⴻⵏ ⴰⴼⵓⵙ ⵏⵏⴻⵙ ⴷⴻⴳ ⵓⴼⵓⵙ ⵉⵏⵓ ⵉ ⵎⴰⵏ ⴰⵢⴰ?
4 ⵎⴰⵖⴰⵔ ⵛⴻⴽ ⵜⴻⴽⴽⵙⴻⴷ ⵎⴰⵔⵔⴰ ⵍⴻⴼⵀⴰⵎⴻⵜ ⵅ ⵡⵓⵍ ⵏⵙⴻⵏ,
ⵅ ⵓⵢⴻⵏⵏⵉ ⵛⴻⴽ ⵡⴰⵔ ⵜⴻⵏ ⵜⴻⵙⵙⵄⵓⴵⵉⴷ ⵛⴰ.
5 ⵡⵉ ⵉ ⵖⴰ ⵉⵖⴷⴰⵔⴻⵏ ⵉⵎⴻⴷⴷⵓⴽⴽⴰⵍ ⵏⵏⴻⵙ ⴷⵉ ⵟⵟⵡⴻⵄ ⵏ ⵜⴽⴻⵛⵛⴰⴹⵜ,
ⵜⵉⵟⵟⴰⵡⵉⵏ ⵏ ⵉⵃⴻⵏⵊⵉⵔⴻⵏ ⵏⵏⴻⵙ ⴰⴷ ⵏⵄⴻⴷⵎⴻⵏⵜ.
6 ⵏⴻⵜⵜⴰ ⵉⴳⴳⴰ ⴰⵢⵉ ⴷ ⵍⵎⴰⵜⴰⵍ ⵊⴰⵔ ⵍⴻⴳⵏⵓⵙ,
ⴰⵍⴰⵎⵉ ⴷⴻⵡⵍⴻⵖ ⴰⵎ ⵉⵊⵊⴻⵏ ⵙⵙⵓⵙⵓⴼⴻⵏ ⴰⵙ ⵅ ⵓⵖⴻⵎⴱⵓⴱ. ■
7 ⵙ ⵓⵢⴰ ⵉ ⵜⴻⵄⵎⴻⵛ ⵜⵉⵟⵟ ⵉⵏⵓ ⵥⴻⴳ ⵡⴻⵛⴹⴰⵏ,
ⵎⴰⵔⵔⴰ ⵉⵖⴻⵥⴷⵉⵙⴻⵏ ⵉⵏⵓ ⴰⵇⴰ ⴰⵜⴻⵏ ⴰⵎ ⵜⵉⵍⵉ.
8 ⵉⵏⵏⵉ ⵉⴳⴳⵓⵔⴻⵏ ⵏⵉⵛⴰⵏ ⵜⵜⵏⴻⵅⵍⴰⵄⴻⵏ ⵥⵉ ⵎⴰⵏ ⴰⵢⴰ,
ⵓ ⴰⵎⴻⵥⴷⴰⴳ ⵉⵜⵜⵏⴻⵇⵍⴰⴱ ⵅ ⵓⵎⵏⴰⴼⴻⵇ.
9 ⴰⵎⵙⴻⴳⴳⴻⴷ ⵉⵎⴻⵏⵏⴻⵄ ⴷⴻⴳ ⵡⴻⴱⵔⵉⴷ ⵏⵏⴻⵙ,
ⵡⴻⵏⵏⵉ ⵖⴰⵔ ⵉⴵⴰ ⵉⴼⴰⵙⵙⴻⵏ ⵉⵎⴻⵥⴷⴰⴳⴻⵏ, ⵢⴰⵔⴻⵏⵏⵉ ⴷⵉ ⵊⵊⵀⴻⴷ.
10 ⵙ ⵓⵢⴰ ⵎⴰⵔⵔⴰ ⴽⴻⵏⵏⵉⵡ, ⴷⴻⵡⵍⴻⵎ-ⴷⴷ, ⴰⵙⴻⵜⵜⵉⵡ-ⴷⴷ ⴷⴰ,
ⵎⴰⵖⴰⵔ ⵡⴰⵔ ⵓⴼⵉⵖ ⵓⵍⴰ ⴷ ⵉⵊⵊ ⵏ ⵓⵎⵉⵖⵉⵙ ⵊⴰⵔ ⴰⵡⴻⵎ. ■
11 ⵄⴷⵓⵏ ⵡⵓⵙⵙⴰⵏ ⵉⵏⵓ,
ⵜⵜⵡⴰⵇⴻⴹⵄⴻⵏ ⵉⵏⵡⴰⵢⴻⵏ ⵉⵏⵓ,
ⵎⴰⵔⵔⴰ ⵎⴻⵥⵔⵉ ⵏ ⵡⵓⵍ ⵉⵏⵓ. ■
12 ⴵⵉⵍⴻⵜ ⵜⵜⴻⴳⴳⴻⵏ ⵜⵜ ⴷ ⴰⵙⵙ,
ⵇⵇⴰⵔⴻⵏ: ⴰⵇⴰ ⵜⴰⴼⴰⵡⵜ ⵜᵉⵜⵜⴰⴷⴻⵙ-ⴷⴷ ⵅⵎⵉ ⴷⴷ ⵖⴰ ⵜⴻⵡⴹⴰ ⵜⴰⴵⴻⵙⵜ.
13 ⵎⴰⵍⴰ ⵙⵙⵉⵜⵎⴻⵖ ⵄⴰⴷ, ⵙⵙⵉⵜⵉⵎⴻⵖ ⴰⵇⴰ ⵍⴰⵅⴰⵔⵜ ⴰⴷ ⵜⵉⵍⵉ ⴷ ⵜⴰⴷⴷⴰⵔⵜ ⵉⵏⵓ,
ⴰⴷ ⴱⴻⵥⵥⵄⴻⵖ ⵜⴰⵙⵙⵓⵜ ⵉⵏⵓ ⴷⵉ ⵜⴰⴵⴻⵙⵜ.
14 ⵖⴰⵔ ⵡⴻⵏⴹⴻⵍ ⵍⴰⵖⵉⵖ: ‘ⵛⴻⴽ ⴷ ⴱⴰⴱⴰ!’,
ⵖⴰⵔ ⵉⴽⴻⵛⵛⴰ: ‘ⵢⴻⵎⵎⴰ!’ ⴷ: ‘ⵓⵞⵎⴰ!’
15 ⵎⴰⵏⵉ ⵉⴵⴰ ⵅⴻⵏⵏⵉ ⵍⴰⵢⴰⵙ ⵉⵏⵓ?
ⵍⴰⵢⴰⵙ ⵉⵏⵓ, ⵎⴰⵏ ⵡⴻⵏ ⵉⵥⴻⵎⵎⴰⵔⴻⵏ ⴰⴷ ⵜ ⵉⵥⴰⵔ?
16 ⵉⵀⵡⴰ ⵖⴰⵔ ⵟⵟⵔⵓⴼⴰ ⵏ ⵍⴰⵅⴰⵔⵜ,
ⵎⴰⵖⴰⵔ ⵎⴰⵍⴰ ⵏⵎⵓⵎ ⴷⴻⴳ ⵓⵛⴰⵍ, ⴰⵇⴰ ⴷⵉⵏ ⴰⵔⵔⴰⵃⴻⵜ. ■