ⵍⴻⵎⵖⴰⵔⴻⵜ ⵜⴰⵎⴻⵇⵇⵔⴰⵏⵜ ⵏ ⵎⵓⵔⴷⴰⵅⴰⵢ
10
1 ⵉⴳⴳⴰ ⵓⵊⴻⴵⵉⴷ ⴰⵃⴰⵛⵡⵉⵔⵓⵛ ⵍⵊⵉⵥⵢⴰ ⵅ ⵢⵉⵏⵏⵉ ⵙⴰⴷⵓ ⵏⵏⴻⵙ ⴷⵉ ⵜⴻⵎⵎⵓⵔⵜ ⵓ ⴷⵉ ⵜⴻⴳⵥⵉⵔⵉⵏ ⵏ ⵍⴻⴱⵃⴰⵔ. 2 ⵎⴰⵔⵔⴰ ⵎⵉⵏ ⵉⴳⴳⴰ ⵏ ⵊⵊⴻⵀⴷ ⴷ ⵜⵥⴻⵎⵎⴰⵔ ⵓⵍⴰ ⴷ ⴰⴱⴰⵔⵔⴻⵃ ⵅ ⵍⴻⵎⵖⴰⵔⴻⵜ ⵏ ⵎⵓⵔⴷⴰⵅⴰⵢ, ⵡⴻⵏⵏⵉ ⴷ ⴰⵙ ⵉⵡⵛⵉⵏ ⵉ ⵓⵊⴻⴵⵉⴷ ⵉⵊⵊ ⵏ ⵛⵛⴰⵏ ⵉⵎⵖⴰⵔ, ⵎⴰ ⵡⴰⵔ ⵜⴻⵏ ⵓⵔⵉⵏ ⴷⴻⴳ ⵡⴻⴷⵍⵉⵙ ⵏ ⵉⵎⴻⵥⵔⵓⵢⴻⵏ ⵏ ⵉⵊⴻⴵⵉⴷⴻⵏ ⵏ ⵎⴰⴷⴰⵢ ⴷ ⵍⴼⵓⵔⵙ? 3 ⵎⵉⵏⵥⵉ ⵜⵓⵖⴰ ⵎⵓⵔⴷⴰⵅⴰⵢ ⴷ ⵡⴻⵏⵏⵉ ⵡⵉⵙⵙ ⵜⵏⴰⵢⴻⵏ ⴰⵡⴰⵔⵏⵉ ⵉ ⵓⵊⴻⴵⵉⴷ ⴰⵃⴰⵛⵡⵉⵔⵓⵛ ⵓⵛⴰ ⵜⵓⵖⴰ-ⵜ ⴷ ⴰⵎⴻⵇⵇⵔⴰⵏ ⵊⴰⵔ ⵡⵓⴷⴰⵢⴻⵏ ⵓ ⴰⵟⵟⴰⵙ ⵥⴻⴳ ⴰⵢⵜⵎⴰⵙ ⴰⵔⴹⴰⵏ ⵥⵥⴰⵢⵙⴻⵏ ⵓ ⵏⴻⵜⵜⴰ ⵜⵓⵖⴰ ⵢⴰⵔⴻⵥⵥⵓ ⵎⵉⵏ ⵉⴵⴰⵏ ⵃⵙⴻⵏ ⵉ ⵍⴳⴻⵏⵙ ⵏⵏⴻⵙ ⵓ ⵜⵓⵖⴰ ⵉⵙⵙⴰⵡⴰⵍ ⵙ ⵍⵅⴰⵔ ⵅ ⵎⴰⵔⵔⴰ ⵥⵥⴰⵔⵉⵄⴻⵜ ⵏⵏⴻⵙ.