12
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⵥⴻⵀⵀⴻⴷ ⵏ ⴷⴰⵡⵓⴷ. ⵅ ⵓⴼⵉⵍⵓ ⵡⵉⵙⵙ ⵜⵎⴻⵏⵢⴰ.
2 ⵙⴻⵏⵊⴻⵎ, ⴰ ⵙⵉⴷⵉ, ⵎⵉⵏⵥⵉ ⴰⵎⴻⴷⴷⵓⴽⴽⴻⵍ ⴰⵎⵜⵉⵇⵇⵉ ⵡⴰⵔ ⵉⵇⵇⵉⵎ ⵄⴰⴷ,
ⵎⴰⵖⴰⵔ ⵡⴰⵔ ⴷⵉⵏ ⵄⴰⴷ ⵉⵎⵜⵉⵇⵇⴰⵏ ⵊⴰⵔ ⵜⴰⵔⵡⴰ ⵏ ⴱⵏⴰⴷⴻⵎ. ■
3 ⵏⵉⵜⵏⵉ ⵙⵙⴰⵡⴰⵍⴻⵏ ⵊⴰⵔ ⴰⵙⴻⵏ ⵙ ⵉⵅⴰⵔⵔⵉⵇⴻⵏ,
ⵙ ⵉⵢⴻⵏⵛⵉⵛⴻⵏ ⵛⵛⵓⵔⴻⵏ ⵙ ⵡⴰⵡⴰⵍⴻⵏ ⵉⵎⵉⵥⵉⴹⴻⵏ,
ⴰⵇⴰ ⵙⵙⴰⵡⴰⵍⴻⵏ ⵙ ⵜⵏⴰⵢⴻⵏ ⵏ ⵉⵖⴻⵎⴱⴰⴱ. □
4 ⴻⵊⵊ ⵙⵉⴷⵉ ⴰⴷ ⵉⵇⴹⴻⵄ ⵎⴰⵔⵔⴰ ⵉⵢⴻⵏⵛⵉⵛⴻⵏ ⵙ ⵡⴰⵡⴰⵍⴻⵏ ⵉⵎⵉⵥⵉⴹⴻⵏ,
ⵓⵍⴰ ⴷ ⵉⵍⴻⵙ ⵙ ⵡⴰⵡⴰⵍⴻⵏ ⵏ ⵓⴽⴻⴱⴱⴰⵔ,
5 ⵉⵏⵏⵉ ⵉⵇⵇⴰⵔⴻⵏ: “ⵙ ⵢⵉⵍⴻⵙ ⵏⵏⴻⵖ ⴰⴷ ⵖⴰⵔⵏⴻⵖ ⵢⵉⵍⵉ ⵓⵇⴰⵔⵔⵓ ⵉⵎⵖⴰⵔ,
ⵉⵢⴻⵏⵛⵉⵛⴻⵏ ⴰⵇⴰ ⴰⵜⴻⵏ ⵏⵏⴻⵖ!
ⵎⴰⵏ ⵡⴻⵏ ⵉⴵⴰⵏ ⵅⴰⵏⴻⵖ ⴷ ⵙⵉⴷⵉ?”
6 “ⴷⵉ ⵙⵙⵉⴱⴱⴻⵜ ⵏ ⵡⴰⵔⴻⴷⴷⴻⴵ ⵏ ⵍⵎⵓⵙⴰⴽⵉⵏ,
ⵓⵍⴰ ⴷⵉ ⵙⵙⵉⴱⴱⴻⵜ ⵏ ⵉⵖⵓⵢⵢⴰⵏ ⵏ ⵉⵎⴻⵥⵍⴰⴹ
ⴰⴷ ⴽⴽⴰⵔⴻⵖ ⵍⴻⵅⵅⵓ ⵏⴻⵛⵛ”, ⵉⵏⵏⴰ ⵙⵉⴷⵉ,
“ⵡⴻⵏⵏⵉ ⵅ ⵜⵓⵖⴰ ⵉⴷⴷⵓⵇⴻⵥ, ⵏⴻⵛⵛ ⴰⴷ ⵜ ⴰⵡⵢⴻⵖ ⴷⵉ ⵍⴰⵎⴰⵏ.”
7 ⵜⵉⵡⴰⵍⵉⵏ ⵏ ⵙⵉⴷⵉ ⴰⵇⴰ ⴰⵜⴻⵏⵜ ⴷ ⵜⵉⵡⴰⵍⵉⵏ ⵚⴼⴰⵏⵜ,
ⵜⵜⵡⴰⵙⵉⵥⴷⴳⴻⵏ ⴰⵎ ⵏⵏⵓⵇⴰⵔⵜ ⴷⴻⴳ ⵉⵊⵊ ⵏ ⵍⴽⴰⵙ ⵉ ⵓⴼⴻⵙⵢⵉ ⴷⵉ ⵜⴻⵎⵎⵓⵔⵜ,
ⵜⵜⵡⴰⵚⴻⴼⴼⴰⵏ ⵙⴻⴱⵄⴰ ⵏ ⵜⵡⴰⵍⴰⵡⵉⵏ. □ ■
8 ⵛⴻⴽ, ⴰ ⵙⵉⴷⵉ, ⴰⴷ ⵜⴻⵏ ⵜⴻⵃⴹⵉⴷ,
ⴰⴷ ⴰⵏⴻⵖ ⵜⴻⵙⵙⴰⵔⴻⴷ ⵥⵉ ⵊⵊⵉⵍ-ⴰ,
ⵉ ⵍⴻⴱⴷⴰ ⵇⴰⵄ.
9 ⵉⵄⴻⴼⴼⴰⵏⴻⵏ ⴳⴳⵓⵔⴻⵏ ⵏⵏⴹⴻⵏ ⵎⴰⵏⵉ ⵎⵎⴰ
ⵅⵎⵉ ⵉ ⵖⴰ ⵉⴽⴽⴰⵔ ⴷⴷⴻⴵ ⵊⴰⵔ ⵜⴰⵔⵡⴰ ⵏ ⴱⵏⴰⴷⴻⵎ.