60
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⵙ ⵜⴻⵖⵏⵉⵏⵜ ⵏ ‘ⵜⴰⵍⵉⵍⵍⴻⵛⵜ ⴷ ⴰⵛⴻⵀⵀⴰⴷ’.
ⵜⵉⵔⴰ ⵉⵏⴻⵇⵛⴻⵏ ⵏ ⴷⴰⵡⵓⴷ ⵉ ⵓⵙⴻⵍⵎⴻⴷ. □
2 ⴰⵡⴰⵔⵏⵉ ⵍⴰⵎⵉ ⵜⵓⵖⴰ ⵉⵜⵜⵎⵎⴻⵏⵖⴰ ⴰⴽ-ⴷ ⵉⵔⴰⵎⵉⵢⵢⴻⵏ ⵥⵉ ⵎⵉⵙⵓⴱⵓⵜⴰⵎⵢⴰ,
ⵓ ⴰⴽ-ⴷ ⵉⵔⴰⵎⵉⵢⵢⴻⵏ ⵥⵉ ⵚⵓⴱⴰ, ⵉⴷⵡⴻⵍ-ⴷⴷ ⵢⵓⵡⴰⴱ
ⵓⵛⴰ ⵉⵡⵜⴰ ⴰⵢⵜ ⵏ ⵉⴷⵓⵎ ⴷⵉ ⵜⴻⵖⵥⵓⵔⵜ ⵏ ⵜⵎⴻⴵⴰⵃⵜ, ⵄⴻⵛⵔⴰ ⴰⵍⴰⴼ ⵏ ⵢⴻⵔⵢⴰⵥⴻⵏ. ■
3 ⴰ ⴰⵔⴻⴱⴱⵉ, ⵛⴻⴽ ⵜⴻⵏⴹⴰⵔⴻⴹ ⴰⵏⴻⵖ, ⵜⴰⵔⵥⵉⴷ ⴰⵏⴻⵖ.
ⵜⵓⵖⴰ ⵜⴻⵙⵄⴰⵔⴻⴷ ⴰⵟⵟⴰⵙ! ⵙⴱⴻⴷⴷ ⴰⵏⴻⵖ ⵄⴰⵡⴻⴷ! ■
4 ⵛⴻⴽ ⵜⴻⵙⵙⴻⵏⵀⴻⵥⵥⴻⴷ ⵜⴰⵎⵎⵓⵔⵜ, ⵜⴼⴻⴵⵇⴻⴷ ⵜⵜ.
ⵙⴳⴻⵏⴼⴰ ⵜⵉⵔⴻⵥⵥⴰ ⵏⵏⴻⵙ, ⵎⴰⵖⴰⵔ ⴰⵇⴰ ⵜⵜⴻⵏⵀⴻⵥⵥⴰ.
5 ⵛⴻⴽ ⵜⴻⵙⵙⴻⵛⵏⴻⴷ ⵉⵅⴻⴼ ⵏⵏⴻⴽ ⵉ ⵍⴳⴻⵏⵙ ⵏⵏⴻⴽ ⵙ ⵍⴻⵇⵙⴰⵃⴻⵜ.
ⵛⴻⴽ ⵜⴻⵡⵛⵉⴷ ⴰⵏⴻⵖ ⴰⴷ ⵏⵙⵓ ⵛⵛⵔⴰⴱ ⵉⵙⵙⴷⴻⵡⵡⴰⵅⴻⵏ.
6 ⵉⵏⵏⵉ ⵛⴻⴽ ⵉⵜⵜⴻⴳⴳⵯⴻⴷⴻⵏ, ⵜⴻⴳⴳⵉⴷ ⴰⵙⴻⵏ ⵜⴰⵄⴻⴵⴰⵏⵜ
ⵉ ⵖⴰⵔ ⵜⵜⵔⴰⴽⴽⵡⴰⵍⴻⵏ ⵥⵉ ⴼⵍⵉⵜⵛⴰⵜ ⵏ ⵍⵇⴻⵡⵙ. ⵙⵉⵍⴰⵀ.
7 ⵃⵉⵎⴰ ⵉⵎⵄⵉⵥⵥⴻⵏ ⵏⵏⴻⴽ ⴰⴷ ⵜⵜⵡⴰⴼⴻⴽⴽⴻⵏ,
ⴰⵡⵉ ⴰⵙⴻⵏⵊⴻⵎ ⵙ ⵓⴼⵓⵙ ⴰⴼⵓⵙⵉ ⵏⵏⴻⴽ ⵓ ⴰⵔⵔ-ⴷⴷ ⵅⴰⵏⴻⵖ. ■
8 ⴰⵔⴻⴱⴱⵉ ⵜⵓⵖⴰ ⵉⵙⵙⴰⵡⴰⵍ ⴷⵉ ⵣⵥⴰⵡⴻⵛⵜ ⵏⵏⴻⵙ ⵉⵇⴻⴷⴷⵙⴻⵏ,
ⵙ ⵓⵢⴻⵏⵏⵉ ⴰⴷ ⵏⴻⴳⵥⴻⵖ ⵙ ⵍⴻⴼⵔⴰⵃⴻⵜ.
ⵏⴻⵛⵛ ⴰⴷ ⴱⴹⵉⵖ ⵛⴰⴽⵉⵎ ⵓ ⴰⴷ ⵄⴻⴱⴱⴰⵔⴻⵖ ⵜⴰⵖⵥⵓⵔⵜ ⵏ ⵙⵓⴽⴽⵓⵜ.
9 ⵊⵉⵍⵄⴰⴷ ⵉⵏⵓ, ⵎⴰⵏⴰⵙⵙⴰ ⵉⵏⵓ,
ⵉⴼⵔⴰⵢⵉⵎ ⴷ ⴰⵙⴻⵍⵇⵉ ⵉⵊⴻⵀⴷⴻⵏ ⵏ ⵓⵥⴻⴵⵉⴼ ⵉⵏⵓ,
ⵢⴰⵀⵓⴷⴰ ⴷ ⴰⵎⴳⴻⵡⵡⴻⴷ ⵉⵏⵓ.
10 ⵎⵓ’ⴰⴱ ⴷ ⵙⵙⴰⵔⵉⵊ ⵉⵏⵓ ⵉ ⵓⵙⵉⵔⴷ,
ⵅ ⵉⴷⵓⵎ ⴰⴷ ⵏⴹⴰⵔⴻⵖ ⵜⵉⵙⵉⵍⴰ ⵉⵏⵓ,
ⵏⴻⵛⵛ ⴰⴷ ⴷⴷⵓⵇⵥⴻⵖ ⵙ ⵓⵙⵍⵉⵡⵍⴻⵡ ⵅ ⵜⴻⵎⵎⵓⵔⵜ ⵏ ⴼⵉⵍⵉⵛⵉⵜ.
11 ⵡⵉ ⴷ ⴰⵢⵉ ⵉ ⵖⴰ ⵉⵏⴻⴷⵀⴻⵏ ⴷⵉ ⵜⴻⵏⴷⵉⵏⵜ ⵉⴼⴰⵔⵢⴻⵏ?
ⵡⵉ ⴷ ⴰⵢⵉ ⵖⴰ ⵉⴳⴻⵡⵡⴷⴻⵏ ⵖⴰⵔ ⵉⴷⵓⵎ?
12 ⵎⴰ ⵡⴰⵔ ⴷ ⴰⵏⴻⵖ ⵜⴻⵏⴹⴰⵔⴻⴷ, ⴰⵢⴰ, ⴰⵔⴻⴱⴱⵉ,
ⵓ ⴰⴽ-ⴷ ⵍⵄⴻⵙⴽⴰⵔⴰⵜ ⵏⵏⴻⵖ ⵎⴰ ⵡⴰⵔ ⴰⴽⵉⴷⵙⴻⵏ ⴷⴷ-ⵜⴻⴼⴼⵉⵖⴻⴷ ⵄⴰⴷ, ⴰ ⴰⵔⴻⴱⴱⵉ?
13 ⴻⵡⵛ ⴰⵏⴻⵖ ⴰⴼⵓⵙ ⵃⵉⵎⴰ ⴰⴷ ⴰⵏⴻⵖ ⵜⴻⵙⵙⵏⴻⵊⵎⴻⴷ ⵥⵉ ⵍⴻⵃⵚⴰⵔⴻⵜ,
ⵎⴰⵖⴰⵔ ⴰⵙⴻⵏⵊⴻⵎ ⵙ ⵓⴼⵓⵙ ⵏ ⵢⵉⵊⵊ ⵏ ⴱⵏⴰⴷⴻⵎ ⴰⵇⴰ-ⵜ ⴱⴰⵟⴻⵍ.
14 ⴰⴽ-ⴷ ⴰⵔⴻⴱⴱⵉ ⴰⴷ ⵏⴻⴳⴳ ⵙ ⵡⴻⵎⵃⴰⴷ,
ⵏⴻⵜⵜⴰ ⴰⴷ ⵉⵄⴼⴻⵙ ⵅ ⵢⴻⵏⵏⵉ ⴷ ⴰⵏⴻⵖ ⵉⵃⴻⵚⵚⴰⵔⴻⵏ.