129
1 ⵉⵥⵍⵉ ⵏ ⵓⴳⴻⵄⵄⴻⴷ.
”ⵣⵉ ⵜⴻⵎⵥⵉ ⵉⵏⵓ ⵃⵚⴰⵔⴻⵏ ⴰⵢⵉ ⴰⵟⵟⴰⵙ ⵏ ⵜⵡⴰⵍⴰⵡⵉⵏ!”
ⵉⵏⵉ ⵜ ⵅⴻⵏⵏⵉ ⴰⵎⵎⵓ, ⴰ ⵉⵙⵔⴰⵉⵍ,
2 ⵥⵉ ⵜⴻⵎⵥⵉ ⵉⵏⵓ ⵃⵚⴰⵔⴻⵏ ⴰⵢⵉ ⴰⵟⵟⴰⵙ ⵏ ⵜⵡⴰⵍⴰⵡⵉⵏ,
ⵎⴰⵛⴰ ⵡⴰⵔ ⴷ ⴰⵢⵉ ⵥⴻⵎⵎⴰⵔⴻⵏ.
3 ⵉⵎⵛⴰⵔⵔⵥⴻⵏ ⵛⴰⵔⵥⴻⵏ ⵅ ⵡⴻⵄⵔⵓⵔ ⵉⵏⵓ,
ⴳⴳⵉⵏ ⵍⴰⵜⴰⵔⴰⵜ ⵏ ⵡⴻⵛⵔⴰⵥ ⵏⵙⴻⵏ ⴷ ⵉⵥⵉⵔⴰⵔⴻⵏ.
4 ⵙⵉⴷⵉ ⴷ ⴰⵎⵙⴻⴳⴳⴻⴷ.
ⵏⴻⵜⵜⴰ ⵉⵇⴹⴻⵄ ⵉⵙⴻⵖⵡⴰⵏ ⵏ ⵉⵄⴻⴼⴼⴰⵏⴻⵏ.
5 ⴻⵊⵊ ⵎⴰⵔⵔⴰ ⵉⵏⵏⵉ ⵉⵛⴰⵔⵔⵀⴻⵏ ⵚⵉⵀⵢⵓⵏ,
ⴰⴷ ⵙⵙⴻⴹⵃⴰⵏ ⵓ ⴰⴷ ⵜⵜⵡⴰⵄⴰⵔⵏⴻⵏ ⵖⴰⵔ ⴹⴻⴼⴼⴰⵔ.
6 ⵉⵍⵉ ⴰⴷ ⵉⵍⵉⵏ ⴰⵎ ⴰⵔⵔⴱⵉⵄ ⵅ ⵜⵥⴻⵖⵡⵉⵏ,
ⵉⵜⵜⵉⵙⵍⴰⵡ ⵇⴱⴻⵍ ⵎⴰ ⴰⴷ ⵉⵜⵜⵡⴰⵇⵍⴻⵄ, ■
7 ⵡⴰⵔ ⵥⵥⴰⵢⴻⵙ ⵉⵜⵜⵄⴻⵎⵎⴰⵔ ⵓⵛⴻⵡⵡⴰⵔ ⴰⴼⵓⵙ ⵏⵏⴻⵙ,
ⵓⵍⴰ ⴷ ⵡⴻⵏⵏⵉ ⵉⵜⵜⵛⴻⴷⴷⴰⵏ ⵉⵛⴻⵡⵡⴰⴼⴻⵏ ⵏ ⵉⵎⴻⵏⴷⵉ ⴰⵃⵙⵉⵏ ⵏⵏⴻⵙ,
8 ⵓ ⵉⵎⵙⴻⴱⵔⵉⴷⴻⵏ ⵡⴰⵔ ⵇⵇⴰⵔⴻⵏ:
“ⵍⴱⴰⵔⴰⴽⴰ ⵏ ⵙⵉⴷⵉ ⴰⵇⴰ-ⵜⵜ ⴰⴽⵉⴷⵡⴻⵎ!
ⵏⴻⵛⵛⵉⵏ ⵏⴱⴰⵔⴻⴽ ⴽⴻⵏⵏⵉⵡ ⵙ ⵢⵉⵙⴻⵎ ⵏ ⵙⵉⴷⵉ.”