36
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⵣⴻⴳ ⵓⵎⵙⴻⵅⵅⴰⵔ ⵏ ⵙⵉⴷⵉ. ⵏ ⴷⴰⵡⵓⴷ.
2 ⴰⵅⴻⵟⵟⵓ ⵏ ⵓⵄⴻⴼⴼⴰⵏ ⵉⵙⵙⴰⵡⴰⵍ ⴷⴰⵅⴻⵍ ⴷⴻⴳ ⵡⵓⵍ ⵉⵏⵓ:
“ⵡⴰⵔ ⵖⴰⵔⴻⵙ ⵜⵉⴳⴳⵯⵓⴷⵉ ⵏ ⴰⵔⴻⴱⴱⵉ ⵥⵥⴰⵜ ⵉ ⵜⵉⵟⵟⴰⵡⵉⵏ ⵏⵏⴻⵙ.”
3 ⵎⵉⵏⵥⵉ ⴰⵅⴻⵟⵟⵓ ⴰⵢⴰ ⵉⵙⵙⵃⵉⵏⵏⴰⴱ ⵉ-ⵜ ⴷⵉ ⵜⵉⵟⵟⴰⵡⵉⵏ ⵏⵏⴻⵙ,
ⴰⵍⴰⵎⵉ ⵢⵓⴼⴰ ⴰⵇⴰ ⵍⵎⵓⵄⵚⵉⵢⵢⴻⵜ ⵏⵏⴻⵙ ⵜⴰⵔⵔⴰ ⵉ-ⵜ-ⵉ-ⴷⴷ ⵖⴰⵔ ⵡⴻⵛⵔⴰⵀ.
4 ⴰⵡⴰⵍⴻⵏ ⵏ ⵓⵇⴻⵎⵎⵓⵎ ⵏⵏⴻⵙ ⴰⵇⴰ ⴰⵜⴻⵏ ⴷ ⵍⵖⴻⵛⵛ ⴷ ⵡⴻⵛⵎⴰⵜ,
ⵏⴻⵜⵜⴰ ⵉⵙⵙⴱⴻⴷⴷ ⴰⴷ ⵢⴰⵔⵥⵓ ⵍⴻⴼⵀⴰⵎⴻⵜ ⵃⵉⵎⴰ ⴰⴷ ⵉⴳⴳ ⵍⵅⴰⵔ.
5 ⵉⵜⵜⵅⴻⵎⵎⴻⵎ ⴷⵉ ⵍⵖⴻⵛⵛ ⴷⵉ ⵇⴰⵎⴰ ⵏⵏⴻⵙ,
ⵉⴳⴳⵓⵔ ⴰⴷ ⵉⴱⴻⴷⴷ ⴷⴻⴳ ⵉⵊⵊ ⵏ ⵡⴻⴱⵔⵉⴷ ⵡⴰⵔ ⵉⵚⴻⴱⵃⴻⵏ.
ⵍⵖⴰⵔ ⵡⴰⵔ ⵜ ⵉⵜⵜⵎⴻⵏⴹⵉⵔ.
6 ⴰ ⵙⵉⴷⵉ, ⵜⴰⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ ⵜⵉⵡⴻⴹ ⴰⵍ ⵉⵊⴻⵏⵡⴰⵏ,
ⵍⴰⵎⴰⵏ ⵏⵏⴻⴽ ⴰⵍ ⵉⵙⴻⵢⵏⵓⵜⴻⵏ. ■
7 ⵜⴰⵙⴻⴳⴷⴰ ⵏⵏⴻⴽ ⵜⴻⴳⴳⴰ ⴰⵎ ⵉⴷⵓⵔⴰⵔ ⵏ ⴰⵔⴻⴱⴱⵉ,
ⵍⴻⵃⴽⴰⵎⴰⵜ ⵏⵏⴻⴽ ⴰⵎ ⵡⴰⵎⴰⵏ ⵢⵓⴵⵖⴻⵏ.
ⵙⵉⴷⵉ ⵉⵙⵙⴻⵏⵊⴰⵎ ⴱⵏⴰⴷⴻⵎ ⴷ ⵍⵎⴰⵍ.
8 ⵎⴻⵛⵃⴰⵍ ⵜⵉⵖⵍⴰ ⵜⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ, ⴰ ⴰⵔⴻⴱⴱⵉ,
ⴰⵍⴰⵎⵉ ⵜⴰⵔⵡⴰ ⵏ ⴱⵏⴰⴷⴻⵎ ⵜⴰⵔⴻⴽⴽⵡⴰⵍⴻⵏ ⵖⴰⵔ ⵜⵉⵍⵉ ⵏ ⵡⴰⴼⵔⵉⵡⴻⵏ ⵏⵏⴻⴽ.
9 ⵜⵜⵡⴰⵙⵊⴰⵡⵏⴻⵏ ⵙ ⵓⴼⴻⵢⵢⴻⴹ ⵙ ⵜⴰⴷⵓⵏⵜ ⵏ ⵜⴰⴷⴷⴰⵔⵜ ⵏⵏⴻⴽ,
ⵉⵊⵊ ⵏ ⵢⴻⵖⵥⴰⵔ ⵙ ⵏⵏⵄⴰⵎⵉ ⵏⵏⴻⴽ ⵜⴻⵡⵛⴻⴷ ⴰⵙⴻⵏ ⵎⴰⵃⴻⵏⴷ ⴰⴷ ⵥⵥⴰⵢⴻⵙ ⵙⵡⴻⵏ.
10 ⵎⴰⵖⴰⵔ ⵖⴰⵔⴻⴽ ⵉ ⵉⴵⴰ ⵍⵄⵓⵏⵚⴰⵔ ⵏ ⵜⵓⴷⴰⵔⵜ,
ⴷⵉ ⵜⴼⴰⵡⵜ ⵏⵏⴻⴽ ⴰⵇⴰ ⵏⴻⵜⵜⵡⴰⵍⴰ ⵜⴰⴼⴰⵡⵜ.
11 ⵙⵡⵉⵥⵥⴻⴹ ⵜⴰⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ ⵅ ⵢⴻⵏⵏⵉ ⵉ ⵛⴻⴽ ⵉⵙⵙⵏⴻⵏ,
ⵜⴰⵙⴻⴳⴷⴰ ⵏⵏⴻⴽ ⵅ ⵢⴻⵏⵏⵉ ⵉ ⵖⴰⵔ ⵉⴵⴰ ⵡⵓⵍ ⵉⵙⴻⴳⴳⵎⴻⵏ.
12 ⵡⴰⵔ ⵜⵜⴻⵊⵊⵉ ⴰⴷ ⵅⴰⴼⵉ ⴷⴷ-ⵢⴰⵙ ⵓⴹⴰⵔ ⵏ ⴰⵢⵜ ⵏ ⴱⵓ-ⵏⵏⴼⴰⵅⴻⵜ,
ⵡⴰⵔ ⵜⵜⴻⵊⵊⵉ ⴰⴼⵓⵙ ⵏ ⵉⵄⴻⴼⴼⴰⵏⴻⵏ ⴰⴷ ⴰⵢⵉ ⴷⴷ-ⵢⴰⵔⵔ ⴰⴷ ⵜⴻⵍⵍⵄⴻⵖ ⵎⴰⵏⵉ ⵎⵎⴰ.
13 ⴰⵇⴰ ⴷⵉⵏ ⵉ ⵡⴹⴰⵏ ⵉⵏⵏⵉ ⵉⵜⵜⴻⴳⴳⴻⵏ ⵍⵎⵓⵄⵚⵉⵢⵢⴻⵜ,
ⵜⵜⵡⴰⵖⴻⴹⵍⴻⵏ ⵖⴰⵔ ⵜⴻⵎⵎⵓⵔⵜ ⵓ ⵡⴰⵔ ⵥⴻⵎⵎⴰⵔⴻⵏ ⵄⴰⴷ ⴰⴷ ⴽⴽⴰⵔⴻⵏ ⵄⴰⵡⴻⴷ.