11
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⵏ ⴷⴰⵡⵓⴷ.
ⵏⴻⵛⵛ ⵜⵜⴻⵛⵍⴻⵖ ⵅ ⵙⵉⴷⵉ. ⵎⴰⵎⵎⴻⵛ ⵜⴻⵇⵇⴰⵔⴻⵎ ⵉ ⵍⴻⵄⵎⴰⵔ ⵉⵏⵓ:
“ⴰⵔⴻⵡⵍⴻⵎ ⵖⴰⵔ ⵉⴷⵓⵔⴰⵔ, ⴰ ⵉⵊⴹⴰⴹ!”? □
2 ⵎⴰⵖⴰⵔ ⵅⵥⴰⵔ, ⵉⵄⴻⴼⴼⴰⵏⴻⵏ ⴰⵇⴰ ⵎⴻⵃⵃⴹⴻⵏ ⵍⵇⴻⵡⵙ,
ⵙⵙⵔⵓⵙⴰⵏ ⴼⵍⵉⵜⵛⴰⵜ ⵏⵙⴻⵏ ⵖⴰⵔ ⵓⴼⵉⵍⵓ,
ⵃⵉⵎⴰ ⴰⴷ ⵡⵜⴻⵏ ⴷⵉ ⵜⴰⴵⴻⵙⵜ ⴷⴻⴳ ⵉⵏⵏⵉ ⵓⵎⵉ ⵉⵙⴻⴳⴳⴻⴷ ⵡⵓⵍ.
3 ⵡⴰⵀ, ⴷⵙⵓⵙⴰ ⵏ ⴷⴷⵓⵏⴻⵛⵜ ⵜⵜⵡⴰⵔⴻⴷⴷⴵⴻⵏ!
ⵎⵉⵏ ⵉⵥⴻⵎⵎⴰⵔ ⵅⴻⵏⵏⵉ ⴰⴷ ⵢⴻⴳⴳ ⵓⵎⵙⴻⴳⴳⴻⴷ?
4 ⵙⵉⴷⵉ ⵉⵥⴻⴷⴷⴻⵖ ⴷⵉ ⵣⵥⴰⵡⴻⵛⵜ ⵏⵏⴻⵙ ⵜⴰⵎⴻⵇⵇⵔⴰⵏⵜ ⵉⵇⴻⴷⴷⵙⴻⵏ,
ⵍⵄⴰⵔⵛ ⵏ ⵙⵉⴷⵉ ⵉⵜⵜⴱⴻⴷⴷⴰ ⴷⴻⴳ ⵉⵊⴻⵏⵡⴰⵏ.
ⵜⵉⵟⵟⴰⵡⵉⵏ ⵏⵏⴻⵙ ⵜⵜⵡⴰⵍⴰⵏⵜ,
ⵍⵅⴻⵥⵔⴰⵜ ⵏⵏⴻⵙ ⴰⵔⴻⵥⵥⵓⵏⵜ ⴷⵉ ⵜⴰⵔⵡⴰ ⵏ ⴱⵏⴰⴷⴻⵎ.
5 ⵙⵉⴷⵉ ⵉⵜⵜⴱⴻⵇⵇⴻⵛ ⴰⵎⵙⴻⴳⴳⴻⴷ,
ⵎⴰⵛⴰ ⵍⴻⵄⵎⴰⵔ ⵏⵏⴻⵙ ⵉⵜⵜⵄⵉⴼⴼⴰ ⴰⵄⴻⴼⴼⴰⵏ ⴷ ⵡⴻⵏⵏⵉ ⵉⵜⵜⴻⵅⵙⴻⵏ ⵍⵄⵓⵏⴼ.
6 ⵏⴻⵜⵜⴰ ⴰⴷ ⵉⵡⵡⴻⵜ ⵉⵄⴻⴼⴼⴰⵏⴻⵏ ⵙ ⵉⵊⵊ ⵏ ⵡⴻⵏⵥⴰⵔ ⵏ ⵜⵅⴻⵛⴼⵉⵏ,
ⵜⵉⵎⴻⵙⵙⵉ ⴷ ⵍⴻⵛⴱⴰⵔⵉⵢⵢⴻⵜ ⴷ ⵜⵃⴰⵔⵢⴰⴹⵜ ⵜⴰⵎⴻⵇⵇⵔⴰⵏⵜ ⴰⴷ ⵉⵍⵉⵏⵜ ⴷ ⵜⴰⵙⵖⴰⵔⵜ ⵏ ⵍⴽⴰⵙ ⵏⵙⴻⵏ.
7 ⵎⵉⵏⵥⵉ ⵙⵉⴷⵉ ⴷ ⴰⵎⵙⴻⴳⴳⴻⴷ,
ⵉⵜⵜⴻⵅⵙ ⵜⵉⵎⴻⴳⴳⴰ ⵉⵙⴻⴳⴳⴷⴻⵏ.
ⵉⵏⵏⵉ ⵉⴳⴳⵓⵔⴻⵏ ⵏⵉⵛⴰⵏ ⴰⴷ ⵥⴰⵔⴻⵏ ⵓⴷⴻⵎ ⵏⵏⴻⵙ.