47
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⵣⴻⴳ ⴰⵢⵜ ⵏ ⵇⵓⵔⴰⵃ. ⴰⵥⴻⵀⵀⴻⴷ.
2 ⴰ ⵎⴰⵔⵔⴰ ⵍⴻⴳⵏⵓⵙ, ⵡⵜⴻⵎ ⴷⴻⴳ ⵉⴼⴰⵙⵙⴻⵏ,
ⵙⵖⵓⵢⵢⴻⵎ ⵉ ⴰⵔⴻⴱⴱⵉ ⵙ ⵓⵙⵍⵉⵡⵍⴻⵡ ⵉⵊⴻⵀⴷⴻⵏ.
3 ⵎⴰⵖⴰⵔ ⵙⵉⴷⵉ, ⴰⵎⵄⵓⴵⵉ ⵅ ⴽⵓⵍⵛⵉ, ⴰⵇⴰ ⵉⵙⵙⴰⴳⴳⵯⴰⴷ,
ⵏⴻⵜⵜⴰ ⴷ ⵉⵊⵊ ⵏ ⵓⵊⴻⴵⵉⴷ ⴷ ⴰⵎⴻⵇⵇⵔⴰⵏ ⵅ ⵎⴰⵔⵔⴰ ⵜⴰⵎⵎⵓⵔⵜ.
4 ⵏⴻⵜⵜⴰ ⵉⵙⵙⴰⴹⴰⵔⴰ ⴰⵏⴻⵖ-ⴷⴷ ⵍⴻⴳⵏⵓⵙ,
ⵏⴻⵜⵜⴰ ⵢⴰⵔⵔⴰ ⵛⵛⵓⵄⵓⴱ ⵙⴰⴷⵓ ⵉⴹⴰⵔⴻⵏ ⵏⵏⴻⵖ.
5 ⵏⴻⵜⵜⴰ ⵉⴼⴰⵔⵔⴻⵥ ⵜⴰⵙⵖⴰⵔⵜ ⵏⵏⴻⵖ ⵏ ⵜⴻⵎⵎⵓⵔⵜ ⵉ ⵏⴻⵛⵛⵉⵏ,
ⵜⴻⵏⵏⵉ ⴷ ⴰⴼⴻⵢⵢⴻⵛ ⵏ ⵢⴰⵄⵇⵓⴱ ⵡⴻⵏⵏⵉ ⵜⵓⵖⴰ ⵉⵜⵜⴻⵅⵙ. ⵙⵉⵍⴰⵀ.
6 ⴰⵔⴻⴱⴱⵉ ⵢⵓⵍⵉ ⵙⴻⵏⵏⴻⵊ ⵙ ⵓⵙⵍⵉⵡⵍⴻⵡ,
ⵙⵉⴷⵉ, ⵖⴰⵔ ⵜⵎⵉⵊⵊⴰ ⵏ ⵓⵚⵓⴹⵉ ⴷⴻⴳ ⵓⵢⵉⵛⵛ ⵏ ⵉⵛⴰⵔⵔⵉ.
7 ⵣⴻⵀⵀⴷⴻⵎ ⵉ ⴰⵔⴻⴱⴱⵉ, ⵥⴻⵀⵀⴷⴻⵎ!
ⵣⴻⵀⵀⴷⴻⵎ ⵉ ⵓⵊⴻⴵⵉⴷ, ⵥⴻⵀⵀⴷⴻⵎ!
8 ⵎⴰⵖⴰⵔ ⴰⵔⴻⴱⴱⵉ ⴷ ⴰⵊⴻⴵⵉⴷ ⵅ ⵎⴰⵔⵔⴰ ⵜⴰⵎⵎⵓⵔⵜ.
ⵣⴻⵀⵀⴷⴻⵎ ⴰⵢⴰ ⵉ ⵓⵅⴻⵎⵎⵉ ⴷⴰⵢⴻⵙ.
9 ⴰⵔⴻⴱⴱⵉ ⵉⵃⴻⴽⴽⴻⵎ ⵅ ⵍⴻⴳⵏⵓⵙ,
ⴰⵔⴻⴱⴱⵉ ⵉⵜⵜⵖⵉⵎⴰ ⵅ ⵍⵄⴰⵔⵛ ⵏⵏⴻⵙ ⵉⵇⴻⴷⴷⵙⴻⵏ.
10 ⵜⴰⵔⵡⴰ ⵏ ⵜⴰⵚⵉⵍⴻⵜ ⵏ ⵍⴻⴳⵏⵓⵙ ⵜⵜⵡⴰⵙⵎⵓⵏⴻⵏ ⵖⴰⵔ ⵍⴳⴻⵏⵙ ⵏ ⴰⵔⴻⴱⴱⵉ ⵏ ⵉⴱⵔⴰⵀⵉⵎ,
ⵎⴰⵖⴰⵔ ⵜⵉⵙⴻⴷⴷⴰⵔⵉⵢⵢⴻⵏ ⵉ ⵓⵙⴻⵍⵇⵉ ⵏ ⵜⴻⵎⵎⵓⵔⵜ ⵉ ⴰⵔⴻⴱⴱⵉ.
ⵏⴻⵜⵜⴰ ⴰⵇⴰ ⵉⵜⵜⵡⴰⵙⵙⵄⵓⴵⴰ ⵇⴰⵄ.