51
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⵥⴻⵀⵀⴻⴷ ⵏ ⴷⴰⵡⵓⴷ.
2 ⴰⵍⴰⵎⵉ ⵉ ⵖⴰⵔⴻⵙ ⴷⴷ-ⵢⵓⵙⴰ ⵓⵏⴰⴱⵉ ⵏⴰⵜⴰⵏ,
ⴰⵡⴰⵔⵏⵉ ⵍⴰⵎⵉ ⵢⵓⴷⴻⴼ ⴷⴰⵡⵓⴷ ⵅ ⴱⴰⵜⵛⴰⴱⴰⵄⴰ. □ ■
3 ⵃⵉⵏⵏ ⵅⴰⴼⵉ, ⴰ ⴰⵔⴻⴱⴱⵉ, ⵄⵍⴰⵃⵙⴰⴱ ⵜⴰⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ.
ⵎⵙⴻⵃ ⵉⵅⴻⵟⵟⴰⵏ ⵉⵏⵓ ⵄⵍⴰⵃⵙⴰⴱ ⴰⴼⴻⵢⵢⴻⴹ ⵏ ⴰⵔⵔⴻⵃⵎⴻⵜ ⵏⵏⴻⴽ.
4 ⵙⵙⵉⵔⴷ ⵍⵎⵓⵄⵚⵉⵢⵢⴻⵜ ⵉⵏⵓ ⵥⵥⴰⵢⵉ ⵎⴰⵔⵔⴰ,
ⵙⵉⵥⴷⴻⴳ ⴰⵢⵉ ⵥⵉ ⴷⴷⴻⵏⴱ ⵉⵏⵓ,
5 ⵎⴰⵖⴰⵔ ⵏⴻⵛⵛ ⵙⵙⵏⴻⵖ ⵉⵅⴻⵟⵟⴰⵏ ⵉⵏⵓ,
ⴷⴷⴻⵏⴱ ⵉⵏⵓ ⵍⴻⴱⴷⴰ ⵉⴱⴻⴷⴷ ⴰⵢⵉ-ⴷⴷ ⵖⴰⵔ ⵜⵉⵟⵟⴰⵡⵉⵏ. □
6 ⴰⴽⵉⴷⴻⴽ ⵡⴰⵀⴰ ⵉ ⵅⴹⵉⵖ,
ⴳⴳⵉⵖ ⵎⵉⵏ ⵉⴵⴰⵏ ⴷ ⴰⵄⴻⴼⴼⴰⵏ ⵊⴰⵔ ⵜⵉⵟⵟⴰⵡⵉⵏ ⵏⵏⴻⴽ,
ⴰⵍⴰⵎⵉ ⵛⴻⴽ ⵜⵙⴻⴳⴳⴷⴻⴷ ⴷⴻⴳ ⵡⴰⵡⴰⵍⴻⵏ ⵏⵏⴻⴽ,
ⵜⴻⵚⴼⵉⴷ ⴷⵉ ⵍⴻⵃⴽⴰⵎⴰⵜ ⵏⵏⴻⴽ.
7 ⵅⵥⴰⵔ, ⵜⵜⵡⴰⵅⴻⵍⵇⴻⵖ-ⴷⴷ ⴷⵉ ⴷⴷⵏⵓⴱ,
ⴷⵉ ⴷⴷⵏⵓⴱ ⵜⴻⴽⵙⵉ ⴰⵢⵉ ⵢⴻⵎⵎⴰ.
8 ⵅⵥⴰⵔ, ⵛⴻⴽ ⵜᵉⵜⵜⴻⵅⵙⴻⴷ ⵜⵉⴷⴻⵜⵜ ⴷⵉ ⴷⴰⵅⴻⵍ,
ⴷⵉ ⵜⵏⵓⴼⴼⵔⴰ ⵜⴻⵙⵙⵛⴰⵏⴻⴷ ⴰⵢⵉ ⵜⵉⵖⵉⵜ.
9 ⴽⵙⵉ ⵅⴰⴼⵉ ⴷⴷⵏⵓⴱ ⵙ ⵜⵄⴻⵍⴵⴻⵜ, ⵅⴻⵏⵏⵉ ⴰⴷ ⴷⴻⵡⵍⴻⵖ ⵇⵇⵓⵔⴻⵖ,
ⵙⵉⵔⴷ ⴰⵢⵉ, ⵅⴻⵏⵏⵉ ⴰⴷ ⴷⴻⵡⵍⴻⵖ ⴷ ⴰⵛⴻⵎⵍⴰⵍ ⵅ ⵡⴻⴷⴼⴻⵍ. ■
10 ⴰⵔⵔ ⴰⵢⵉ ⴰⴷ ⵙⵍⴻⵖ ⴰⵔⵛⵓⵇ ⴷ ⵍⴻⴼⵔⴰⵃⴻⵜ,
ⵃⵉⵎⴰ ⵉⵅⵙⴰⵏ ⵏⵏⵉ ⵉ ⵜⵍⴻⴱⵥⴻⴷ ⵛⴻⴽ,
ⴰⴷ ⴰⵔⵊⵉⵊⴻⵏ ⵥⵉ ⵍⴻⴼⵔⴰⵃⴻⵜ.
11 ⵙⵏⵓⴼⴼⴰⵔ ⴷⴷⵏⵓⴱ ⵉⵏⵓ ⵥⵥⴰⵜ ⵉ ⵡⵓⴷⴻⵎ ⵏⵏⴻⴽ,
ⵎⵙⴻⵃ ⵉ ⵎⴰⵔⵔⴰ ⵍⵎⵓⵄⵚⵉⵢⵢⴻⵜ ⵉⵏⵓ.
12 ⵅⵍⴻⵇ-ⴷⴷ ⴷⴰⵢⵉ ⵓⵍ ⵉⵥⴷⵉⴳ, ⴰ ⴰⵔⴻⴱⴱⵉ,
ⵊⴻⴷⴷⴻⴷ ⴷⵉ ⴷⴰⵅⴻⵍ ⵉⵏⵓ ⵉⵊⵊ ⵏ ⴰⵔⵔⵓⵃ ⵉⵎⴻⵜⵏⴻⵏ.
13 ⵡⴰⵔ ⴷ ⴰⵢⵉ ⵏⴻⵟⵟⴰⵔ ⵥⴻⴳ ⵡⵓⴷⴻⵎ ⵏⵏⴻⴽ,
ⵡⴰⵔ ⵥⵥⴰⵢⵉ ⵜⵜⴻⴽⴽⴻⵙ ⴰⵔⵔⵓⵃ ⵉⵇⴻⴷⴷⵙⴻⵏ ⵏⵏⴻⴽ.
14 ⴻⵡⵛ ⴰⵢⵉ ⵄⴰⵡⴻⴷ ⵍⴻⴼⵔⴰⵃⴻⵜ ⵏ ⵓⵙⴻⵏⵊⴻⵎ ⵏⵏⴻⴽ,
ⵓⵍⴰ ⴷ ⵉⵊⵊ ⵏ ⴱⵓⵃⴱⴻⵍ ⵉⵇⴻⴷⴷⴻⵏ ⵉ ⴽⵉⴷⵉ ⵖⴰ ⵉⴱⴻⴷⴷⴻⵏ.
15 ⵅⴻⵏⵏⵉ ⴰⴷ ⵙⵙⵖⴰⵔⴻⵖ ⵉⴱⵔⵉⴷⴻⵏ ⵏⵏⴻⴽ ⵉ ⵢⴻⵏⵏⵉ ⵅⴰⴽ ⵉⵄⴻⴷⴷⴰⵏ,
ⵓ ⴳⴳⵓⵔ ⴰⴷ ⵖⴰⵔⴻⴽ ⴷⴷ-ⵄⴻⵇⴱⴻⵏ ⵉⵎⴻⴷⵏⴰⴱ.
16 ⵙⴻⵏⵊⴻⵎ ⴰⵢⵉ ⵥⴻⴳ ⵓⵎⴰⵔⵡⴰⵙ ⵏ ⵉⴷⴰⵎⵎⴻⵏ, ⴰ ⴰⵔⴻⴱⴱⵉ, ⴰⵔⴻⴱⴱⵉ ⵏ ⵓⵙⴻⵏⵊⴻⵎ ⵉⵏⵓ,
ⵅⴻⵏⵏⵉ ⴰⴷ ⵉⵙⵍⴻⵡⵍⵉⵡ ⵉⵍⴻⵙ ⵉⵏⵓ ⵅ ⵜⵙⴻⴳⴷⴰ ⵏⵏⴻⴽ.
17 ⴰⵔⵥⴻⵎ ⴰⵢⵉ ⵉⵢⴻⵏⵛⵉⵛⴻⵏ ⵉⵏⵓ, ⴰ ⵙⵉⴷⵉ ⵉⵏⵓ,
ⵅⴻⵏⵏⵉ ⴰⴷ ⵉⴱⴰⵔⵔⴻⵃ ⵓⵇⴻⵎⵎⵓⵎ ⵉⵏⵓ ⵙ ⵛⵛⴰⵏ ⵏⵏⴻⴽ,
18 ⵎⴰⵖⴰⵔ ⵡⴰⵔ ⴷ ⴰⴽ ⵜⴻⵛⵇⵉ ⵜⵖⴰⵔⵚⵜ, ⵉⵍⵉ ⵡⵛⵉⵖ ⴰⵛ ⵜⵜ,
ⵜⴰⵖⴰⵔⵚⵜ ⵏ ⵡⴻⵛⵎⴰⴹ ⵡⴰⵔ ⴷ ⴰⵛ ⴷⴷ-ⵜᵉⵜⵜⵉⵙ ⵅ ⵍⵅⴰⴹⴰⵔ.
19 ⵜⵉⵖⴰⵔⵚⴰ ⵏ ⴰⵔⴻⴱⴱⵉ ⴰⵇⴰ ⴰⵜⴻⵏⵜ ⴷ ⵉⵊⵊ ⵏ ⴱⵓⵃⴱⴻⵍ ⵢⴰⵔⴻⵥ,
ⵉⵊⵊ ⵏ ⵡⵓⵍ ⵉⴷⴷⴻⵥ ⵡⴰⵔ ⵜ ⵜⴻⵙⵙⴻⵃⵇⴰⵔⵉⴷ, ⴰ ⴰⵔⴻⴱⴱⵉ!
20 ⴻⴳⴳ ⵍⵅⴰⵔ ⵉ ⵚⵉⵀⵢⵓⵏ ⵄⵍⴰⵃⵙⴰⴱ ⴰⵔⴹⴰ ⵏⵏⴻⴽ,
ⴱⵏⴰ ⵍⴻⵃⵢⵓⴹ ⵏ ⵓⵔⵛⴰⵍⵉⵎ!
21 ⵅⴻⵏⵏⵉ ⴰⴷ ⵜⴰⵔⴹⵉⴷ ⴷⵉ ⵜⵖⴰⵔⵚⴰ ⵏ ⵍⵎⵓⵄⵚⵉⵢⵢⴻⵜ,
ⴷⵉ ⵜⵖⴰⵔⵚⵜ ⵏ ⵡⴻⵛⵎⴰⴹ ⵉⴽⴻⵎⵎⵍⴻⵏ.
ⵅⴻⵏⵏⵉ ⴰⴷ ⵇⴻⴷⴷⵎⴻⵏ ⵉⵢⴻⵏⴷⵓⵥⴻⵏ ⵅ ⵓⵄⴰⵍⵟⴰⵔ ⵏⵏⴻⴽ, ⵅ ⵍⵎⴻⴷⴱⴻⵃ ⵏⵏⴻⴽ ⵏ ⵡⴻⵛⵎⴰⴹ.