ⵍⵃⴰⵔⴹ ⴰⵎⴻⵥⵡⴰⵔⵓ ⵏ ⵚⵓⴼⴰⵔ
11
1 ⵅⴻⵏⵏⵉ ⵢⴰⵔⵔⴰ-ⴷⴷ ⵚⵓⴼⴰⵔ, ⵡⴻⵏⵏⵉ ⴷⴷ-ⵢⵓⵙⵉⵏ ⵥⵉ ⵏⴰⵄⵎⴰ, ⵉⵏⵏⴰ:
2 ⵎⴰ ⴰⴷ ⵇⵇⵉⵎⴻⵏ ⵡⴰⵟⵟⴰⵙ ⵏ ⵡⴰⵡⴰⵍⴻⵏ ⴱⵍⴰ ⵜⴰⵎⵡⴰⵔⵔⵉⵜ,
ⵓ ⵎⴰ ⴰⴷ ⵖⴰⵔⴻⵙ ⵢⵉⵍⵉ ⵉ ⵢⵉⵊⵊ ⵏ ⴱⵓ-ⵓⵇⴻⵎⵎⵓⵎ, ⵍⵃⴻⵇⵇ ⵍⴻⴱⴷⴰ?
3 ⵎⴰ ⵉⵥⴻⵎⵎⴰⵔ ⵍⵀⴰⵔⴷ ⵏⵏⴻⴽ ⴰⴷ ⵉⵙⵙⵖⴻⴷ ⵉⵡⴷⴰⵏ,
ⴰⵍⴰⵎⵉ ⵜⵥⴻⵎⵎⴰⵔⴻⴷ ⴰⴷ ⵜⴻⵙⵜⴻⵀⵥⵉⴷ ⴱⵍⴰ ⵎⴰ ⵛⴻⴽ ⵉⵙⵙⴻⵃⵛⴻⵎ ⵓⵍⴰ ⴷ ⵉⵊⵊ?
4 ⵛⴻⴽ ⵜⴻⵏⵏⵉⴷ: ‘ⵜⴻⵚⴼⴰ ⵜⵖⵓⵔⵉ ⵉⵏⵓ,
ⵏⴻⵛⵛ ⴰⵇⴰ ⴰⵢⵉ ⴷ ⴰⵎⴻⵥⴷⴰⴳ ⴷⵉ ⵜⵉⵟⵟⴰⵡⵉⵏ ⵏⵏⴻⴽ!’
5 ⵓⵀ, ⵎⵍⵉ ⴰⵔⴻⴱⴱⵉ ⵙⵉⵎⴰⵏⵜ ⵏⵏⴻⵙ ⵉⵙⵙⴰⵡⴰⵍ,
ⵎⵍⵉ ⵢⴰⵔⴻⵥⵥⴻⵎ ⵉⵢⴻⵏⵛⵉⵛⴻⵏ ⵏⵏⴻⵙ ⵇⵉⴱⴰⵞ ⵏⵏⴻⴽ.
6 ⵎⵍⵉ ⵏⴻⵜⵜⴰ ⴷ ⴰⵛ ⵉ ⵖⴰ ⵉⵙⵙⵛⴻⵏ ⵜⵉⵎⴻⵙⵍⴰⵢⵉⵏ ⵉⵅⴻⵎⵎⵍⴻⵏ ⵏ ⵜⵉⵖⵉⵜ,
ⵎⴰⵖⴰⵔ ⵏⵉⵜⴻⵏⵜⵉ ⵙⴻⴽⴽⵡⴰⵏⵜ ⴷⴷⵓⴱⴻⵍ ⵉ ⵓⴼⴻⴽⴽⵉ.
ⵙⵙⴻⵏ, ⴰⵇⴰ ⴰⵔⴻⴱⴱⵉ ⴰⴷ ⵉⵜⵜⵓ ⴰⵟⵟⴰⵙ ⵏ ⵍⵎⵓⵄⵚⵉⵢⵢⴻⵜ ⵏⵏⴻⴽ ⴷⵉ ⵜⵉⵥⵉ ⵏⵏⴻⴽ.
7 ⵎⴰ ⵜⵥⴻⵎⵎⴰⵔⴻⴷ ⴰⴷ ⵜⴰⵔⵥⵓⴷ ⴷⵉ ⵎⵉⵏ ⵢⴰⵔⵥⵓ ⴰⵔⴻⴱⴱⵉ?
ⵎⴰ ⵜⵥⴻⵎⵎⴰⵔⴻⴷ ⴰⴷ ⵜⴻⵙⵙⵏⴻⴷ ⵎⵉⵏ ⵜⴻⵄⵏⴰ ⵟⵟⴱⵉⵄⴻⵜ ⵏ ⵓⵎⵥⴻⵎⵎⴰⵔ ⵅ ⴽⵓⵍⵛⵉ?
8 ⴰⵇⴰ-ⵜⵜ ⵜⵓⵄⵍⴰ ⵅ ⵓⵊⴻⵏⵏⴰ! ⵎⵉⵏ ⵜⴻⵅⵙⴻⴷ ⴰⴷ ⴷⵉⵏ ⵜⴻⴳⴳⴻⴷ?
ⵜⵓⴵⴻⵖ ⵅ ⵍⴰⵅⴰⵔⵜ! ⵎⵉⵏ ⵜⵥⴻⵎⵎⴰⵔⴻⴷ ⴰⴷ ⵥⵥⴰⵢⴻⵙ ⵜⴻⵙⵙⵏⴻⴷ?
9 ⵍⴻⵄⴱⴰⵔ ⵏⵏⴻⵙ ⴷ ⴰⵥⵉⵔⴰⵔ ⵅ ⵜⴻⵎⵎⵓⵔⵜ,
ⴷ ⵎⵉⵔⵉⵡ ⵅ ⵍⴻⴱⵃⴰⵔ.
10 ⵎⴰⵍⴰ ⵉⵄⴷⵓ, ⵉⴱⴻⵍⵍⴻⵄ ⵓⵛⴰ ⵉⵍⴰⵖⴰ ⵉ ⴷⴷⴻⵄⵡⴻⵜ,
ⵎⴰⵏ ⵡⴻⵏ ⵉ ⵜ ⵖⴰ ⵉⵙⵙⴱⴻⴷⴷⴻⵏ?
11 ⵎⴰⵖⴰⵔ ⵏⴻⵜⵜⴰ ⵉⵙⵙⴻⵏ ⵉⵖⴻⵛⵛⴰⵛⴻⵏ,
ⵉⵜⵜⵡⴰⵍⴰ ⵍⵖⴻⵛⵛ ⴱⵍⴰ ⵎⴰ ⵜ ⵉⵃⴹⴰ. ■
12 ⵎⴰⵛⴰ ⵎⴰⵍⴰ ⴰⴱⵓⵀⴰⵍⵉ ⵉⵥⴻⵎⵎⴰⵔ ⴰⴷ ⵢⴰⴼ ⵍⴻⴼⵀⴰⵎⴻⵜ,
ⵅⴻⵏⵏⵉ ⴰⵖⵢⵓⵍ ⵏ ⵍⴻⵅⵍⴰ ⵉⵥⴻⵎⵎⴰⵔ ⴰⴷ ⵉⴷⵡⴻⵍ ⴷ ⴱⵏⴰⴷⴻⵎ. ■
13 ⵎⴰⵍⴰ ⵛⴻⴽ ⵜⵄⴻⴷⵍⴻⴷ ⵓⵍ ⵏⵏⴻⴽ,
ⵅⴻⵏⵏⵉ ⴱⴻⵥⵥⴻⵄ ⵉⴼⴰⵙⵙⴻⵏ ⵏⵏⴻⴽ ⵖⴰⵔⴻⵙ.
14 ⵎⴰⵍⴰ ⵉⵔⵚⴻⵇ ⵍⵖⴻⵛⵛ ⵖⴰⵔ ⵓⴼⵓⵙ ⵏⵏⴻⴽ, ⵙⴰⴳⴳⵯⴻⵊ ⵉ-ⵜ,
ⵡⴰⵔ ⵜⵜⴻⵊⵊⵉ ⴷⴷⴻⴵ ⴰⴷ ⵉⵥⴷⴻⵖ ⴷⵉ ⵜⵇⵉⴷⵓⵏⵉⵏ ⵏⵏⴻⴽ,
15 ⵎⴰⵖⴰⵔ ⵅⴻⵏⵏⵉ ⵜⵥⴻⵎⵎⴰⵔⴻⴷ ⴰⴷ ⵜⴻⵙⵙⴳⴻⵄⵄⴷⴻⴷ ⵓⴷⴻⵎ ⵏⵏⴻⴽ ⴱⵍⴰ ⵍⵄⵉⴱ,
ⴰⴷ ⵜⴱⴻⴷⴷⴻⴷ ⵏⵉⵛⴰⵏ, ⵡⴰⵔ ⵜⵜⴻⴳⴳⵯⴻⴷⴻⴷ ⵛⴰ.
16 ⵎⴰⵖⴰⵔ ⴰⴷ ⵜᵉⵜⵜⵓⴷ ⵍⴻⵖⴱⴻⵏ ⵏⵏⴻⴽ,
ⵓ ⵄⴻⵎⵎⴰⵔⵚ ⵡⴰⵔ ⴷⴰⵢⴻⵙ ⵜᵉⵜⵜⵅⴻⵎⵎⵉⵎⴻⴷ ⵄⴰⴷ,
ⴰⵎ ⵄⴻⵎⵎⴰⵔⵚ ⵡⴰⵔ ⵜᵉⵜⵜⵅⴻⵎⵎⵉⵎⴻⴷ ⵄⴰⴷ ⵖⴰⵔ ⵡⴰⵎⴰⵏ ⵉⵄⴷⴷⵓⵏ.
17 ⴰⴱⵔⵉⴷ ⵏ ⵜⵓⴷⴰⵔⵜ ⵏⵏⴻⴽ ⴰⴷ ⵢⴰⵔⵖ
ⵜⵉⵡⴰ ⵅ ⵟⵟⵃⴰ ⵏ ⵓⵥⵉⵍ,
ⵡⴰⵅⵅⴰ ⴷⵉⵏ ⵜⴰⴵⴻⵙⵜ, ⴰⴷ ⵜⵉⵍⵉ ⴰⵎ ⵜⴻⴼⴼⵓⵜ. ■
18 ⴰⴷ ⵜⴰⵛⵉⴷ ⵉⵅⴻⴼ ⵏⵏⴻⴽ ⴷⵉ ⵍⴰⵎⴰⵏ, ⵎⵉⵏⵥⵉ ⴰⵇⴰ ⴷⵉⵏ ⵍⴰⵢⴰⵙ,
ⴰⴷ ⵜⴻⵅⵥⴰⵔⴻⴷ ⴷⴻⴳ ⵡⴻⵏⵏⴻⴹ, ⴰⴷ ⵜᵉⵟⵟⵙⴻⴷ ⴷⵉ ⵍⵀⵓⴷⵏⴻⵜ. ■
19 ⴰⴷ ⵜⴻⵥⵥⵍⴻⴷ, ⵏⵀⵍⴰ ⵎⴰ ⵛⴻⴽ ⵉⵙⵙⵏⴻⵅⵍⴻⵄ ⵓⵍⴰ ⴷ ⵉⵊⵊ,
ⵓⵛⴰ ⴰⵟⵟⴰⵙ ⵉ ⵛⴻⴽ ⵉ ⵖⴰ ⵥⴰⵡⴳⴻⵏ ⵥⵥⴰⵜ ⵉ ⵡⵓⴷⴻⵎ ⵏⵏⴻⴽ. ■
20 ⵎⴰⵛⴰ ⵜⵉⵟⵟⴰⵡⵉⵏ ⵏ ⵉⵄⴻⴼⴼⴰⵏⴻⵏ ⴰⴷ ⴷⴷⴰⵔⵖⵍⴻⵏⵜ,
ⵇⴰⵄ ⵜⴰⵔⴻⵡⵍⴰ ⴰⴷ ⴰⵙⴻⵏ ⵜⵡⴻⴷⴷⴰⵔ,
ⴰⴷ ⵎⴻⵥⵔⴻⵏ ⴰⴷ ⴷⴻⵍⵇⴻⵏ ⵉ ⴱⵓⵃⴱⴻⵍ. ■