114
1 ⴰⵍⴰⵎⵉ ⵉⴼⴼⴻⵖ ⵉⵙⵔⴰⵉⵍ ⵥⵉ ⵎⵉⵚⵔⴰ,
ⵜⴰⴷⴷⴰⵔⵜ ⵏ ⵢⴰⵄⵇⵓⴱ ⵥⴻⴳ ⵉⵊⵊ ⵏ ⵍⴳⴻⵏⵙ ⵙ ⵢⵉⵍⴻⵙ ⵏ ⵎⵉⴷⴷⴻⵏ, □ ■
2 ⵉⴷⵡⴻⵍ ⵢⴰⵀⵓⴷⴰ ⴷ ⵣⵥⴰⵡⴻⵛⵜ ⵏⵏⴻⵙ ⵉⵇⴻⴷⴷⵙⴻⵏ,
ⵉⵙⵔⴰⵢⵉⵍ ⴷ ⵜⴰⵎⵎⵓⵔⵜ ⵏ ⵍⴻⵃⴽⴰⵎⴻⵜ ⵏⵏⴻⵙ.
3 ⵍⴻⴱⵃⴰⵔ ⵉⵥⵔⴰ ⵉ-ⵜ ⵓⵛⴰ ⵢⴰⵔⵡⴻⵍ,
ⵍ’ⵓⵔⴷⵓⵏ ⵉⵏⵏⴻⵇⵍⴻⴱ ⵖⴰⵔ ⴹⴻⴼⴼⴰⵔ.
4 ⵉⴷⵓⵔⴰⵔ ⵏⴻⴳⵥⴻⵏ ⴰⵎ ⵉⵛⴰⵔⵔⵉⵢⵢⴻⵏ,
ⵜⵉⵡⵔⵉⵔⵉⵏ ⴰⵎ ⵉⵥⵎⴰⵔⴻⵏ.
5 ⵎⵉⵏ ⵛⴻⴽ ⵢⵓⵖⵉⵏ, ⴰ ⵍⴻⴱⵃⴰⵔ, ⴰⵍⴰⵎⵉ ⵜⵔⴻⴽⴽⵡⴰⵍⴻⴷ,
ⴰ ⵛⴻⴽ ⵍ'ⵓⵔⴷⵓⵏ, ⴰⵍⴰⵎⵉ ⵜⴻⵏⵇⴻⵍⴱⴻⴷ ⵖⴰⵔ ⴹⴻⴼⴼⴰⵔ? □
6 ⴰ ⵉⴷⵓⵔⴰⵔ, ⵎⵉⵏ ⴽⴻⵏⵏⵉⵡ ⵢⵓⵖⵉⵏ ⴰⵍⴰⵎⵉ ⵜⵏⴻⴳⴳⵥⴻⵎ ⴰⵎ ⵉⵛⴰⵔⵔⵉⵢⵢⴻⵏ,
ⵜⵉⵡⵔⵉⵔⵉⵏ ⴰⵎ ⵉⵥⵎⴰⵔⴻⵏ?
7 ⴰ ⵜⴰⵎⵎⵓⵔⵜ ⴰⵔⵊⵉⵊⵉ ⵥⵥⴰⵜ ⵉ ⵡⵓⴷⴻⵎ ⵏ ⵙⵉⴷⵉ,
ⵥⵥⴰⵜ ⵉ ⵡⵓⴷⴻⵎ ⵏ ⴰⵔⴻⴱⴱⵉ ⵏ ⵢⴰⵄⵇⵓⴱ,
8 ⵡⴻⵏⵏⵉ ⵢⴰⵔⵔⵉⵏ ⵜⴰⵚⴹⴰⵔⵜ ⴷ ⵍⵃⴻⵎⵍⴻⵜ ⵏ ⵡⴰⵎⴰⵏ,
ⵙⵙⴻⴵⴰⵃ ⴷ ⵍⵄⵓⵏⵚⴰⵔⴰⵜ ⵏ ⵡⴰⵎⴰⵏ. ■