16
1 ⵉⵛⵜ ⵏ ⵜⵉⵔⴰ ⵉⵏⴻⵇⵛⴻⵏ. ⵏ ⴷⴰⵡⵓⴷ.
ⵃⴹⴰ ⵅⴰⴼⵉ, ⴰ ⴰⵔⴻⴱⴱⵉ, ⵎⴰⵖⴰⵔ ⵜⵜⴻⵛⵍⴻⵖ ⵅⴰⴽ.
2 ⵍⴻⵄⵎⴰⵔ ⵉⵏⵓ ⵜⴻⵏⵏⴰ ⵉ ⵙⵉⴷⵉ: “ⵛⴻⴽ ⴷ ⵙⵉⴷⵉ ⵉⵏⵓ,
ⴷ ⵍⵅⴰⵔ ⵉⵏⵓ, ⵡⴰⵔ ⴷⵉⵏ ⵎⵉⵏ ⵅⴰⴽ ⵢⵓⵄⵍⴰⵏ!” ■
3 ⵓ ⵅ ⵉⵎⵇⴻⴷⴷⴰⵙⴻⵏ ⵉ ⵉⵥⴻⴷⴷⵖⴻⵏ ⵅ ⵜⴻⵎⵎⵓⵔⵜ, ⴰⵢⵜ ⵏ ⵊⵊⴻⵀⴷ,
ⴰⵇⴰ ⵎⴰⵔⵔⴰ ⴰⵔⴹⴰ ⵉⵏⵓ ⴰⵇⴰ-ⵜ ⴰⴽⵉⴷⵙⴻⵏ.
4 ⵜⴰⵎⴰⵔⴰ ⵏ ⵢⵉⵏⵏⵉ ⵉⴹⴻⴼⴼⴰⵔⴻⵏ ⴰⵎⵎⵓ ⴷⴻⵖⵢⴰ ⵉⵊⵊ ⵏ ⴰⵔⴻⴱⴱⵉ ⵏⵏⴻⵖⵏⵉ, ⴰⴷ ⵜⵜⵡⴰⴽⵜⴰⵔⴻⵏⵜ.
ⵏⴻⵛⵛ ⵡⴰⵔ ⵜⵜⴼⴰⵔⵔⵉⵖⴻⵖ ⵜⴰⵡⵀⵉⴱⵜ ⵏⵙⴻⵏ ⵏ ⵓⵙⴻⵢⵢⴻⴱ ⵏ ⵉⴷⴰⵎⵎⴻⵏ,
ⵓ ⵡⴰⵔ ⵜⵜⵉⴷⴰⵔⴻⵖ ⵉⵙⵎⴰⵡⴻⵏ ⵏⵙⴻⵏ ⵅ ⵉⵢⴻⵏⵛⵉⵛⴻⵏ ⵉⵏⵓ.
5 ⵙⵉⴷⵉ ⴷ ⵜⴰⵙⵖⴰⵔⵜ ⵉⵏⵓ ⴷ ⵍⴽⴰⵙ ⵉⵏⵓ.
ⵛⴻⴽ ⵜᵉⵟⵟⴼⴻⴷ ⵜⴰⵇⴻⴷⴷⵓⵃⵜ ⵉⵏⵓ ⴷⴻⴳ ⵓⴼⵓⵙ ⵏⵏⴻⴽ. ■
6 ⵉⴼⵉⵍⴰⵏ ⵏ ⵍⴻⵄⴱⴰⵔ ⴽⴽⴰⵔⴻⵏ ⴰⵢⵉ-ⴷⴷ ⴷⴻⴳ ⵉⵎⵓⵛⴰⵏ ⵉⵚⴻⴱⵃⴻⵏ,
ⵡⴰⵀ, ⵜⴰⵙⵖⴰⵔⵜ ⵉⵏⵓ ⴰⵇⴰ ⵜⵓⵙⴰ-ⴷⴷ ⵅⴰⴼⵉ ⵎⵍⵉⵃ.
7 ⴰⴷ ⴱⴰⵔⴽⴻⵖ ⵙⵉⴷⵉ, ⵡⴻⵏⵏⵉ ⴷ ⴰⵢⵉ ⵉⵏⴻⵚⵃⴻⵏ.
ⵓⵍⴰ ⵙ ⴵⵉⵍⴻⵜ ⵙⵙⵍⴻⵎⴷⴻⵏⵜ ⴰⵢⵉ ⵜⵉⵥⵥⴰⵍ ⵉⵏⵓ. □
8 ⵍⴻⴱⴷⴰ ⵜⵜⴻⴳⴳⴻⵖ ⵙⵉⴷⵉ ⵊⴰⵔ ⵜⵉⵟⵟⴰⵡⵉⵏ ⵉⵏⵓ.
ⵓⵎⵉ ⵏⴻⵜⵜⴰ ⵉⴵⴰ ⵅ ⵓⴼⵓⵙ ⴰⴼⵓⵙⵉ ⵉⵏⵓ,
ⵏⴻⵛⵛ ⵡⴰⵔ ⴼⴰⵔⵔⵖⴻⵖ. ■
9 ⵙ ⵓⵢⴻⵏⵏⵉ ⵉⴼⴰⵔⵔⴻⵃ ⵓⵍ ⵉⵏⵓ,
ⵉⵜⵜⴰⵔⵛⵉⵇ ⵍⴻⵄⵎⴰⵔ ⵉⵏⵓ.
ⵡⴰⵀ, ⵓⵍⴰ ⴷ ⴷⴷⴰⵜ ⵉⵏⵓ ⴰⴷ ⵉⴷⴷⴰⵔ ⵙ ⵍⴰⵎⴰⵏ.
10 ⵎⴰⵖⴰⵔ ⵛⴻⴽ ⵡⴰⵔ ⵜⵙⴻⵎⵎⵃⴻⴷ ⵛⴰ ⴷⵉ ⵍⴻⵄⵎⴰⵔ ⵉⵏⵓ ⴷⵉ ⵍⴰⵅⴰⵔⵜ,
ⵡⴰⵔ ⵜᵉⵜⵜⴰⵔⵔⵉⴷ ⴰⵎⵜⵉⵇⵇⵉ ⵏⵏⴻⴽ ⴰⴷ ⵉⴽⵉⵛⵛⵓ. ■
11 ⵛⴻⴽ ⴰⴷ ⴰⵢⵉ ⵜⴻⵙⵙⴻⵛⵏⴻⴷ ⴰⴱⵔⵉⴷ ⵏ ⵜⵓⴷⴰⵔⵜ,
ⵜⵢⴰⵡⴰⵏⵜ ⵥⵉ ⵍⴻⴼⵔⴰⵃⴻⵜ ⴰⵇⴰ-ⵜ ⵥⵥⴰⵜ ⵉ ⵡⵓⴷⴻⵎ ⵏⵏⴻⴽ,
ⵏⵏⵉⵄⵎⴰⵜ ⴰⵇⴰ ⴰⵜⴻⵏⵜ ⴷⴻⴳ ⵓⴼⵓⵙ ⵏⵏⴻⴽ ⵉ ⵍⴻⴱⴷⴰ.