143
1 ⴰⵥⴻⵀⵀⴻⴷ ⵏ ⴷⴰⵡⵓⴷ.
ⴰ ⵙⵉⴷⵉ, ⵙⴻⵍ ⵉ ⵜⵥⴰⴵⵉⵜ ⵉⵏⵓ, ⵙⵃⴻⵙⵙ ⵉ ⵓⵥⴰⵡⴻⴳ ⵉⵏⵓ.
ⴰⵔⵔ-ⴷⴷ ⵅⴰⴼⵉ ⵄⵍⴰⵃⵙⴰⴱ ⵜⵉⴷⴻⵜⵜ ⵏⵏⴻⴽ, ⵄⵍⴰⵃⵙⴰⴱ ⵜⴰⵙⴻⴳⴷⴰ ⵏⵏⴻⴽ.
2 ⵡⴰⵔ ⵜⵜⴻⴳⴳ ⵛⵛⵔⴻⵄ ⴰⴽ-ⴷ ⵓⵎⵙⴻⵅⵅⴰⵔ ⵏⵏⴻⴽ,
ⵎⴰⵖⴰⵔ ⵓⵍⴰ ⴷ ⵉⵊⵊ ⵥⴻⴳ ⵉⵏⵏⵉ ⵉⴷⴷⴰⵔⴻⵏ ⴰⴷ ⵢⵉⵍⵉ ⴷ ⴰⵎⵙⴻⴳⴳⴻⴷ ⵥⵥⴰⵜ ⵉ ⵡⵓⴷⴻⵎ ⵏⵏⴻⴽ. ■
3 ⵎⵉⵏⵥⵉ ⵍⴻⵄⴷⵓ ⵉⴹⴻⴼⴼⴰⵔ ⵍⴻⵄⵎⴰⵔ ⵉⵏⵓ,
ⵉⵄⴻⴼⴼⴻⵙ ⵅ ⵜⵓⴷⴰⵔⵜ ⵉⵏⵓ ⵖⴰⵔ ⵜⴻⵎⵎⵓⵔⵜ,
ⵉⵙⵙⵔⵓⵙⴰ ⴰⵢⵉ ⴷⴻⴳ ⵉⵎⵓⵛⴰⵏ ⵏ ⵜⴰⴵⴻⵙⵜ,
ⴰⵎ ⵢⴻⵏⵏⵉ ⵉⵎⵎⵓⵜⴻⵏ ⵥⵉ ⵎⴻⵛⵃⴰⵍ ⵓⵢⴰ.
4 ⴱⵓⵃⴱⴻⵍ ⵉⵏⵓ ⵉⵜⵜⴻⴼⵛⵉⵍ ⵅⴰⴼⵉ,
ⵓⵍ ⵉⵏⵓ ⵢⴰⵔⴻⵡⵡⴻⵄ ⴷⵉ ⴷⴰⵅⴻⵍ ⵉⵏⵓ.
5 ⵏⴻⵛⵛ ⵜⵜⵄⴻⵇⵍⴻⵖ ⵅ ⵡⵓⵙⵙⴰⵏ ⵉⵄⴷⵓⵏ,
ⵜⵜⵅⴻⵎⵎⴰⵎⴻⵖ ⴷⵉ ⵎⴰⵔⵔⴰ ⵜⵉⵎⴻⴳⴳⴰ ⵏⵏⴻⴽ,
ⵜⵜⵅⴰⵔⵔⵚⴻⵖ ⴷⵉ ⵍⴻⴼⵄⴰⵢⴻⵍ ⵏ ⵉⴼⴰⵙⵙⴻⵏ ⵏⵏⴻⴽ. ■
6 ⵏⴻⵛⵛ ⵜⵜⴱⴻⵥⵥⵄⴻⵖ ⵉⴼⴰⵙⵙⴻⵏ ⵉⵏⵓ ⵖⴰⵔⴻⴽ,
ⵍⴻⵄⵎⴰⵔ ⵉⵏⵓ ⴰⵇⴰ-ⵜ ⵥⵥⴰⵜⴻⴽ ⴰⵎ ⵉⵛⵜ ⵏ ⵜⴻⵎⵎⵓⵔⵜ ⵉⴼⴼⵓⴷⴻⵏ. ⵙⵉⵍⴰⵀ.
7 ⴰⵔⵔ-ⴷⴷ ⵅⴰⴼⵉ ⴷⴻⵖⵢⴰ, ⴰ ⵙⵉⴷⵉ, ⴱⵓⵃⴱⴻⵍ ⵉⵏⵓ ⵉⵜⵜⴻⴼⵛⵉⵍ,
ⵡⴰⵔ ⵙⵙⵏⵓⴼⴼⴰⵔⴰ ⵓⴷⴻⵎ ⵏⵏⴻⴽ ⵥⵥⴰⵢⵉ,
ⵎⴰⵃⴻⵏⴷ ⵡⴰⵔ ⴷⴷⵉⴽⴽⵡⵉⵍⴻⵖ ⴰⵎ ⵢⴻⵏⵏⵉ ⴷⴷ-ⵉⵀⴻⴽⴽⵡⴰⵏ ⴷⴻⴳ ⵡⴻⵃⴼⵓⵔ ⵏ ⵡⴻⵏⴹⴻⵍ.
8 ⴻⵊⵊ ⴰⵢⵉ ⴰⴷ ⵙⵍⴻⵖ ⵉ ⵜⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ ⵖⴰⵔ ⵜⴻⴼⴼⵓⵜ,
ⵎⴰⵖⴰⵔ ⵜⵜⴻⵛⵍⴻⵖ ⵅⴰⴽ.
ⵙⵛⴻⵏ ⴰⵢⵉ ⴰⴱⵔⵉⴷ ⵉ ⵖⴰ ⵓⵢⵓⵔⴻⵖ,
ⵎⴰⵖⴰⵔ ⵙⵙⴳⴻⵄⵄⴷⴻⵖ ⵍⴻⵄⵎⴰⵔ ⵉⵏⵓ ⵖⴰⵔⴻⴽ. ■
9 ⴰ ⵙⵉⴷⵉ, ⴽⴽⴻⵙ ⴰⵢⵉ-ⴷⴷ ⵉ ⵍⵄⴻⴷⵢⴰⵏ ⵉⵏⵓ,
ⵖⴰⵔⴻⴽ ⵉ ⴷⴷ-ⴰⵔⴻⵡⵍⴻⵖ.
10 ⵙⴻⵍⵎⴻⴷ ⴰⵢⵉ ⴰⴷ ⴳⴳⴻⵖ ⵎⵉⵏ ⵉⴵⴰⵏ ⵉ ⴰⵔⴹⴰ ⵏⵏⴻⴽ, ⵎⴰⵖⴰⵔ ⵛⴻⴽ ⴷ ⴰⵔⴻⴱⴱⵉ ⵉⵏⵓ.
ⴻⵊⵊ ⴰⵔⵔⵓⵃ ⵏⵏⴻⴽ ⵉⵚⴻⴱⵃⴻⵏ ⴰⴷ ⴰⵢⵉ ⵉⵏⴷⴻⵀ ⴷⴻⴳ ⵉⵛⵜ ⵏ ⵜⴻⵎⵎⵓⵔⵜ ⵉⵡⴰⵟⴰⵏ.
11 ⴰ ⵙⵉⴷⵉ, ⴰⵔⵔ-ⴷⴷ ⴷⴰⵢⵉ ⵜⵓⴷⴰⵔⵜ ⴷⵉ ⵟⵟⵡⴻⵄ ⵏ ⵢⵉⵙⴻⵎ ⵏⵏⴻⴽ.
ⵙ ⵜⵙⴻⴳⴷⴰ ⵏⵏⴻⴽ, ⵙⵓⴼⴼⴻⵖ ⵍⴻⵄⵎⴰⵔ ⵉⵏⵓ ⵥⵉ ⵍⴻⵃⵚⴰⵔⴻⵜ,
12 ⴰⵔⴻⴷⴷⴻⴵ ⵍⵄⴻⴷⵢⴰⵏ ⵉⵏⵓ ⴷⵉ ⵜⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ,
ⵇⴹⴰ ⵅ ⵎⴰⵔⵔⴰ ⵉⵏⵏⵉ ⴷ ⴰⵢⵉ ⵉⵃⴻⵚⵚⴰⵔⴻⵏ,
ⵎⴰⵖⴰⵔ ⵏⴻⵛⵛ ⴷ ⵓⵎⵙⴻⵅⵅⴰⵔ ⵏⵏⴻⴽ. ■