93
1 ⵙⵉⴷⵉ ⵉⵃⴻⴽⴽⴻⵎ, ⵏⴻⵜⵜⴰ ⵢⴰⵔⴹ ⵙ ⵍⵄⴰⴹⴰⵎⴰ,
ⵙⵉⴷⵉ ⵢⴰⵔⴹ ⵙ ⵊⵊⴻⵀⴷ ⴰⵎ ⵙ ⵢⵉⵊⵊ ⵏ ⵓⵃⴻⵥⵥⴰⵎ.
ⵡⴰⵀ, ⴷⴷⵓⵏⴻⵛⵜ ⵜⴱⴻⴷⴷ ⵜⴻⵎⵜⴻⵏ,
ⵡⴰⵔ ⵜᵉⵜⵜⴻⵏⵀⴻⵥⵥⵉ ⵛⴰ.
2 ⵍⴽⵓⵔⵙⵉ ⵉⴳⴻⵍⵍⴷⴻⵏ ⵏⵏⴻⴽ ⵉⵎⵜⴻⵏ ⵥⵉ ⵎⴻⵛⵃⴰⵍ ⵓⵢⴰ,
ⵛⴻⴽ ⵜⴻⴵⵉⴷ ⵥⵉ ⵍⴻⴱⴷⴰ.
3 ⵉⵖⴻⵥⵔⴰⵏ ⵙⵙⴳⴻⵄⵄⴷⴻⵏ, ⴰ ⵙⵉⴷⵉ, ⵉⵖⴻⵥⵔⴰⵏ ⵙⵙⴳⴻⵄⵄⴷⴻⵏ ⵜⵎⵉⵊⵊⴰ ⵏⵙⴻⵏ.
ⵉⵖⴻⵥⵔⴰⵏ ⴰⴷ ⵙⵙⴳⴻⵄⵄⴷⴻⵏ ⵥⵥⵀⵉⵔ ⵏⵙⴻⵏ.
4 ⵙⵉⴷⵉ ⴷⵉ ⵍⵓⵄⵍⴰ ⵉⵊⵀⴻⴷ ⵅ ⵥⵥⵀⵉⵔ ⵏ ⵡⴰⵟⵟⴰⵙ ⵏ ⵡⴰⵎⴰⵏ ⵉⵊⴻⵀⴷⴻⵏ,
ⵓ ⵅ ⵓⵀⴰⵊⵉ ⵏ ⵍⴻⴱⵃⴰⵔ.
5 ⵛⵛⵀⴰⴷⴰⵜ ⵏⵏⴻⴽ ⴰⵇⴰ ⴷⴰⵢⵙⴻⵏⵜ ⵍⴰⵎⴰⵏ.
ⵜⴰⵇⴻⴷⴷⴰⵙⵜ ⵜⴻⴽⴽⴰⵔ ⴰⵙ-ⴷⴷ ⵉ ⵜⴰⴷⴷⴰⵔⵜ ⵏⵏⴻⴽ, ⴰ ⵙⵉⴷⵉ,
ⵖⴰⵔⴻⵙ ⴰⵍ ⵎⴰⵔⵔⴰ ⵓⵙⵙⴰⵏ.