126
1 ⵉⵥⵍⵉ ⵏ ⵓⴳⴻⵄⵄⴻⴷ.
ⵓⵎⵉ ⵉⵙⵙⴻⵄⵇⴻⴱ ⵙⵉⴷⵉ ⵉⵏⵏⵉ ⴷⴷ-ⵉⴷⴻⵡⵍⴻⵏ ⵖⴰⵔ ⵚⵉⵀⵢⵓⵏ,
ⵜⵓⵖⴰ-ⵏⴻⵖ ⴰⵅⵎⵉ ⵢⴻⵏⵏⵉ ⵉⵜⵜⵓⵔⵊⴰⵏ.
2 ⵜⵓⵖⴰ ⴰⵇⴻⵎⵎⵓⵏ ⵏⵏⴻⵖ ⵉⵛⵛⵓⵔ ⵙ ⵜⴹⴻⵃⵃⴰⵛⵜ
ⴷ ⵉⵍⴻⵙ ⵏⵏⴻⵖ ⵉⵛⵛⵓⵔ ⵙ ⵓⵙⵍⵉⵡⵍⴻⵡ.
ⵊⴰⵔ ⵍⴻⴳⵏⵓⵙ ⵏⵏⴰⵏ:
‘ⵙⵉⴷⵉ ⵉⴳⴳⴰ ⴷⴰⵢⵙⴻⵏ ⵜⵉⵎⴻⵙⵍⴰⵢⵉⵏ ⵜⵉⵎⴻⵇⵇⵔⴰⵏⵉⵏ!’ ■
3 ⵙⵉⴷⵉ ⵉⴳⴳⴰ ⴷⴰⵢⵏⴻⵖ ⵜⵉⵎⴻⵙⵍⴰⵢⵉⵏ ⵜⵉⵎⴻⵇⵇⵔⴰⵏⵉⵏ,
ⴰⵇⴰ ⵏⴻⵛⵛⵉⵏ ⵏⴼⴰⵔⵃ ⵥⵥⴰⵢⴻⵙ.
4 ⴰ ⵙⵉⴷⵉ, ⵇⴻⴵⴻⴱ ⵜⴰⵎⴻⵃⴱⴰⵙⵜ ⵏⵏⴻⵖ,
ⴰⵎ ⵎⴰⵎⵎⴻⵛ ⵜⵜⵇⴻⴵⴱⴻⵏⵜ ⵜⵉⵖⴻⵥⵔⴰⵜⵉⵏ ⵜⴰⵎⵎⵓⵔⵜ ⵏ ⵍⵊⴰⵏⵓⴱ.
5 ⵉⵏⵏⵉ ⵉⵥⴰⵔⵔⵄⴻⵏ ⵙ ⵉⵎⴻⵟⵟⴰⵡⴻⵏ,
ⴰⴷ ⵎⵊⴰⵔⴻⵏ ⵙ ⵓⵙⵍⵉⵡⵍⴻⵡ.
6 ⵡⴻⵏⵏⵉ ⵢⴰⵔⴻⴱⴱⵓⵏ ⵥⵥⴰⵔⵉⵄⴻⵜ ⵃⵉⵎⴰ ⴰⴷ ⵜⵜ ⵉⵥⴰⵔⵄ,
ⵉⵜⵜⵔⵓ ⵅⵎⵉ ⴷⴷ-ⵉⴳⴳⵓⵔ,
ⵎⴰⵛⴰ ⵅⵎⵉ ⴷⴷ ⵖⴰ ⵢⴰⵙ, ⴰⴷ ⴷⴷ-ⵢⴰⵙ ⵙ ⵓⵙⵍⵉⵡⵍⴻⵡ,
ⴰⴷ ⵢⴰⵔⴱⵓ ⵉⵛⴻⵡⵡⴰⴼⴻⵏ ⵏ ⵉⵎⴻⵏⴷⵉ ⵏⵏⴻⵙ.