41
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⵥⴻⵀⵀⴻⴷ ⵏ ⴷⴰⵡⵓⴷ.
2 ⵙⵙⴻⵄⴷ ⵏ ⵡⴻⵏⵏⵉ ⵉⴼⴻⵀⵀⵎⴻⵏ ⵉ ⵓⵎⴰⵔⵅⵓ.
ⵙⵉⴷⵉ ⴰⴷ ⵜ ⵉⴼⴻⴽⴽ ⴷⴻⴳ ⵡⴰⵙⵙ ⵏ ⵍⵖⴰⵔ.
3 ⵙⵉⴷⵉ ⴳⴳⵓⵔ ⴰⴷ ⵜ ⵉⵃⴹⴰ ⵓ ⴰⴷ ⵜ ⵢⴻⵊⵊ ⴰⴷ ⵉⴷⴷⴰⵔ,
ⵓⵛⴰ ⵏⴻⵜⵜⴰ ⴰⴷ ⵢⴰⵔⵔ ⵎⴻⵥⵔⵉ ⴷⵉ ⵜⴻⵎⵎⵓⵔⵜ.
ⵡⴰⵔ ⵜ ⵜⵜⵙⴻⵍⵍⴰⵎ ⵛⴰ ⵖⴰⵔ ⵎⵉⵏ ⴷⵉⵏ ⵉⴵⴰⵏ ⴷⵉ ⵍⴻⵄⵎⴰⵔ ⵏ ⵍⵄⴻⴷⵢⴰⵏ ⵏⵏⴻⵙ.
4 ⵙⵉⴷⵉ ⴰⴷ ⴽⵉⴷⴻⵙ ⵉⴱⴻⴷⴷ ⴷⵉ ⵜⴰⵙⵙⵓⵜ ⵏ ⵍⴻⵀⵍⴰⵛ.
ⵛⴻⴽ ⵜᵉⵜⵜⴱⴻⴷⴷⵍⴻⴷ ⵎⴰⵔⵔⴰ ⵔⴻⵛⵜⵓ ⵏⵏⴻⵙ ⵓⵎⵉ ⵉⵀⴻⴵⴻⵛ.
5 ⵏⴻⵛⵛ ⵏⵏⵉⵖ: “ⴰ ⵙⵉⴷⵉ, ⵃⵉⵏⵏ ⵅⴰⴼⵉ, ⵙⴳⴻⵏⴼⴰ ⵍⴻⵄⵎⴰⵔ ⵉⵏⵓ,
ⵎⴰⵖⴰⵔ ⵅⴹⵉⵖ ⴰⴽⵉⵛ.”
6 ⵍⵄⴻⴷⵢⴰⵏ ⵉⵏⵓ ⵙⵙⴰⵡⴰⵍⴻⵏ ⵅⴰⴼⵉ ⵙ ⵍⵖⴰⵔ:
“ⵎⴻⵍⵎⵉ ⵉ ⵖⴰ ⵉⵎⵎⴻⵜ ⵓ ⴰⴷ ⵉⵜⵜⵡⴰⴽⴽⴻⵙ ⵉⵙⴻⵎ ⵏⵏⴻⵙ?”
7 ⵎⴰⵍⴰ ⵢⵓⵙⴰ-ⴷⴷ ⵃⴻⴷ ⵎⴰⵃⴻⵏⴷ ⴰⴷ ⵉⵥⴰⵔ, ⵉⵙⵙⴰⵡⴰⵍ ⴷⵉ ⵍⴱⴰⵟⴻⵍ.
ⵓⵍ ⵏⵏⴻⵙ ⵉⵙⵙⵎⵓⵏ ⵖⴰⵔⴻⵙ ⵍⵖⴻⵛⵛ,
ⵅⴻⵏⵏⵉ ⵉⵜⵜⴻⴼⴼⴻⵖ ⵖⴰⵔ ⴱⴰⵔⵔⴰ, ⵉⵙⵙⴰⵡⴰⵍ.
8 ⵎⴰⵔⵔⴰ ⵉⵏⵏⵉ ⴷ ⴰⵢⵉ ⵉⵛⴰⵔⵔⵀⴻⵏ ⵜⴻⵎⵜⴰⵎⵏⴻⵏ ⵅⴰⴼⵉ ⵊⵎⵉⵄ,
ⴰⵇⴰ-ⵜⴻⵏ ⵜⵜⵅⴰⵔⵔⵉⵚⴻⵏ ⴷⴰⵢⵉ ⵎⴰⵃⴻⵏⴷ ⴰⴷ ⴰⵢⵉ ⴳⴳⴻⵏ ⵍⵖⴰⵔ.
9 ⵉⵍⵇⴻⴼ ⵉ-ⵜ ⴰⵛⵜⴰⴱ ⴰⴱⴰⵔⵛⴰⵏ,
ⵓ ⵡⴻⵏⵏⵉ ⴷⴷ-ⵉⵡⴹⴰⵏ ⴰⵎⵎⵓ, ⵡⴰⵔ ⴷⴷ-ⵉⵜⵜⴻⴽⴽⴰⵔ ⵄⴰⴷ.
10 ⵓⵍⴰ ⴷ ⴰⵔⵢⴰⵥ ⵏⵏⵉ ⵡⵉ ⴰⴽ-ⴷ ⴷⴷⴰⵔⴻⵖ ⴷⵉ ⵍⴻⵀⵏⴰ,
ⵡⴻⵏⵏⵉ ⴷⵉ ⵜⵜⵉⵇⵇⵉⵖ, ⵡⴻⵏⵏⵉ ⵉⵛⵛⴻⵏ ⴰⵖⵔⵓⵎ ⵉⵏⵓ,
ⴰⵇⴰ ⵉⵙⵙⴻⵎⵖⴰⵔ ⵅⴰⴼⵉ ⴰⵏⵉⵔⵥ ⵏⵏⴻⵙ. ■
11 ⵛⴻⴽ ⵎⴰⵛⴰ, ⴰ ⵙⵉⴷⵉ, ⵃⵉⵏⵏ ⵅⴰⴼⵉ ⵓ ⵙⵏⴻⴽⴽⴰⵔ ⴰⵢⵉ-ⴷⴷ,
ⵅⴻⵏⵏⵉ ⵏⴻⵛⵛ ⴰⴷ ⵜⴻⵏ ⵅⴻⴵⵚⴻⵖ.
12 ⵙ ⵎⴰⵏ ⴰⵢⴰ ⴰⴷ ⵙⵙⵏⴻⵖ ⴰⵇⴰ ⵓⵙⵉⵖ ⴰⵛ-ⴷⴷ ⵉ ⵛⴻⴽ ⵅ ⵍⵅⴰⴹⴰⵔ,
ⵎⴰⵃⴻⵏⴷ ⵍⴻⵄⴷⵓ ⵉⵏⵓ ⵡⴰⵔ ⵥⵥⴰⵢⵉ ⵉⴼⴰⵔⵔⴻⵃ ⵙ ⵓⵙⵍⵉⵡⵍⴻⵡ.
13 ⵓ ⵅⴰⴼⵉ, ⴰⵇⴰ ⵛⴻⴽ ⵜⵜⵉⵛⴻⴷ ⴰⵢⵉ ⴰⴼⵓⵙ ⴷⵉ ⵙⵙⵉⴱⴱⴻⵜ ⵏ ⵍⴻⴽⵎⴰⵔⴻⵜ ⵉⵏⵓ,
ⵜⴻⵙⵙⴱⴻⴷⴷⴻⴷ ⴰⵢⵉ ⵥⵥⴰⵜ ⵉ ⵡⵓⴷⴻⵎ ⵏⵏⴻⴽ ⵉ ⵍⴻⴱⴷⴰ.
14 ⴰⴷ ⵉⵜⵜⵡⴰⴱⴰⵔⴻⴽ ⵙⵉⴷⵉ, ⴰⵔⴻⴱⴱⵉ ⵏ ⵉⵙⵔⴰⵉⵍ,
ⵥⵉ ⵍⴻⴱⴷⴰ ⴰⵍ ⵉ ⵍⴻⴱⴷⴰ! ⴰⵎⵉⵏ, ⵡⴰⵀ ⴰⵎⵉⵏ!