15
1 ⴰⵥⴻⵀⵀⴻⴷ ⵏ ⴷⴰⵡⵓⴷ.
ⴰ ⵙⵉⴷⵉ, ⵎⴰⵏ ⵡⴻⵏ ⵉ ⵖⴰ ⵉⵇⵇⵉⵎⴻⵏ ⴷⴻⴳ ⵓⵇⵉⴹⵓⵏ ⵏⵏⴻⴽ?
ⵎⴰⵏ ⵡⴻⵏ ⵉ ⵖⴰ ⵉⵥⴻⴷⵖⴻⵏ ⵅ ⵡⴻⴷⵔⴰⵔ ⵏⵏⴻⴽ ⵉⵇⴻⴷⴷⵙⴻⵏ?
2 ⵡⴻⵏⵏⵉ ⵉⴳⴳⵓⵔⴻⵏ ⴷⵉ ⵍⴻⴽⵎⴰⵍⴻⵜ ⵏ ⵜⵓⴷⴰⵔⵜ ⵏⵏⴻⵙ ⵓ ⵉⵜⵜⴻⴳⴳ ⵜⴰⵙⴻⴳⴷⴰ,
ⵡⴻⵏⵏⵉ ⵉⵙⵙⴰⵡⴰⵍⴻⵏ ⵜⵉⴷⴻⵜⵜ ⴷⴻⴳ ⵡⵓⵍ ⵏⵏⴻⵙ. ■
3 ⵡⴻⵏⵏⵉ ⵡⴰⵔ ⵉⵜⵜⵛⴻⵇⵇⴰⴼⴻⵏ ⵙ ⵢⵉⵍⴻⵙ ⵏⵏⴻⵙ,
ⵡⴻⵏⵏⵉ ⵡⴰⵔ ⵉⵜⵜⴻⴳⴳⴻⵏ ⵍⵖⴰⵔ ⵉ ⵉⵎⵄⴰⵛⴰⵔⴻⵏ ⵏⵏⴻⵙ,
ⵓ ⵡⴰⵔ ⵉⵜⵜⵥⴰⵡⴰⵔ ⴰⵊⵊⴰⵔ ⵏⵏⴻⵙ.
4 ⵡⴻⵏⵏⵉ ⵉⵎⵎⴻⵏⴹⴰⵔⴻⵏ ⵥⵉ ⴰⵔⴻⴱⴱⵉ ⴰⵇⴰ ⵉⵜⵜⵡⴰⵙⵙⴻⵃⵇⴰⵔ ⴷⵉ ⵜⵉⵟⵟⴰⵡⵉⵏ ⵏⵏⴻⵙ,
ⵎⴰⵛⴰ ⵉⵏⵏⵉ ⵉⵜⵜⴻⴳⴳⵯⴻⴷⴻⵏ ⵙⵉⴷⵉ, ⵉⵜⵜⵡⴻⵇⵇⴰⵔ ⵉ-ⵜⴻⵏ.
ⵉⵊⵊⵓⴵ ⴷⵉ ⵜⵅⴻⵙⵙⴰⵔⵜ ⵏⵏⴻⵙ
ⵡⴰⵔ ⵜ ⵉⵜⵜⴱⴻⴷⴷⵉⵍ.
5 ⵡⴻⵏⵏⵉ ⵡⴰⵔ ⵉⵜⵜⵉⵛⴻⵏ ⵜⵎⴻⵏⵢⴰⵜ ⵏ ⵏⵏⵓⵇⴰⵔⵜ ⵏⵏⴻⵙ ⵙ ⴰⵔⵔⵉⴱⴰ,
ⵓ ⵡⴰⵔ ⵉⵜⵜⴻⵟⵟⴻⴼ ⴰⵔⵔⴻⵛⵡⴻⵜ ⴹⵉⴷⴷ ⵏ ⵢⵉⵏⵏⵉ ⵡⴰⵔ ⵉⴳⴳⵉⵏ ⵙ ⵛⴰ.
ⵡⴻⵏⵏⵉ ⵉⵜⵜⴻⴳⴳⴻⵏ ⵎⴰⵏ ⴰⵢⴰ,
ⵡⴰⵔ ⵉⴳⴳⵓⵔ ⴰⴷ ⵉⴼⴰⵔⵖ ⵉ ⵍⴻⴱⴷⴰ.