ⵉⵥⴻⵀⵀⵉⴷⴻⵏ
ⴰⴷⵍⵉⵙ ⴰⵎⴻⵣⵡⴰⵔⵓ - ⵉⵣⴻⵀⵀⵉⴷⴻⵏ 1-41
1
1 ⵙⵙⴻⵄⴷ ⵏ ⵡⴻⵔⵢⴰⵥ,
ⵡⴻⵏⵏⵉ ⵡⴰⵔ ⵉⴳⴳⵓⵔⴻⵏ ⴷⵉ ⵛⵛⵡⴰⵔ ⵏ ⵉⵄⴻⴼⴼⴰⵏⴻⵏ,
ⴷ ⵡⴻⵏⵏⵉ ⵡⴰⵔ ⵉⴱⴻⴷⴷⴻⵏ ⴷⴻⴳ ⵡⴻⴱⵔⵉⴷ ⵏ ⵉⵎⴻⴷⵏⴰⴱ,
ⴷ ⵡⴻⵏⵏⵉ ⵡⴰⵔ ⵉⵇⵇⵉⵎⴻⵏ ⵅ ⵍⴽⵓⵔⵙⵉ ⵏ ⵉⵎⴻⵙⵜⴻⵀⵥⴰⵢⴻⵏ, ■
2 ⵎⴰⵛⴰ ⵍⴻⴼⵔⴰⵃⴻⵜ ⵏⵏⴻⵙ ⴰⵇⴰ-ⵜⵜ ⴷⵉ ⵛⵛⴰⵔⵉⵄⴰ ⵏ ⵙⵉⴷⵉ,
ⵓ ⵉⵜⵜⵅⴰⵔⵔⴻⵚ ⴷⵉ ⵛⵛⴰⵔⵉⵄⴰ ⵏⵏⴻⵙ ⴰⵙⵙ ⴷ ⴵⵉⵍⴻⵜ. ■
3 ⴰⴷ ⵢⵉⵍⵉ ⴰⵎ ⵉⵛⵜ ⵏ ⵜⵛⴻⵊⵊⴰⵔⵜ ⵉ ⵉⵜⵜⵡⴰⵥⵥⵓⵏ ⵖⴰⵔ ⵉⵖⴻⵥⵔⴰⵏ ⵏ ⵡⴰⵎⴰⵏ,
ⵜⴻⵏⵏⵉ ⵉⵜⵜⵉⵛⴻⵏ ⵍⵖⵉⴵⴻⵜ ⵏⵏⴻⵙ ⴷⵉ ⵍⵡⴻⵇⵜ ⵏⵏⴻⵙ,
ⴰⴼⴰⵔ ⵏⵏⴻⵙ ⵡⴰⵔ ⵉⵜⵜⵉⵥⴻⵖ.
ⵎⴰⵔⵔⴰ ⵎⵉⵏ ⵉⵜⵜⴻⴳⴳ, ⴰⴷ ⵢⵉⵍⵉ. □ ■
4 ⵡⴰⵔ ⵜⵜⵉⵍⵉⵏ ⵉⵄⴻⴼⴼⴰⵏⴻⵏ ⴰⵎⵎⵓ,
ⵎⵉⵏⵥⵉ ⵏⵉⵜⵏⵉ ⴰⵎ ⵉⵛⴰⵔⴼⴰ ⵉⵜⵜⴰⵡⵢ-ⵉ-ⵜ ⵓⵙⴻⵎⵎⵉⴹ. ■
5 ⵙ ⵓⵢⴰ ⵉⵄⴻⴼⴼⴰⵏⴻⵏ ⵡⴰⵔ ⵜⵜⴱⴻⴷⴷⵉⵏ ⵛⴰ ⴷⴻⴳ ⵡⴰⵙⵙ ⵏ ⵍⴻⵃⵙⴰⴱ,
ⵓⵍⴰ ⴷ ⵉⵎⴻⴷⵏⴰⴱ ⴷⵉ ⵜⵎⴻⵙⵎⵓⵏⵜ ⵏ ⵉⵎⵙⴻⴳⴳⴰⴷⴻⵏ,
6 ⵎⵉⵏⵥⵉ ⵙⵉⴷⵉ ⵉⵙⵙⴻⵏ ⴰⴱⵔⵉⴷ ⵏ ⵉⵎⵙⴻⴳⴳⴰⴷⴻⵏ,
ⵎⴰⵛⴰ ⴰⴱⵔⵉⴷ ⵏ ⵉⵄⴻⴼⴼⴰⵏⴻⵏ ⴰⴷ ⵉⴼⵏⴰ.