137
1 ⵖⴰⵔ ⵉⵖⴻⵥⵔⴰⵏ ⵏ ⴱⴰⴱⵉⵍ, ⴷⵉⵏⵏⵉ ⵉ ⵜⵓⵖⴰ ⵏⴻⵜⵜⵖⵉⵎⴰ,
ⵏⵔⵓ ⵄⴰⵡⴻⴷ ⵅⵎⵉ ⵜⵓⵖⴰ ⵏⴻⵜⵜⵉⴷⴰⵔ ⵚⵉⵀⵢⵓⵏ.
2 ⵏⵓⵢⴻⵍ ⵍⴳⴰⵎⴱⵔⵉⵢⴰⵜ ⵏⵏⴻⵖ ⵖⴰⵔ ⵉⵚⴻⴼⵚⴰⴼⴻⵏ ⵉ ⵉⴵⴰⵏ ⴷⵉ ⵍⵡⴻⵙⵜ ⵏⵏⴻⵙ.
3 ⵎⴰⵖⴰⵔ ⵉⵏⵏⵉ ⴷ ⴰⵏⴻⵖ ⵉⵃⴻⴱⴱⵙⴻⵏ
ⵜⵜⴰⵔⴻⵏ ⵥⵥⴰⵢⵏⴻⵖ ⴷⵉⵏⵏⵉ ⴰⴷ ⵏⵖⴻⵏⵏⴻⵊ ⴰⵡⴰⵍⴻⵏ ⵏ ⵉⵊⵊ ⵏ ⵢⴻⵥⵍⵉ,
ⵉⵏⵏⵉ ⴷ ⴰⵏⴻⵖ ⵉⵃⴻⵚⵚⴰⵔⴻⵏ ⵜⵜⴰⵔⴻⵏ ⵛⴰ ⵏ ⵍⵃⴰⵊⵊⴻⵜ ⵉⵙⵙⴻⴼⵔⴰⵃⴻⵏ,
ⵏⵏⴰⵏ: “ⵖⴻⵏⵏⵊⴻⵎ ⵥⴻⵄⵎⴰ ⵉⵊⵊ ⵥⴻⴳ ⵉⵥⵍⴰⵏ ⵏ ⵚⵉⵀⵢⵓⵏ ⵉ ⵏⴻⵛⵛⵉⵏ!” ■
4 ⵎⴰⵎⵎⴻⵛ ⵏⵥⴻⵎⵎⴰⵔ ⴰⴷ ⵏⵖⴻⵏⵏⴻⵊ ⵉⵊⵊ ⵏ ⵢⴻⵥⵍⵉ ⵏ ⵙⵉⴷⵉ,
ⴷⵉ ⵜⴻⵎⵎⵓⵔⵜ ⵏ ⵎⵉⴷⴷⴻⵏ?
5 ⵎⴰⵍⴰ ⵏⴻⵛⵛ ⵜⵜⵓⵖ ⵛⴻⵎ, ⴰ ⵓⵔⵛⴰⵍⵉⵎ,
ⵅⴻⵏⵏⵉ ⵉⵍⵉ ⴰⵅⵎⵉ ⵎⴰⵍⴰ ⴰⴼⵓⵙ ⴰⴼⵓⵙⵉ ⵉⵜⵜⵓ ⵉⵅⴻⴼ ⵏⵏⴻⵙ.
6 ⴻⵊⵊ ⴰⴷ ⴰⵢⵉ ⵉⵍⵚⴻⵇ ⵉⵍⴻⵙ ⵉⵏⵓ ⵅ ⵡⴰⵏⴻⵖ ⵉⵏⵓ,
ⵎⴰⵍⴰ ⵡⴰⵔ ⵛⴻⵎ ⵜⵜⵉⴷⴰⵔⴻⵖ,
ⵎⴰⵍⴰ ⵡⴰⵔ ⵙⵙⵄⵓⴵⵉⵖ ⵓⵔⵛⴰⵍⵉⵎ ⵅ ⵍⴻⴼⵔⴰⵃⴻⵜ ⵉⵏⵓ ⵜⴰⵎⴻⵇⵇⵔⴰⵏⵜ ⵇⴰⵄ.
7 ⴰ ⵙⵉⴷⵉ, ⵄⵇⴻⵍ ⵅ ⴰⵢⵜ ⵏ ⵉⴷⵓⵎ, ⴷⴻⴳ ⵡⴰⵙⵙ ⵏ ⵓⵔⵛⴰⵍⵉⵎ,
ⵉⵏⵏⵉ ⵉⵇⵇⴰⵔⴻⵏ: “ⵄⴰⵔⵔⴰⵎ ⵜⵜ, ⵄⴰⵔⵔⴰⵎ ⵜⵜ, ⴰⵍ ⴷⵙⴰⵙ ⵏⵏⴻⵙ!” ■
8 ⴰ ⵢⴻⴵⵉⵙ ⵏ ⴱⴰⴱⵉⵍ, ⵛⴻⵎ ⵜⴻⵏⵏⵉ ⵉⵜⵜⵡⴰⵙⵃⵓⵥⴻⵏ ⵉ ⵡⴰⵔⴻⴷⴷⴻⴵ,
ⵙⵙⴻⵄⴷ ⵏ ⵢⵉⵏⵏⵉ ⴷ ⴰⵎ ⵉ ⵖⴰ ⵉⵅⴻⴵⵚⴻⵏ ⵜⴰⵎⴻⴳⴳⵉⵜ ⵉⵄⴻⴼⴼⵏⴻⵏ ⵉ ⴷⴰⵢⵏⴻⵖ ⵜⴻⴳⴳⵉⴷ. ■
9 ⵙⵙⴻⵄⴷ ⵏ ⵡⴻⵏⵏⵉ ⵉ ⵖⴰ ⵉⵟⵟⴼⴻⵏ ⵉⵃⴻⵏⵊⵉⵔⴻⵏ ⵏⵡⴻⵏ ⵉⵎⴻⵥⵢⴰⵏⴻⵏ,
ⴰⴷ ⵜⴻⵏ ⵜⴻⵍⴱⴻⵥ ⵅ ⵜⴻⵚⴹⴰⵔⵜ.