ⵜⴰⵎⴻⵥⵔⵉⵡⵜ ⵡⵉⵙⵙ ⵜⵏⴰⵢⴻⵏ ⵏ ⴰⵔⴻⴱⵄⴰ ⵏ ⵉⵛⵛⴰⵡⴻⵏ ⴷ ⴰⵔⴻⴱⵄⴰ ⵏ ⵉⵎⵥⵉⵍⴻⵏ
2
1 ⵏⴻⵛⵛ ⵙⵙⴳⴻⵄⵄⴷⴻⵖ ⵜⵉⵟⵟⴰⵡⵉⵏ ⵉⵏⵓ ⵓⵛⴰ ⵥⵔⵉⵖ, ⵓ ⵅⵥⴰⵔ ⴰⵇⴰ ⴷⵉⵏ ⴰⵔⴻⴱⵄⴰ ⵏ ⵡⴰⵛⵛⴰⵡⴻⵏ. 2 ⵏⴻⵛⵛ ⵏⵏⵉⵖ ⵉ ⵍⵎⴰⵍⴰⴽ ⵏⵏⵉ ⴽⵉⴷⵉ ⵉⵙⵙⴰⵡⴰⵍⴻⵏ: “ⵎⵉⵏ ⵄⵏⴰⵏ ⵉⵏⴰ?” ⵏⴻⵜⵜⴰ ⵢⴰⵔⵔⴰ-ⴷⴷ ⵅⴰⴼⵉ: “ⵉⵏⴰ ⴷ ⴰⵔⴻⴱⵄⴰ ⵏ ⵡⴰⵛⵛⴰⵡⴻⵏ ⵏⵏⵉ ⵉⵥⵓⵥⵥⴰⵔⴻⵏ ⵢⴰⵀⵓⴷⴰ, ⵉⵙⵔⴰⵉⵍ ⴷ ⵓⵔⵛⴰⵍⵉⵎ.”
3 ⵅⴻⵏⵏⵉ ⵉⵙⵙⵛⴻⵏ ⴰⵢⵉ ⵙⵉⴷⵉ ⴰⵔⴻⴱⵄⴰ ⵏ ⵉⵎⵥⵉⵍⴻⵏ. 4 ⵍⴻⵅⴷⴻⵏⵏⵉ ⵏⴻⵛⵛ ⵏⵏⵉⵖ: “ⵎⵉⵏ ⵓⵎⵉ ⴷⴷ-ⵓⵙⵉⵏ ⵏⵉⵜⵏⵉ, ⵎⵉⵏ ⵖⴰ ⴳⴳⴻⵏ?” ⵏⴻⵜⵜⴰ ⵉⵙⵙⵉⵡⴻⵍ, ⵉⵏⵏⴰ: “ⵉⵏⴰ ⴷ ⴰⵛⵛⴰⵡⴻⵏ ⵏⵏⵉ ⵉⵥⵓⵥⵥⴰⵔⴻⵏ ⵢⴰⵀⵓⴷⴰ, ⴰⵍⴰⵎⵉ ⵡⴰⵔ ⴷⴷ-ⵉⵙⵙⴳⴻⵄⵄⴻⴷ ⵄⴰⴷ ⵓⵍⴰ ⴷ ⵉⵊⵊ ⴰⵥⴻⴵⵉⴼ ⵏⵏⴻⵙ, ⵎⴰⵛⴰ ⵉⵏⴰ ⵓⵙⵉⵏ-ⴷⴷ ⵃⵉⵎⴰ ⴰⴷ ⵜⴻⵏ ⵙⵙⵏⴻⵅⵍⵄⴻⵏ, ⵃⵉⵎⴰ ⴰⴷ ⵏⴹⴰⵔⴻⵏ ⴰⵛⵛⴰⵡⴻⵏ ⵏ ⵍⴻⴳⵏⵓⵙ ⵏⵏⵉ ⴷⴷ-ⵉⵙⵙⴳⴻⵄⵄⴷⴻⵏ ⵉⵛⵛ ⴹⵉⴷⴷ ⵉ ⵜⴻⵎⵎⵓⵔⵜ ⵏ ⵢⴰⵀⵓⴷⴰ ⵃⵉⵎⴰ ⴰⴷ ⵜⵜ ⵥⵓⵥⵥⴰⵔⴻⵏ.”
ⵜⴰⵎⴻⵥⵔⵉⵡⵜ ⵡⵉⵙⵙ ⵜⵍⴰⵜⴰ ⵏ ⵡⴻⵔⵢⴰⵥ ⵙ ⵓⴼⵉⵍⵓ ⵏ ⵍⴻⵇⵢⴰⵙ
5 ⵏⴻⵛⵛ ⵙⵙⴳⴻⵄⵄⴷⴻⵖ ⵜⵉⵟⵟⴰⵡⵉⵏ ⵉⵏⵓ, ⵥⵔⵉⵖ, ⵓ ⵅⵥⴰⵔ, ⴰⵇⴰ ⴷⵉⵏ ⵉⵊⵊ ⵏ ⵡⴻⵔⵢⴰⵥ ⵙ ⵓⴼⵉⵍⵓ ⵏ ⵍⴻⵄⴱⴰⵔ ⴷⴻⴳ ⵓⴼⵓⵙ ⵏⵏⴻⵙ. 6 ⵏⴻⵛⵛ ⵏⵏⵉⵖ: “ⵎⴰⵏⵉ ⵉ ⵖⴰ ⵜⵔⴰⵃⴻⴷ ⵛⴻⴽ?” ⵏⴻⵜⵜⴰ ⵢⴰⵔⵔⴰ-ⴷⴷ “ⵏⴻⵛⵛ ⴰⴷ ⵔⴰⵃⴻⵖ ⵃⵉⵎⴰ ⴰⴷ ⵄⴱⴰⵔⴻⵖ ⵓⵔⵛⴰⵍⵉⵎ ⵎⴰⵃⴻⵏⴷ ⴰⴷ ⵥⴰⵔⴻⵖ ⵎⴻⵛⵃⴰⵍ ⵜⴻⴵⴰ ⵜⵉⵔⵓ ⵏⵏⴻⵙ ⵓ ⵎⴻⵛⵃⴰⵍ ⵜⴻⴵⴰ ⵜⵓⵥⵥⴻⴳⴳⴰⵔⵜ ⵏⵏⴻⵙ.” 7 ⵓ ⵅⵥⴰⵔ, ⵉⴼⴼⴻⵖ-ⴷⴷ ⵍⵎⴰⵍⴰⴽ ⵏⵏⵉ ⴽⵉⴷⵉ ⵉⵙⵙⴰⵡⴰⵍⴻⵏ ⵓⵛⴰ ⵉⵊⵊ ⵏ ⵍⵎⴰⵍⴰⴽ ⵏⵏⴻⵖⵏⵉ ⵉⴼⴼⴻⵖ-ⴷⴷ ⵃⵉⵎⴰ ⴰⴷ ⴽⵉⴷⴻⵙ ⵉⵎⵎⴻⵍⵇⴰ, 8 ⵉⵏⵏⴰ ⴰⵙ: “ⴷⴻⵖⵢⴻⵜ, ⵙⵉⵡⴻⵍ ⴰⴽ-ⴷ ⵓⵃⵓⴷⵔⵉ ⵏⵏⵉ, ⵉⵏⵉ:
‘ⵓⵔⵛⴰⵍⵉⵎ ⴰⴷ ⵜⵉⵍⵉ ⴷ ⵉⵛⵜ ⵏ ⴷⴷⴻⵎⵏⴻⵜ ⵜⴻⵏⵏⵓⵔⵥⴻⵎ ⵜⴻⵎⵖⴰⵔ
ⵥⵉ ⵙⵙⵉⴱⴱⴻⵜ ⵏ ⵡⴰⵟⵟⴰⵙ ⵏ ⵉⵡⴷⴰⵏ ⴷ ⵍⵎⴰⵍ ⵉ ⵉⴵⴰⵏ ⴷⵉ ⵍⵡⴻⵙⵜ ⵏⵏⴻⵙ.
9 ⵏⴻⵛⵛ ⴰⴷ ⴰⵙ ⵉⵍⵉⵖ ⴷ ⵉⵊⵊ ⵏ ⵍⵃⵉⴹ ⵏ ⵜⵎⴻⵙⵙⵉ ⵉ ⴷ ⴰⵙ-ⴷⴷ ⵉⵜⵜⴻⵏⵏⴹⴻⵏ, ⵉⵇⵇⴰⵔ ⵙⵉⴷⵉ,
ⵓ ⴷⵉ ⵍⵡⴻⵙⵜ ⵏⵏⴻⵙ ⴰⴷ ⴰⵙ ⵉⵍⵉⵖ ⵉ ⵓⵄⵓⴵⵉ.
10 ⴷⴻⵖⵢⴰⵎ, ⴷⴻⵖⵢⴰⵎ, ⴰⵔⴻⵡⵍⴻⵎ ⵥⵉ ⵜⴻⵎⵎⵓⵔⵜ ⵏ ⵛⵛⴰⵎⴰⵍ, ⴰⵎⵎⵓ ⵉ ⵉⵇⵇⴰⵔ ⵙⵉⴷⵉ,
\qt ⵎⴰⵖⴰⵔ ⵏⴻⵛⵛ ⴰⴷ ⴽⴻⵏⵏⵉⵡ ⴱⴹⵉⵖ ⵅ ⴰⵔⴻⴱⵄⴰ ⵏ ⵉⵙⴻⵎⵎⵉⴹⴻⵏ ⵏ ⵓⵊⴻⵏⵏⴰ,
ⴰⵎⵎⵓ ⵉ ⵉⵇⵇⴰⵔ ⵙⵉⴷⵉ.
11 ⴷⴻⵖⵢⴰⵜ, ⵚⵉⵀⵢⵓⵏ, ⴼⴻⴽⴽⴻⵜ,
ⵛⴻⵎ ⴷ ⵜⴻⵏⵏⵉ ⵉⵥⴻⴷⴷⵖⴻⵏ ⵖⴰⵔ ⵢⴻⴵⵉⵙ ⵏ ⴱⴰⴱⵉⵍ!’ ”
12 “ⵎⴰⵖⴰⵔ ⴰⵎⵎⵓ ⵉ ⵉⵇⵇⴰⵔ ⵙⵉⴷⵉ ⵏ ⵍⵄⴻⵙⴽⴰⵔⴰⵜ:
ⴷⵉ ⵟⵟⵡⴻⵄ ⵏ ⵓⵄⵓⴵⵉ,
ⵉⵙⵙⴻⴽⴽ ⴰⵢⵉ-ⴷⴷ ⵏⴻⵜⵜⴰ ⵖⴰⵔ ⵍⴻⴳⵏⵓⵙ ⵏⵏⵉ ⴽⴻⵏⵏⵉⵡ ⵉⴽⴻⵛⵛⴹⴻⵏ,
ⵎⴰⵖⴰⵔ ⵡⴻⵏⵏⵉ ⴽⴻⵏⵏⵉⵡ ⵉ ⵖⴰ ⵉⵃⴰⴷⴰⵏ, ⵉⵃⴰⴷⴰ ⵎⵓⵎⵎⵓ ⵏ ⵜⵉⵟⵟ ⵉⵏⵓ.
13 ⵎⴰⵖⴰⵔ ⵅⵥⴰⵔ, ⵏⴻⵛⵛ ⵙⵙⴻⵏⵀⴻⵥⵥⴻⵖ ⴰⴼⵓⵙ ⵉⵏⵓ ⵅⴰⵙⴻⵏ,
ⵓ ⵏⵉⵜⵏⵉ ⴰⴷ ⴷⴻⵡⵍⴻⵏ ⴷ ⵜⴰⴽⴻⵛⵛⴰⴹⵜ ⵏ ⵉⵎⵙⴻⵅⵅⴰⵔⴻⵏ ⵏⵙⴻⵏ.
ⴽⴻⵏⵏⵉⵡ ⴰⴷ ⵜⴻⵙⵙⵏⴻⵎ
ⴰⵇⴰ ⵉⵙⵙⴻⴽⴽ ⴰⵢⵉ-ⴷⴷ ⵙⵉⴷⵉ ⵏ ⵍⵄⴻⵙⴽⴰⵔⴰⵜ.
14 ⵙⵍⵉⵡⵍⴻⵡ ⵓ ⴼⴰⵔⵃ, ⴰ ⵜⴰⵢⴻⴵⵉⵜ ⵚⵉⵀⵢⵓⵏ,
ⵎⴰⵖⴰⵔ ⵅⵥⴰⵔ, ⵏⴻⵛⵛ ⴰⴷ ⴷⴷ-ⴰⵙⴻⵖ ⵓ ⴰⴷ ⵥⴻⴷⵖⴻⵖ ⴷⵉ ⵍⵡⴻⵙⵜ ⵏⵏⴻⵎ,
ⴰⵎⵎⵓ ⵉ ⵉⵇⵇⴰⵔ ⵙⵉⴷⵉ. ■
15 ⴷⴻⴳ ⵡⴰⵙⵙ ⵏⵏⵉ ⴰⴷ ⵇⵇⵏⴻⵏ ⵡⴰⵟⵟⴰⵙ ⵏ ⵍⴻⴳⵏⵓⵙ ⵖⴰⵔ ⵙⵉⴷⵉ,
ⵓ ⵏⵉⵜⵏⵉ ⴰⴷ ⵉⵍⵉⵏ ⴷ ⵍⴳⴻⵏⵙ ⵉⵏⵓ,
ⵓ ⵏⴻⵛⵛ ⴰⴷ ⵥⴻⴷⵖⴻⵖ ⴷⵉ ⵍⵡⴻⵙⵜ ⵏⵏⴻⵎ ⵓ ⴰⴷ ⵜⴻⵙⵙⵏⴻⴷ,
ⴰⵇⴰ ⵙⵉⴷⵉ ⵏ ⵍⵄⴻⵙⴽⴰⵔⴰⵜ ⵉⵙⵙⴻⴽⴽ ⴰⵢⵉ-ⴷⴷ ⵖⴰⵔⴻⵎ.
16 ⵙⵉⴷⵉ ⴰⴷ ⵉⵟⵟⴻⴼ ⵢⴰⵀⵓⴷⴰ ⴷ ⵜⴰⵖⴰⵔⵙⵜ ⵅ ⵜⴻⵎⵎⵓⵔⵜ ⵉⵇⴻⴷⴷⵙⴻⵏ.
ⵏⴻⵜⵜⴰ ⴰⴷ ⵉⴼⴰⵔⵥ ⵓⵔⵛⴰⵍⵉⵎ ⵄⴰⴷ.
17 ⴻⵊⵊ ⵎⴰⵔⵔⴰ ⴷⴷⴰⵜ ⴰⴷ ⵉⵙⵙⴻⵖⴷ ⵥⵥⴰⵜ ⵉ ⵡⵓⴷⴻⵎ ⵏ ⵙⵉⴷⵉ,
ⵎⴰⵖⴰⵔ ⵏⴻⵜⵜⴰ ⵉⴼⴰⵇ-ⴷⴷ ⵥⵉ ⵜⵥⴻⴷⴷⵉⵖⵜ ⵏⵏⴻⵙ ⵉⵇⴻⴷⴷⵙⴻⵏ.”