ⵎⵉⵏ ⵉⵇⵇⵉⵎⴻⵏ ⵏ ⵓⵥⴻⵀⵀⴻⴷ 42
43
1 ⴰⵖ ⴰⵢⵉ ⵜⴰⵙⵖⴰⵔⵜ, ⴰ ⴰⵔⴻⴱⴱⵉ, ⵓ ⵜⵏⴻⴷⵀⴻⴷ ⴷⴷⴻⵄⵡⴻⵜ ⵉⵏⵓ.
ⴼⴻⴽⴽ ⴰⵢⵉ ⵥⴻⴳ ⵉⵊⵊ ⵏ ⵍⴳⴻⵏⵙ ⵡⴰⵔ ⴷⴰⵢⴻⵙ ⴱⵓ ⵜⵎⴻⵅⵙⵉⵡⵜ,
ⵥⴻⴳ ⵡⴻⵔⵢⴰⵥ ⵏ ⵜⴻⵃⵔⴰⵢⵎⴻⵛⵜ ⴷ ⴷⴷⴻⴵ.
2 ⴰⵇⴰ ⵛⴻⴽ ⴷ ⴰⵔⴻⴱⴱⵉ ⵏ ⵊⵊⴻⵀⴷ ⵉⵏⵓ, ⵎⴰⵢⴻⵎⵎⵉ ⵅⴻⵏⵏⵉ ⴷ ⴰⵢⵉ ⵜⴻⵏⴹⴰⵔⴻⴷ?
ⵎⴰⵢⴻⵎⵎⵉ ⴳⴳⵓⵔⴻⵖ ⴷⴻⴳ ⵡⴻⵔⵔⵓⴹ ⴷ ⴰⴱⴰⵔⵛⴰⵏ ⵥⵉ ⵙⵙⵉⴱⴱⴻⵜ ⵏ ⴷⴷⴻⴵ ⵏ ⵍⴻⵄⴷⵓ?” ■
3 ⵙⴻⴽⴽ-ⴷⴷ ⵜⴰⴼⴰⵡⵜ ⵏⵏⴻⴽ ⴷ ⵜⵉⴷⴻⵜⵜ ⵏⵏⴻⴽ, ⵎⴰⵃⴻⵏⴷ ⴰⴷ ⴰⵢⵉ ⴳⴻⵡⵡⴷⴻⵏⵜ,
ⴰⴷ ⴰⵢⵉ ⵏⴻⴷⵀⴻⵏⵜ ⵖⴰⵔ ⵡⴻⴷⵔⴰⵔ ⵏⵏⴻⴽ ⵉⵇⴻⴷⴷⵙⴻⵏ ⵓ ⵖⴰⵔ ⵜⵥⴻⴷⴷⵉⵖⵉⵏ ⵏⵏⴻⴽ
4 ⵓⵛⴰ ⴰⴷ ⴷⴷ-ⴰⵙⴻⵖ ⵖⴰⵔ ⵓⵄⴰⵍⵟⴰⵔ, ⵍⵎⴻⴷⴱⴻⵃ ⵏ ⵡⴻⵛⵎⴰⴹ ⵏ ⴰⵔⴻⴱⴱⵉ,
ⵖⴰⵔ ⴰⵔⴻⴱⴱⵉ ⵏ ⵍⴻⴼⵔⴰⵃⴻⵜ, ⵡⴻⵏⵏⵉ ⴷ ⴰⵔⵛⴻⵇ ⵉⵏⵓ.
ⵏⴻⵛⵛ ⴰⴷ ⵛⴻⴽ ⵇⴰⴷⵉⵖ ⵙ ⵍⴳⴰⵎⴱⵔⵉ, ⴰ ⴰⵔⴻⴱⴱⵉ, ⴰⵔⴻⴱⴱⵉ ⵉⵏⵓ!
5 ⴰ ⵍⴻⵄⵎⴰⵔ ⵉⵏⵓ, ⵎⴰⵢⴻⵎⵎⵉ ⵜⵇⴻⵏⴹⴻⴷ ⴰⵎⵎⵓ, ⵓ ⵜⵖⴻⵡⵡⵖⴻⴷ ⵅⴰⴼⵉ?
ⵔⴰⵊⴰ ⴰⵔⴻⴱⴱⵉ, ⵎⴰⵖⴰⵔ ⴰⴷ ⵜ ⵇⴰⴷⵉⵖ ⵄⴰⴷ
ⵅ ⵉⵙⴻⵏⵊⴰⵎⴻⵏ ⵥⴻⴳ ⵡⵓⴷⴻⵎ ⵏⵏⴻⵙ, ⴰⵇⴰ-ⵜ ⴷ ⴰⵔⴻⴱⴱⵉ ⵉⵏⵓ. ■