148
1 ⵀⴰⵍⵍⵉⵍⵓ-ⵢⴰⵀ! ⵚⴻⴱⴱⵃⴻⵎ ⵉ ⵙⵉⴷⵉ ⵥⴻⴳ ⵉⵊⴻⵏⵡⴰⵏ,
ⵚⴻⴱⴱⵃⴻⵎ ⵜ ⴷⵉ ⵍⵓⵄⵍⴰ. ■
2 ⵚⴻⴱⴱⵃⴻⵎ ⵜ, ⵎⴰⵔⵔⴰ ⵍⵎⴰⵍⴰⴽⴰⵜ ⵏⵏⴻⵙ!
ⵚⴻⴱⴱⵃⴻⵎ ⵜ, ⵎⴰⵔⵔⴰ ⵍⵄⴻⵙⴽⴰⵔⴰⵜ ⵏⵏⴻⵙ!
3 ⵚⴻⴱⴱⵃⴻⵎ ⵜ, ⵜⴰⴼⵓⵛⵜ ⴷ ⵜⵥⵉⵔⵉ!
ⵚⴻⴱⴱⵃⴻⵎ ⵜ, ⵎⴰⵔⵔⴰ ⵉⵜⵔⴰⵏ ⵢⴰⵔⴻⵇⵇⴻⵏ!
4 ⵚⴻⴱⴱⵃⴻⵎ ⵜ, ⴰⵊⴻⵏⵏⴰ ⵅ ⵉⵊⴻⵏⵡⴰⵏ,
ⵓⵍⴰ ⴷ ⴰⵎⴰⵏ ⵏⵏⵉ ⵉⴵⴰⵏ ⵜⵉⵡⴰ ⵉ ⵓⵊⴻⵏⵏⴰ.
5 ⴻⵊⵊ ⵉ-ⵜⴻⵏ ⴰⴷ ⵚⴻⴱⴱⵃⴻⵏ ⵉⵙⴻⵎ ⵏ ⵙⵉⴷⵉ,
ⵎⴰⵖⴰⵔ ⵏⴻⵜⵜⴰ ⵢⵓⵎⵓⵔ ⵓ ⴰⵎⵎⵓ ⵜⵜⵡⴰⵅⴻⵍⵇⴻⵏ-ⴷⴷ. ■
6 ⵏⴻⵜⵜⴰ ⵉⴷⴻⴽⴽⴻⵏ ⵉ-ⵜⴻⵏ ⴷⵉⵏ ⵉ ⵍⴻⴱⴷⴰ,
ⵉⵡⵛⴰ ⴰⵙⴻⵏ ⵉⵛⵜ ⵏ ⵜⴻⵡⵚⴻⵢⵢⴻⵜ ⵉ ⵡⴰⵔ ⴳⴳⵓⵔ ⴰⴷ ⵜⵜ ⵏⵄⴻⴷⴷⵓ ⵄⴻⵎⵎⴰⵔⵚ. ■
7 ⵚⴻⴱⴱⵃⴻⵎ ⵉ ⵙⵉⴷⵉ, ⵥⵉ ⵜⴻⵎⵎⵓⵔⵜ,
ⴽⴻⵏⵏⵉⵡ ⵍⵀⴰⵢⵛⴰⵜ ⵏ ⵍⴻⴱⵃⴰⵔ ⴷ ⵎⴰⵔⵔⴰ ⴰⵎⴰⵏ ⵢⵓⴵⵖⴻⵏ,
8 ⵜⵉⵎⴻⵙⵙⵉ ⴷ ⵜⴻⴱⵔⵓⵔⵔⵉ ⴷ ⵡⴻⴷⴼⴻⵍ ⴷ ⴷⴷⴻⵅⵅⴰⵏ,
ⴰⵙⴻⵎⵎⵉⴹ ⵏ ⵜⵃⴰⵔⵢⴰⴹⵜ ⵏⵏⵉ ⵉⵜⵜⴻⴳⴳⴻⵏ ⴰⵡⴰⵍ ⵏⵏⴻⵙ,
9 ⵉⴷⵓⵔⴰⵔ ⴷ ⵎⴰⵔⵔⴰ ⵜⵉⵡⵔⵉⵔⵉⵔⵉⵏ,
ⵜⵉⵛⴻⵊⵊⵓⵔⴰ ⵏ ⴼⵔⵓⵜⴰ ⴷ ⵎⴰⵔⵔⴰ ⵜⵉⵛⴻⵊⵊⵓⵔⴰ ⵏ ⵜⴻⵏⴳⴻⵍⵜ,
10 ⵍⴻⵡⵃⵓⵛ ⵏ ⵍⴻⵅⵍⴰ ⴷ ⵎⴰⵔⵔⴰ ⵍⵎⴰⵔ,
ⵉⵎⵓⴷⴷⴰⵔⴻⵏ ⵉⵜⵜⴱⵓⵄⴻⵏ ⴷ ⵉⵊⴹⴰⴹ ⵙ ⵡⴰⴼⵔⵉⵡⴻⵏ ⵏⵙⴻⵏ,
11 ⴽⴻⵏⵏⵉⵡ ⵉⵊⴻⴵⵉⴷⴻⵏ ⵏ ⵜⴻⵎⵎⵓⵔⵜ ⴷ ⵎⴰⵔⵔⴰ ⵛⵛⵓⵄⵓⴱ,
ⴽⴻⵏⵏⵉⵡ ⵍⵃⵓⴽⴽⴰⵎ ⴷ ⵎⴰⵔⵔⴰ ⵍⵇⵓⴹⴰⵜ ⵅ ⵜⴻⵎⵎⵓⵔⵜ, □
12 ⵉⵃⵓⴷⵔⵉⵢⵢⴻⵏ ⵓⵍⴰ ⴷ ⵜⵉⵃⵓⴷⵔⵉⵢⵢⴻⵏ,
ⵉⵡⴻⵙⵙⵓⵔⴰ ⵊⵎⵉⵄ ⴰⴽ-ⴷ ⵉⵎⴻⵥⵢⴰⵏⴻⵏ!
13 ⴻⵊⵊ ⵉ-ⵜⴻⵏ ⴰⴷ ⵚⴻⴱⴱⵃⴻⵏ ⵉⵙⴻⵎ ⵏ ⵙⵉⴷⵉ,
ⵎⴰⵖⴰⵔ ⵉⵙⴻⵎ ⵏⵏⴻⵙ ⵡⴰⵀⴰ ⵢⵓⵄⵍⴰⵏ ⵇⴰⵄ,
ⵜⵉⵙⵙⵉⵇⵜ ⵏⵏⴻⵙ ⵜⴰⵍⴻⵇⵇ ⵅ ⵜⴻⵎⵎⵓⵔⵜ ⴷ ⵉⵊⴻⵏⵡⴰⵏ. ■
14 ⵏⴻⵜⵜⴰ ⵉⵙⵙⴳⴻⵄⵄⴻⴷ ⵉⵛⵛ ⵏ ⵍⴳⴻⵏⵙ ⵏⵏⴻⵙ,
ⴰⵚⴻⴱⴱⴻⵃ ⵏ ⵎⴰⵔⵔⴰ ⵉⵎⵜⵉⵇⵇⴰⵏ ⵏⵏⴻⵙ, ⵏ ⴰⵢⵜ ⵏ ⵉⵙⵔⴰⵉⵍ,
ⵏ ⵍⴳⴻⵏⵙ ⵉ ⴷⴷ ⴰⵙ ⵢⵓⴷⵙⴻⵏ. ⵀⴰⵍⵍⵉⵍⵓ-ⵢⴰⵀ! ■