138
1 ⵏ ⴷⴰⵡⵓⴷ.
ⴰⴷ ⵛⴻⴽ ⵇⴰⴷⵉⵖ ⵙ ⵎⴰⵔⵔⴰ ⵓⵍ ⵉⵏⵓ,
ⴰⴷ ⵛⴻⴽ ⵥⴻⵀⵀⴷⴻⵖ ⵥⵥⴰⵜ ⵉ ⵉⵔⴻⴱⴱⵉⵜⴻⵏ.
2 ⴰⴷ ⴰⴹⴰⵔⴻⵖ ⵖⴰⵔ ⵣⵥⴰⵡⴻⵛⵜ ⵏⵏⴻⴽ ⵜⴰⵎⴻⵇⵇⵔⴰⵏⵜ ⵉⵇⴻⴷⴷⵙⴻⵏ,
ⴰⴷ ⵇⴰⴷⵉⵖ ⵉⵙⴻⵎ ⵏⵏⴻⴽ ⵅ ⵜⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ ⵓ ⵅ ⵍⴰⵎⴰⵏ ⵏⵏⴻⴽ,
ⵎⴰⵖⴰⵔ ⵛⴻⴽ ⵜⴻⵙⵙⴻⵎⵖⴰⵔⴻⴷ ⴰⵡⴰⵍ ⵏⵏⴻⴽ ⵅ ⵎⴰⵔⵔⴰ ⵉⵙⴻⵎ ⵏⵏⴻⴽ.
3 ⴷⴻⴳ ⵡⴰⵙⵙ ⵍⴰⵎⵉ ⵅⴰⴽ ⴷⴷ-ⵍⴰⵖⵉⵖ, ⵜⴰⵔⵔⵉⴷ-ⴷⴷ ⵅⴰⴼⵉ,
ⵛⴻⴽ ⵜⴻⵡⵛⵉⴷ ⵊⵊⴻⵀⴷ ⵉ ⵍⴻⵄⵎⴰⵔ ⵉⵏⵓ.
4 ⵎⴰⵔⵔⴰ ⵉⵊⴻⴵⵉⴷⴻⵏ ⵏ ⵜⴻⵎⵎⵓⵔⵜ ⴰⴷ ⵛⴻⴽ ⵇⴰⴷⴰⵏ, ⴰ ⵙⵉⴷⵉ,
ⵅⵎⵉ ⵜⵜⴻⵙⵍⴰⵏ ⴰⵡⴰⵍⴻⵏ ⵥⴻⴳ ⵓⵇⴻⵎⵎⵓⵎ ⵏⵏⴻⴽ.
5 ⴰⴷ ⵖⴻⵏⵏⵊⴻⵏ ⵅ ⵉⴱⵔⵉⴷⴻⵏ ⵏ ⵙⵉⴷⵉ,
ⵎⴰⵖⴰⵔ ⴰⵄⵓⴵⵉ ⵏ ⵙⵉⴷⵉ ⴷ ⴰⵎⴻⵇⵇⵔⴰⵏ.
6 ⵎⴰⵖⴰⵔ ⵡⴰⵅⵅⴰ ⵉⵜⵜⵡⴰⵙⵙⵓⵄⵍⴰ ⵙⵉⴷⵉ ⴰⵟⵟⴰⵙ,
ⵄⴰⴷ ⵉⵅⴻⵥⵥⴰⵔ-ⴷⴷ ⵖⴰⵔ ⵓⵎⵡⴰⴹⴻⵄ,
ⵎⴰⵛⴰ ⴱⵓ-ⵏⵏⴼⴰⵅⴻⵜ ⵉⵙⵙⴻⵏ ⵉ-ⵜ ⵥⵉ ⵍⴰⴳⴳⵯⴰⵊ. ■
7 ⵎⴰⵍⴰ ⵓⵢⵓⵔⴻⵖ ⴷⵉ ⵍⵡⴻⵙⵜ ⵏ ⵍⴻⵃⵚⴰⵔⴻⵜ, ⴰⴷ ⴰⵢⵉ ⴷⴷ-ⵜᵉⵜⵜⴰⵔⵔⴻⴷ ⵖⴰⵔ ⵜⵓⴷⴰⵔⵜ.
ⵛⴻⴽ ⵜⴻⵙⵙⵡⵉⵥⵥⴹⴻⴷ ⴰⴼⵓⵙ ⵏⵏⴻⴽ ⴹⵉⴷⴷ ⵉ ⵡⴻⵖⴹⴰⴱ ⵏ ⵍⵄⴻⴷⵢⴰⵏ ⵉⵏⵓ,
ⴰⴼⵓⵙ ⵏⵏⴻⴽ ⴰⴼⵓⵙⵉ ⵉⵙⵙⴻⵏⵊⴻⵎ ⴰⵢⵉ.
8 ⵙⵉⴷⵉ ⴰⴷ ⵜ ⵉⴽⴻⵎⵎⴻⵍ ⵉ ⵏⴻⵛⵛ.
ⴰ ⵙⵉⴷⵉ, ⵜⴰⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ ⴰⵇⴰ-ⵜⵜ ⵉ ⵍⴻⴱⴷⴰ,
ⵍⴻⴼⵄⴰⵢⴻⵍ ⵏ ⵉⴼⴰⵙⵙⴻⵏ ⵏⵏⴻⴽ ⵡⴰⵔ ⵜⴻⵏ ⵜⴰⵔⴻⵅⵅⵓⴷ.