61
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⴽ-ⴷ ⵓⵥⴻⵏⵥⵓⵏ. ⵏ ⴷⴰⵡⵓⴷ.
2 ⴰ ⴰⵔⴻⴱⴱⵉ, ⵙⴻⵍ ⵉ ⵓⵍⴰⵖⵉ ⵉⵏⵓ,
ⴻⵡⵛ ⵜⴰⵢⵏⵉⵜ ⵉ ⵜⵥⴰⴵⵉⵜ ⵉⵏⵓ.
3 ⵣⵉ ⵟⵟⴰⵔⴼ ⴰⵏⴻⴳⴳⴰⵔ ⵏ ⵜⴻⵎⵎⵓⵔⵜ ⵜⵜⵍⴰⵖⵉⵖ ⵅⴰⴽ,
ⵅⵎⵉ ⵉⵜⵜⴻⴼⵛⵉⵍ ⵡⵓⵍ ⵉⵏⵓ.
ⵏⴷⴻⵀ ⴰⵢⵉ ⵅ ⵉⵊⵊ ⵏ ⵊⵊⴰⵔⴼ ⵢⵓⵄⵍⴰⵏ ⵅⴰⴼⵉ.
4 ⵎⴰⵖⴰⵔ ⵜⵓⵖⴰ ⵛⴻⴽ ⴷ ⴰⵎⵛⴰⵏ ⵏ ⵜⴰⵔⴻⵡⵍⴰ ⵉ ⵏⴻⵛⵛ,
ⴷ ⵍⴱⵓⵔⵊ ⵉⵊⴻⵀⴷⴻⵏ ⴹⵉⴷⴷ ⵉ ⵍⴻⵄⴷⵓ.
5 ⵏⴻⵛⵛ ⴰⴷ ⵇⵇⵉⵎⴻⵖ ⴷⴻⴳ ⵓⵇⵉⴹⵓⵏ ⵏⵏⴻⴽ ⵉ ⵍⴻⴱⴷⴰ,
ⴰⴷ ⴷⴷⵓⵔⵔⵢⴻⵖ ⵙⴰⴷⵓ ⵡⴰⴼⵔⵉⵡⴻⵏ ⵏⵏⴻⴽ. ⵙⵉⵍⴰⵀ.
6 ⵎⴰⵖⴰⵔ ⵛⴻⴽ, ⴰ ⴰⵔⴻⴱⴱⵉ, ⵜⴻⵙⵍⵉⴷ ⵖⴰⵔ ⵍⵡⵓⵄⵓⴷ ⵉⵏⵓ.
ⵛⴻⴽ ⵜⴻⵡⵛⵉⴷ ⴰⵢⵉ ⵜⴰⵙⵖⴰⵔⵜ ⵏ ⵢⵉⵏⵏⵉ ⵉⵜⵜⴻⴳⴳⵯⴻⴷⴻⵏ ⵉⵙⴻⵎ ⵏⵏⴻⴽ.
7 ⴰⴷ ⵜⴰⵔⵏⵉⴷ ⵄⴰⴷ ⵓⵙⵙⴰⵏ ⵅ ⵡⵓⵙⵙⴰⵏ ⵏ ⵓⵊⴻⴵⵉⴷ,
ⴰⵍⴰⵎⵉ ⵉⵙⴻⴳⴳⵯⵓⵙⴰ ⵏⵏⴻⵙ ⴰⴷ ⵉⵍⵉⵏ ⵥⵉ ⵊⵊⵉⵍ ⴰⵍ ⵊⵊⵉⵍ.
8 ⵏⴻⵜⵜⴰ ⴰⴷ ⵉⵇⵇⵉⵎ ⵥⵥⴰⵜ ⵉ ⵡⵓⴷⴻⵎ ⵏ ⴰⵔⴻⴱⴱⵉ ⵉ ⵍⴻⴱⴷⴰ.
ⴰⴷ ⵅⴰⵙ ⵜⴻⵃⴹⴰ ⵜⴰⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ ⴷ ⵍⴰⵎⴰⵏ.
9 ⴰⵎⵎⵓ ⵉ ⵖⴰ ⵥⴻⵀⵀⴷⴻⵖ ⵉ ⵢⵉⵙⴻⵎ ⵏⵏⴻⴽ ⵉ ⵍⴻⴱⴷⴰ,
ⵃⵉⵎⴰ ⴰⴷ ⴽⴻⵎⵎⵍⴻⵖ ⵍⵡⵓⵄⵓⴷ ⵉⵏⵓ, ⴰⵙⵙ ⴰⵡⴰⵔⵏⵉ ⵓⵎⴰⵙ.