21
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⵥⴻⵀⵀⴻⴷ ⵏ ⴷⴰⵡⵓⴷ.
2 ⴰ ⵙⵉⴷⵉ, ⴰⵊⴻⴵⵉⴷ ⵉⴼⴰⵔⵃ ⵙ ⵊⵊⴻⵀⴷ ⵏⵏⴻⴽ,
ⵓ ⵎⴻⵛⵃⴰⵍ ⵉⴼⴰⵔⵃ ⵙ ⵓⵙⴻⵏⵊⴻⵎ ⵏⵏⴻⴽ!
3 ⵜⴻⵡⵛⵉⴷ ⴰⵙ ⵎⴻⵥⵔⵉ ⵏ ⵡⵓⵍ ⵏⵏⴻⵙ,
ⵛⴻⴽ ⵡⴰⵔ ⵜⵓⴳⵉⴷ ⵛⴰ ⴰⵥⴰⵡⴻⴳ ⵏ ⵉⵢⴻⵏⵛⵉⵛⴻⵏ ⵏⵏⴻⵙ. ⵙⵉⵍⴰⵀ.
4 ⵎⴰⵖⴰⵔ ⵛⴻⴽ ⵜⵓⵙⵉⴷ-ⴷⴷ ⵉ ⵓⵎⵙⴰⴳⴰⵔ ⴰⴽⵉⴷⴻⵙ ⵙ ⵍⴱⴰⵔⴰⴽⴰⵜ ⵛⵛⵓⵔⴻⵏⵜ ⵙ ⵍⵅⴰⵔ,
ⵜⴻⵇⵇⵏⴻⴷ ⴰⵙ ⵜⵜⴰⵊ ⵏ ⵡⵓⵔⴻⵖ ⵉⵜⵜⵡⴰⵚⴻⴼⴼⴰⵏ ⵅ ⵓⵥⴻⴵⵉⴼ ⵏⵏⴻⵙ.
5 ⵉⵜⵜⴰⵔ ⴰⵛ ⵜⵓⴷⴰⵔⵜ,
ⵜⴻⵡⵛⵉⴷ ⴰⵙ ⵜⵜ,
ⵜⵓⵥⵥⴻⴳⴳⴰⵔⵜ ⵏ ⵡⵓⵙⵙⴰⵏ ⵉ ⵍⴻⴱⴷⴰ ⵇⴰⵄ.
6 ⵉⵎⵖⴰⵔ ⵓⵄⵓⴵⵉ ⵏⵏⴻⵙ ⵙ ⵓⵙⴻⵏⵊⴻⵎ ⵏⵏⴻⴽ,
ⵜⴻⵎⵎⴰⵔⵙⴻⴷ ⵅⴰⵙ ⵜⵉⵙⵙⵉⵇⵜ ⴷ ⵍⵄⴻⵥⵥ. □
7 ⵎⵉⵏⵥⵉ ⵛⴻⴽ ⵜⴰⵔⵔⵉⴷ ⵜ ⴷ ⵍⴱⴰⵔⴰⴽⴰ ⵜⴰⵎⴻⵇⵇⵔⴰⵏⵜ ⵉ ⵍⴻⴱⴷⴰ,
ⵛⴻⴽ ⵜⴻⵛⵛⵓⵔⴻⴷ ⵜ ⵙ ⵍⴻⴼⵔⴰⵃⴻⵜ ⵖⴰⵔ ⵡⵓⴷⴻⵎ ⵏⵏⴻⴽ.
8 ⵎⴰⵖⴰⵔ ⴰⵊⴻⴵⵉⴷ ⵉⵜⵜⵛⴰⵍ ⵅ ⵙⵉⴷⵉ,
ⵙ ⵜⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ ⵏ ⵓⵎⵄⵓⴵⵉ ⵅ ⴽⵓⵍⵛⵉ ⵡⴰⵔ ⵉⵜⵜⴻⴼⵔⵉⵖ.
9 ⴰⴼⵓⵙ ⵏⵏⴻⴽ ⴰⴷ ⵢⴰⴼ ⵎⴰⵔⵔⴰ ⵍⵄⴻⴷⵢⴰⵏ ⵏⵏⴻⴽ,
ⴰⴼⵓⵙ ⴰⴼⵓⵙⵉ ⵏⵏⴻⴽ ⴰⴷ ⵢⴰⴼ ⵎⴰⵔⵔⴰ ⵉⵏⵏⵉ ⵛⴻⴽ ⵉⵛⴰⵔⵔⵀⴻⵏ.
10 ⵛⴻⴽ ⴰⴷ ⵜⴻⵏ ⵜⴰⵔⵔⵉⴷ ⴰⵎⴻⵛⵏⴰⵡ ⵜⴰⴼⵇⵓⵏⵜ ⵉⵛⴻⵎⵎⴹⴻⵏ ⴷⵉ ⵍⵡⴻⵇⵜ ⵏ ⵡⴻⴹⵃⴰⵔ ⵏⵏⴻⴽ,
ⵙⵉⴷⵉ ⴰⴷ ⵜⴻⵏ ⵉⵚⴰⵔⴹ ⵙ ⵡⴻⵖⴹⴰⴱ ⵏⵏⴻⵙ,
ⵜⵉⵎⴻⵙⵙⵉ ⴰⴷ ⵜⴻⵏ ⵜⴻⵛⵛ.
11 ⴰⴷ ⵜⴻⵎⵃⵉⴷ ⵍⵖⵉⴵⴻⵜ ⵏⵙⴻⵏ ⵥⵉ ⵜⴻⵎⵎⵓⵔⵜ,
ⵥⵥⴰⵔⵉⵄⴻⵜ ⵏⵙⴻⵏ ⵊⴰⵔ ⵜⴰⵔⵡⴰ ⵏ ⴱⵏⴰⴷⴻⵎ.
12 ⵎⴰⵖⴰⵔ ⵏⵉⵜⵏⵉ ⵏⴻⴷⵢⴻⵏ ⴰⵛ ⵍⵖⴰⵔ, ⴳⴳⵉⵏ ⵉⵛⵜ ⵏ ⵜⵎⴻⵄⵎⵓⵞ,
ⵎⴰⵛⴰ ⵡⴰⵔ ⵥⴻⵎⵎⴰⵔⴻⵏ ⵡⴰⵍⵓ.
13 ⵎⴰⵖⴰⵔ ⵛⴻⴽ ⴰⴷ ⵜⴻⵏ ⵜⴻⴳⴳⴻⴷ ⵊⴰⵔ ⵜⵉⵟⵟⴰⵡⵉⵏ,
ⵙ ⵉⴼⵉⵍⴰⵏ ⵏ ⵍⵇⴻⵡⵙ ⵏⵏⴻⴽ ⴰⴷ ⵜⵏⴻⵢⵢⵛⴻⴷ ⵅ ⵡⵓⴷⵎⴰⵡⴻⵏ ⵏⵙⴻⵏ.
14 ⵙⴳⴻⵄⵄⴻⴷ ⵉⵅⴻⴼ ⵏⵏⴻⴽ, ⴰ ⵙⵉⴷⵉ, ⵙ ⵊⵊⵀⴻⴷ ⵏⵏⴻⴽ!
ⴻⵊⵊ ⴰⵏⴻⵖ ⴰⴷ ⵏⵖⴻⵏⵏⴻⵊ ⵓ ⴰⴷ ⵏⵥⴻⵀⵀⴻⴷ ⵉ ⵜⵥⴻⵎⵎⴰⵔ ⵏⵏⴻⴽ.