13
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⵥⴻⵀⵀⴻⴷ ⵏ ⴷⴰⵡⵓⴷ.
2 ⵎⴻⵛⵃⴰⵍ ⵄⴰⴷ, ⴰ ⵙⵉⴷⵉ, ⵉ ⴷ ⴰⵢⵉ ⵖⴰ ⵜᵉⵜⵜⵓⴷ?
ⴰⵍ ⵎⴻⵛⵃⴰⵍ ⵄⴰⴷ ⵉ ⵅⴰⴼⵉ ⵉ ⵖⴰ ⵜⴻⵙⵙⵏⵓⴼⴼⴰⵔⴻⴷ ⵓⴷⴻⵎ ⵏⵏⴻⴽ?
3 ⵎⴻⵛⵀⴰⵍ ⵉ ⵉⵇⵇⵉⵎⴻⵏ ⴰⴷ ⴳⴳⴻⵖ ⵄⴰⴷ ⵍⴻⵀⵎⵓⵎ ⴷⵉ ⵍⴻⵄⵎⴰⵔ ⵉⵏⵓ,
ⴰⵛⴹⴰⵏ ⴷⴻⴳ ⵡⵓⵍ ⵉⵏⵓ ⵎⴽⵓⵍ ⴰⵙⵙ?
ⴰⵍ ⵎⴻⵍⵎⵉ ⵉ ⵖⴰ ⵉⵙⵙⵄⵓⴵⴰ ⵍⴻⵄⴷⵓ ⵉⵏⵓ ⵉⵅⴻⴼ ⵏⵏⴻⵙ ⵅⴰⴼⵉ?
4 ⵅⵥⴰⵔ-ⴷⴷ, ⴰⵔⵔ-ⴷⴷ, ⵅⴰⴼⵉ ⴰ ⵙⵉⴷⵉ, ⴰⵔⴻⴱⴱⵉ ⵉⵏⵓ!
ⴰⵔⵥⴻⵎ ⴰⵢⵉ ⵜⵉⵟⵟⴰⵡⵉⵏ ⵉⵏⵓ, ⵃⵉⵎⴰ ⵡⴰⵔ ⵜⵜᵉⵟⵟⵚⴻⵖ ⵉⴹⴻⵙ ⵏ ⵍⵎⴻⵡⵜ,
5 ⵃⵉⵎⴰ ⵍⴻⵄⴷⵓ ⵉⵏⵓ ⵡⴰⵔ ⵉⵇⵇⴰⵔ:
“ⵏⴻⵛⵛ ⵖⴻⵍⵍⴱⴻⵖ ⵅⴰⵙ!”,
ⵃⵉⵎⴰ ⵡⴻⵏⵏⵉ ⴷ ⴰⵢⵉ ⵉⵃⴻⵚⵚⴰⵔⴻⵏ ⵡⴰⵔ ⵉⴼⴰⵔⵔⴻⵃ, ⵎⴰⵍⴰ ⴼⴰⵔⵖⴻⵖ.
6 ⵏⴻⵛⵛ ⵜⵜⴻⵛⵍⴻⵖ ⵅ ⵜⵎⴻⵅⵙⵉⵡⵜ ⵏⵏⴻⴽ ⵉⵛⴻⵡⵡⴰⵔⴻⵏ.
ⵓⵍ ⵉⵏⵓ ⴰⴷ ⵉⴼⴰⵔⵃ ⵅ ⵓⵙⴻⵏⵊⴻⵎ ⵏⵏⴻⴽ.
ⵏⴻⵛⵛ ⴰⴷ ⵖⴻⵏⵏⵊⴻⵖ ⵉ ⵙⵉⴷⵉ,
ⵎⴰⵖⴰⵔ ⵏⴻⵜⵜⴰ ⵉⴳⴳⴰ ⴷⴰⵢⵉ ⵍⵅⵉⵔ.