14
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⵥⴻⵀⵀⴻⴷ ⵏ ⴷⴰⵡⵓⴷ.
ⴰⴱⵓⵀⴰⵍⵉ ⵉⵏⵏⴰ ⴷⴻⴳ ⵡⵓⵍ ⵏⵏⴻⵙ: “ⵡⴰⵔ ⴷⵉⵏ ⴱⵓ ⴰⵔⴻⴱⴱⵉ!”
ⵏⵉⵜⵏⵉ ⵜⵜⴰⵔⴻⴷⴷⴵⴻⵏ, ⵜⵜⴻⴳⴳⴻⵏ ⵜⵉⵎⴻⵙⵍⴰⵢⵉⵏ ⵉⴹⴻⵅⵙⴻⵏ ,
ⵡⴰⵔ ⴷⵉⵏ ⵓⵍⴰ ⴷ ⵉⵊⵊ ⵉⵜⵜⴻⴳⴳ ⵎⵉⵏ ⵉⵛⵏⴰⵏ. ■
2 ⵙⵉⴷⵉ ⵉⵅⴻⵥⵥⴰⵔ-ⴷⴷ ⵥⴻⴳ ⵓⵊⴻⵏⵏⴰ ⵖⴰⵔ ⵜⴰⵔⵡⴰ ⵏ ⴱⵏⴰⴷⴻⵎ,
ⵃⵉⵎⴰ ⴰⴷ ⵉⵥⴰⵔ, ⵎⴰ ⴷⵉⵏ ⵃⴻⴷ ⴷⴰⵢⴻⵙ ⵍⴻⴼⵀⴰⵎⴻⵜ,
ⵉⵊⵊ ⵡⴻⵏⵏⵉ ⵢⴰⵔⴻⵥⵥⵓⵏ ⴰⵔⴻⴱⴱⵉ.
3 ⵎⴰⵔⵔⴰ ⴼⴼⵖⴻⵏ ⵥⴻⴳ ⵡⴻⴱⵔⵉⴷ,
ⴰⵇⴰ-ⵜⴻⵏ ⵊⵎⵉⵄ ⴷⴻⵡⵍⴻⵏ ⴷ ⵉⵄⴻⴼⴼⴰⵏⴻⵏ,
ⵡⴰⵔ ⴷⵉⵏ ⵓⵍⴰ ⴷ ⵉⵊⵊ ⵉⵜⵜⴻⴳⴳ ⵍⵅⴰⵔ,
ⵓⵍⴰ ⴷ ⵉⵊⵊ.
4 ⵎⴰⵔⵔⴰ ⵉⵏⵏⵉ ⵉⵜⵜⴻⴳⴳⴻⵏ ⵍⵎⵓⵄⵚⵉⵢⵢⴻⵜ ⵎⴰ ⵡⴰⵔ ⵖⴰⵔⵙⴻⵏ ⴱⵓ ⵜⵓⵙⵙⵏⴰ,
ⵉⵏⵏⵉ ⵉⵜⵜᵉⵜⵜⴻⵏ ⵍⴳⴻⵏⵙ ⵉⵏⵓ ⴰⵅⵎⵉ ⵜⵜᵉⵜⵜⴻⵏ ⴰⵖⵔⵓⵎ?
ⵏⵉⵜⵏⵉ ⵡⴰⵔ ⵜⵜⵍⴰⵖⴰⵏ ⵅ ⵙⵉⴷⵉ.
5 ⴰⵇⴰ ⵜⴻⵡⴹⴰ-ⴷⴷ ⵅⴰⵙⴻⵏ ⴷⵉⵏ ⵜⵉⴳⴳⵯⵓⴷⵉ ⵜⴻⵎⵖⴰⵔ,
ⵎⴰⵖⴰⵔ ⴰⵔⴻⴱⴱⵉ ⴰⵇⴰ-ⵜ ⴰⴽ-ⴷ ⵊⵊⵉⵍ ⵏ ⵉⵎⵙⴻⴳⴳⴰⴷⴻⵏ.
6 ⴽⴻⵏⵏⵉⵡ ⵜⵏⴻⴼⴹⴻⵎ ⴰⵔⵔⴰⵢ ⵏ ⵍⵎⵓⵙⴰⴽⵉⵏ,
ⵎⵉⵏⵥⵉ ⵙⵉⴷⵉ ⴷ ⴰⵎⵛⴰⵏ ⵏⵏⴻⵙ ⵏ ⵜⴰⵔⴻⵡⵍⴰ.
7 ⵉⵀ, ⴰⵇⴰ ⴰⵙⴻⵏⵊⴻⵎ ⵏ ⵉⵙⵔⴰⵉⵍ ⴰⴷ ⴷⴷ-ⵢⴰⵙ ⵥⵉ ⵚⵉⵀⵢⵓⵏ!
ⵅⵎⵉ ⴷⴷ ⵖⴰ ⵢⴰⵔⵔ ⵙⵉⴷⵉ ⵉⵎⴻⵃⴱⴰⵙ ⵏ ⵍⴳⴻⵏⵙ ⵏⵏⴻⴽ,
ⴰⴷ ⵢⴰⵔⵛⴻⵇ ⵢⴰⵄⵇⵓⴱ,
ⴰⴷ ⵉⴼⴰⵔⵃ ⵉⵙⵔⴰⵉⵍ.