142
1 ⴰⵅⴻⵎⵎⵉ ⵏ ⴷⴰⵡⵓⴷ.
ⵜⴰⵥⴰⴵⵉⵜ ⵓⵎⵉ ⵜ ⵜⵓⵖⴰ ⴷⴻⴳ ⵢⴻⴼⵔⵉ.
2 ⵙ ⵜⵎⵉⵊⵊⴰ ⵉⵏⵓ ⵙⵖⵓⵢⵢⴻⵖ ⵖⴰⵔ ⵙⵉⴷⵉ,
ⵙ ⵜⵎⵉⵊⵊⴰ ⵉⵏⵓ ⵃⴻⵛⵛⵎⴻⵖ ⵙⵉⴷⵉ.
3 ⵏⴻⵛⵛ ⵜⵜⵥⴻⴵⴰⵄⴻⵖ ⵉⴼⴻⵇⵇⵓⵚⴻⵏ ⵉⵏⵓ ⵥⵥⴰⵜ ⵉ ⵡⵓⴷⴻⵎ ⵏⵏⴻⵙ,
ⵙⵙⴰⵔⴳⴱⴻⵖ ⴰⵙ ⵍⴻⵃⵚⴰⵔⴻⵜ ⵉⵏⵓ ⵥⵥⴰⵜ ⵉ ⵡⵓⴷⴻⵎ ⵏⵏⴻⵙ.
4 ⵎⴰⵍⴰ ⴱⵓⵃⴱⴻⵍ ⵉⵏⵓ ⵉⴷⵇⴻⵍ ⵅⴰⴼⵉ ⴰⵟⵟⴰⵙ, ⵛⴻⴽ ⵜⴻⵙⵙⵏⴻⴷ ⴰⵎⴻⵙⵔⵓⵇ ⵉⵏⵓ.
ⵏⵉⵜⵏⵉ ⵙⵙⵏⵓⴼⴼⴰⵔⴻⵏ ⴰⵢⵉ ⵉⵊⵊ ⵏ ⵍⴼⴻⵅ ⴷⴻⴳ ⵡⴻⴱⵔⵉⴷ ⵏⵏⵉ ⴷⵉ ⴳⴳⵓⵔ ⴰⴷ ⵓⵢⵓⵔⴻⵖ. ■
5 ⵙⵡⴻⴹ ⵖⴰⵔ ⵓⴼⵓⵙⵉ, ⵓ ⵅⵥⴰⵔ, ⵡⴰⵔ ⴷⵉⵏ ⵜⵓⵖⵉ ⵃⴻⴷ ⵉ ⴷ ⴰⵢⵉ ⵖⴰ ⵉⵡⵛⴻⵏ ⵜⴰⵢⵏⵉⵜ,
ⵉⵜⵜⵡⴰⴽⴽⴻⵙ ⴰⵢⵉ ⵇⴰⵄ ⵎⴰⵏⵉ ⵉ ⵖⴰ ⴰⵔⴻⵡⵍⴻⵖ,
ⵡⴰⵔ ⴷⵉⵏ ⵜⵓⵖⵉ ⵓⵍⴰ ⴷ ⵉⵊⵊ ⵉ ⵖⴰ ⵉⵙⵙⴻⵇⵙⴰⵏ ⵅ ⵍⴻⵄⵎⴰⵔ ⵉⵏⵓ.
6 ⵏⴻⵛⵛ ⵙⵖⵓⵢⵢⵓⵖ-ⴷⴷ ⵖⴰⵔⴻⴽ, ⴰ ⵙⵉⴷⵉ. ⵇⵇⴰⵔⴻⵖ:
“ⵛⴻⴽ ⴷ ⴰⵎⵛⴰⵏ ⵉⵏⵓ ⵏ ⵜⴰⵔⴻⵡⵍⴰ,
ⵜⴰⵙⵖⴰⵔⵜ ⵉⵏⵓ ⴷⵉ ⵜⴻⵎⵎⵓⵔⵜ ⵏ ⵢⵉⵏⵏⵉ ⵉⴷⴷⴰⵔⴻⵏ.■
7 ⵃⴹⴰ ⵅ ⵓⵖⵓⵢⵢⵉ ⵉⵏⵓ, ⵎⴰⵖⴰⵔ ⴼⵏⵉⵖ ⵇⴰⵄ.
ⴼⴻⴽⴽ ⴰⵢⵉ ⵥⴻⴳ ⵉⵏⵏⵉ ⴷ ⴰⵢⵉ ⵉⴹⴻⴼⴼⴰⵔⴻⵏ,
ⵎⴰⵖⴰⵔ ⵏⵉⵜⵏⵉ ⵊⴻⵀⴷⴻⵏ ⵅⴰⴼⵉ. ■
8 ⵙⵓⴼⴼⴻⵖ ⵍⴻⵄⵎⴰⵔ ⵉⵏⵓ ⵥⵉ ⵍⴻⵃⴱⴻⵙ ⵎⴰⵃⴻⵏⴷ ⴰⴷ ⵇⴰⴷⵉⵖ ⵉⵙⴻⵎ ⵏⵏⴻⴽ.
ⵉⵎⵙⴻⴳⴳⴰⴷⴻⵏ ⴰⴷ ⴰⵢⵉ ⴷⴷ-ⵏⵏⴹⴻⵏ,
ⵎⴰⵖⴰⵔ ⵛⴻⴽ ⵜᵉⵜⵜⴻⴳⴳⴻⴷ ⴷⴰⵢⵉ ⵙ ⵜⵛⵓⵏⵉ.”