101
1 ⴰⵥⴻⵀⵀⴻⴷ ⵏ ⴷⴰⵡⵓⴷ.
ⵏⴻⵛⵛ ⴰⴷ ⵖⴻⵏⵏⵊⴻⵖ ⵅ ⵜⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ ⴷ ⵍⵃⴻⵇⵇ,
ⴰⴷ ⵥⴻⵀⵀⴷⴻⵖ ⵉ ⵛⴻⴽ, ⴰ ⵙⵉⴷⵉ!
2 ⵏⴻⵛⵛ ⴰⴷ ⴳⴳⴻⵖ ⵙ ⵍⴻⵄⵇⴻⵍ ⵄⵍⴰⵃⵙⴰⴱ ⵉⵊⵊ ⵏ ⵡⴻⴱⵔⵉⴷ ⵉⴽⴻⵎⵎⵍⴻⵏ.
ⵎⴻⵍⵎⵉ ⵖⴰⵔⵉ ⵉ ⴷⴷ ⵖⴰ ⵜⴰⵙⴻⴷ?
ⵏⴻⵛⵛ ⴰⴷ ⵓⵢⵓⵔⴻⵖ ⴷⵉ ⵍⵡⴻⵙⵜ ⵏ ⵜⴰⴷⴷⴰⵔⵜ ⵉⵏⵓ ⵙ ⵡⵓⵍ ⵏⵉⵛⴰⵏ,
3 ⵏⴻⵛⵛ ⵡⴰⵔ ⵏⴻⵟⵟⴰⵔⴻⵖ ⵜⵉⵟⵟⴰⵡⵉⵏ ⵉⵏⵓ ⴷⵉ ⵎⵉⵏ ⵉⴼⴻⴹⵃⴻⵏ.
ⵏⴻⵛⵛ ⵛⴰⵔⵔⵀⴻⵖ ⵎⵉⵏ ⵜⵜⴻⴳⴳⴻⵏ ⵉⵏⵏⵉ ⵅⴰⴽ ⵉⵃⴻⵢⵢⴷⴻⵏ
ⵎⴰⵏ ⴰⵢⴰ ⵡⴰⵔ ⴷ ⴰⵢⵉ ⵉⵍⴻⵚⵚⴻⵇ.
4 ⵓⵍ ⵉⵜⵜⴻⴼⵔⵉⵖⴻⵏ ⵉⵜⵜⵅⴻⵚⵚⴰ ⴰⴷ ⵅⴰⴼⵉ ⵢⴰⴳⴳⵯⴻⵊ,
ⵡⴰⵔ ⵅⵙⴻⵖ ⴰⴷ ⵙⵙⵏⴻⵖ ⵎⵉⵏ ⵡⴰⵔ ⵉⵃⵍⵉⵏ.
5 ⵡⴻⵏⵏⵉ ⵉⵛⴻⵇⵇⴼⴻⵏ ⴷⴻⴳ ⵓⵎⵇⴰⵔⵔⴻⴱ ⵏⵏⴻⵙ ⵙ ⵜⵏⵓⴼⴼⵔⴰ, ⴰⴷ ⵜ ⵜⴻⵃⵃⵉⵖ.
ⵡⴻⵏⵏⵉ ⵉⵜⵜⴽⴻⴱⴱⴰⵔⴻⵏ ⵙ ⵜⵉⵟⵟⴰⵡⵉⵏ ⵏⵏⴻⵙ ⴷ ⵡⴻⵏⵏⵉ ⵉⵜⵜⵄⴻⴼⴼⴰⵔⴻⵏ ⵙ ⵡⵓⵍ ⵏⵏⴻⵙ,
ⵡⴰⵔ ⵜ ⴽⴻⵙⵙⵉⵖ.
6 ⵜⵉⵟⵟⴰⵡⵉⵏ ⵉⵏⵓ ⴰⵔⴻⵥⵥⵓⵏⵜ ⵅ ⵉⵎⵜⵉⵇⵇⴰⵏ ⴷⵉ ⵜⴻⵎⵎⵓⵔⵜ, ⵃⵉⵎⴰ ⵏⵉⵜⵏⵉ ⴰⴷ ⵖⴰⵔⵉ ⵇⵇⵉⵎⴻⵏ.
ⵡⴻⵏⵏⵉ ⵉⴳⴳⵓⵔⴻⵏ ⴷⴻⴳ ⵉⵊⵊ ⵏ ⵡⴻⴱⵔⵉⴷ ⵉⴽⴻⵎⵎⵍⴻⵏ, ⴰⴷ ⴰⵢⵉ ⵉⵙⴻⵅⵅⴰⵔ.
7 ⵡⴻⵏⵏⵉ ⵉⵜⵜⴻⴳⴳⴻⵏ ⵍⵖⴻⵛⵛ, ⵡⴰⵔ ⵉⵜⵜⵖⵉⵎⵉ ⴷⵉ ⵜⴰⴷⴷⴰⵔⵜ ⵉⵏⵓ,
ⵓⵍⴰ ⴷ ⴱⵓ-ⵉⵅⴰⵔⵔⵉⵇⴻⵏ ⵡⴰⵔ ⵉⵜⵜⵡⴰⴹⵎⴻⵏ ⵥⵥⴰⵜ ⵉ ⵜⵉⵟⵟⴰⵡⵉⵏ ⵉⵏⵓ.
8 ⴽⵓⵍ ⵚⵚⴱⴻⵃ ⴰⴷ ⵜⴻⵃⵃⵉⵖ ⵎⴰⵔⵔⴰ ⵉⵄⴻⴼⴼⴰⵏⴻⵏ ⵥⵉ ⵜⴻⵎⵎⵓⵔⵜ,
ⵃⵉⵎⴰ ⴰⵎⵎⵓ ⵉ ⵖⴰ ⵎⵃⵉⵖ ⵎⴰⵔⵔⴰ ⵉⵏⵏⵉ ⵉⵜⵜⴻⴳⴳⴻⵏ ⵍⵎⵓⵄⵚⵉⵢⵢⴻⵜ ⵥⵉ ⵜⴻⵏⴷⵉⵏⵜ ⵏ ⵙⵉⴷⵉ.