ⵜⴰⵎⵡⴰⵔⵔⵉⵜ ⵏ ⴰⵢⵓⴱ ⵅ ⵉⵍⵉⴼⴰⵥ ⴷ ⵡⴻⴷⴼⴰⵄ ⵏⵏⴻⵙ ⵥⵥⴰⵜ ⵉ ⴰⵔⴻⴱⴱⵉ
23
1 ⵢⴰⵔⵔⴰ-ⴷⴷ ⴰⵢⵓⴱ, ⵉⵏⵏⴰ:
2 ⵓⵍⴰ ⴷ ⴰⵙⵙ-ⴰ ⴰⵛⴻⵜⵛⵉ ⵉⵏⵓ ⴷ ⴰⵖⴻⵏⵏⴰⵏ,
ⵉⵙⵙⴻⴷⵇⴻⵍ ⴰⴼⵓⵙ ⵉⵏⵓ ⵅ ⵓⵏⴻⴼⴼⴻⵙ ⵉⵏⵓ.
3 ⵎⵍⵉ ⵙⵙⵏⴻⵖ ⵎⴰⵛⴰ, ⵎⴰⵏⵉ ⵥⴻⵎⵎⴰⵔⴻⵖ ⴰⴷ ⵜ ⴰⴼⴻⵖ,
ⵎⴰⵃⴻⵏⴷ ⴰⴷ ⴰⵡⴹⴻⵖ ⵖⴰⵔ ⵜⵥⴻⴷⴷⵉⵖⵜ ⵏⵏⴻⵙ.
4 ⵅⴻⵏⵏⵉ ⴰⴷ ⴱⴻⵥⵥⵄⴻⵖ ⵥⵥⴰⵜⴻⵙ ⴷⴷⴻⵄⵡⴻⵜ,
ⴰⴷ ⵛⵛⵓⵔⴻⵖ ⴰⵇⴻⵎⵎⵓⵎ ⵉⵏⵓ ⵙ ⵡⴰⵡⴰⵍⴻⵏ ⵉ ⵓⵛⴰⵔⵔⴻⵄ.
5 ⴰⴷ ⵙⵙⵏⴻⵖ ⴰⵡⴰⵍⴻⵏ ⵉ ⵅⴰⴼⵉ ⴷⴷ ⵖⴰ ⵢⴰⵔⵔ,
ⴰⴷ ⴼⴻⵀⵎⴻⵖ ⵎⵉⵏ ⵉ ⴷ ⴰⵢⵉ ⵖⴰ ⵢⵉⵏⵉ.
6 ⵎⴰ ⵉⵜⵜⵅⴻⵚⵚⴰ ⴰⵙ ⴰⴷ ⵉⵎⵛⴰⵔⵔⴻⵄ ⴰⴽⵉⴷⵉ ⵙ ⵊⵊⵀⴻⴷ ⴰⵎⴻⵇⵇⵔⴰⵏ?
ⵍⵍⴰ, ⴻⵊⵊ ⵉ-ⵜ ⴰⴷ ⴰⵢⵉ ⵉⵡⵛ ⵜⴰⵢⵏⵉⵜ ⵡⴰⵀⴰ.
7 ⴷⵉⵏⵏⵉ ⴰⴷ ⴽⵉⴷⴻⵙ ⵉⵎⵛⴰⵔⵔⴻⵄ ⵡⴻⵏⵏⵉ ⵉⵛⵏⴰⵏ,
ⵓ ⵏⴻⵛⵛ ⴰⴷ ⵏⵏⵓⴼⵙⵍⴻⵖ ⵉ ⵍⴻⴱⴷⴰ ⵥⵉ ⵍⵇⴰⴹⵉ ⵉⵏⵓ.
8 ⵎⴰⵛⴰ ⵅⵥⴰⵔ, ⵎⴰⵍⴰ ⵓⵢⵓⵔⴻⵖ ⵖⴰⵔ ⵛⵛⴰⵔⵇ, ⴰⵎⵎⵓ ⵡⴰⵔ ⴷⵉⵏ ⵉⴵⵉ ⵏⴻⵜⵜⴰ,
ⵓ ⵎⴰⵍⴰ ⵓⵢⵓⵔⴻⵖ ⵖⴰⵔ ⵍⵖⴰⵔⴱ, ⴰⵎⵎⵓ ⵡⴰⵔ ⴷ ⴰⵙ ⵜⵜⵃⴻⴽⴽⴰⵔⴻⵖ.
9 ⵎⴰⵍⴰ ⵖⴰⵔⴻⵙ ⵛⵖⴻⵍ ⴷⵉ ⵛⵛⴰⵎⴰⵍ, ⵡⴰⵔ ⵜ ⵜⵜⵡⵉⵍⵉⵖ,
ⵎⴰⵍⴰ ⵉⵏⵏⴻⵇⵍⴻⴱ-ⴷⴷ ⵖⴰⵔ ⵍⵊⴰⵏⵓⴱ, ⵡⴰⵔ ⵜ ⵥⴰⵔⵔⴻⵖ.
10 ⵎⴰⵛⴰ ⵏⴻⵜⵜⴰ ⵉⵙⵙⴻⵏ ⴰⴱⵔⵉⴷ ⵉ ⴳⴳⵓⵔⴻⵖ,
ⵉⵜⵜⵇⴻⴵⴻⴱ ⴰⵢⵉ, ⴰⴷ ⴼⴼⵖⴻⵖ ⴰⵎ ⵡⵓⵔⴻⵖ.
11 ⵉⵎⵏⴻⵄ ⵓⴹⴰⵔ ⵉⵏⵓ ⴷⵉ ⵊⵊⵓⵔⵔⴰⵜ ⵏⵏⴻⵙ,
ⴰⴱⵔⵉⴷ ⵏⵏⴻⵙ ⴹⴼⴰⵔⴻⵖ ⵜ, ⵡⴰⵔ ⵥⵥⴰⵢⴻⵙ ⴼⴼⵉⵖⴻⵖ. ■
12 ⵜⴰⵡⵚⵉⵢⵢⴻⵜ ⵥⴻⴳ ⵓⵇⴻⵎⵎⵓⵎ ⵏⵏⴻⵙ ⵡⴰⵔ ⵥⵥⴰⵢⴻⵙ ⴰⵔⵅⵓⵖ.
ⴰⵡⴰⵍⴻⵏ ⵏ ⵓⵇⴻⵎⵎⵓⵎ ⵏⵏⴻⵙ ⵅⴻⵎⵎⵍⴻⵖ ⵜⴻⵏ ⵎⴰⵀⵓ ⵎⵉⵏ ⵅⴻⴼ ⵜⵜⵡⴰⵡⴻⵚⵚⵉⵖ.
13 ⵎⴰⵛⴰ ⵎⴰⵍⴰ ⵏⴻⵜⵜⴰ ⴹⵉⴷⴷ ⵏ ⵛⴰ ⵏ ⵢⵉⵊⵊⴻⵏ, ⵎⴰⵏ ⵡⴻⵏ ⵉ ⵜ ⵖⴰ ⵉⵎⴻⵏⵄⴻⵏ ⵥⵉ ⵎⴰⵏ ⴰⵢⴰ?
ⵎⵉⵏ ⵉⵅⵙ ⵍⴻⵄⵎⴰⵔ ⵏⵏⴻⵙ, ⴰⴷ ⵜ ⵢⴻⴳⴳ. ■
14 ⵎⴰⵖⴰⵔ ⵏⴻⵜⵜⴰ ⵉⵙⵙⴻⵇⴼⴰⵍ ⵎⵉⵏ ⵉ ⴷ ⴰⵢⵉ ⵢⵓⵔⴰ,
ⵓ ⴰⵇⴰ ⴷⵉⵏ ⴰⵟⵟⴰⵙ ⵏ ⵜⵎⴻⵙⵍⴰⵢⵉⵏ ⴰⵎ ⵜⵉⵏⴰ ⵖⴰⵔⴻⵙ ⴷⵉ ⵍⴱⴰⵍ.
15 ⵙ ⵓⵢⴰ ⵜⵜⵏⴻⵅⵍⴰⵄⴻⵖ ⵥⵥⴰⵜ ⵉ ⵓⵖⴻⵎⴱⵓⴱ ⵏⵏⴻⵙ,
ⴰⵇⴰ ⴼⴻⵀⵎⴻⵖ ⵜⵜ ⵎⵍⵉⵃ, ⵓ ⵜⵜⴻⴳⴳⵯⴻⴷⴻⵖ ⵥⵥⴰⵢⴻⵙ.
16 ⵎⴰⵖⴰⵔ ⴰⵔⴻⴱⴱⵉ ⵉⵙⵙⴻⴼⵛⵉⵍ ⵓⵍ ⵉⵏⵓ,
ⴰⵎⵥⴻⵎⵎⴰⵔ ⵅ ⴽⵓⵍⵛⵉ ⵉⵙⵙⵏⴻⵅⵍⴰⵄ ⴰⵢⵉ.
17 ⵎⴰⵖⴰⵔ ⵡⴰⵔ ⵜⵜⵏⴻⵅⵍⵉⵄⴻⵖ ⵥⵉ ⵜⴰⴵⴻⵙⵜ,
ⵓⵍⴰ ⵥⴻⴳ ⵡⵓⴷⴻⵎ ⵉⵏⵓ ⵏⵏⵉ ⵉⵜⵜⵍⴻⵃⵃⴻⴼ ⵙ ⵜⵓⴱⴱⴰⵔⵛⴻⵏⵜ.